تفسير النساء - الترجمة الأسامية الموسوعة القرآنية\nহে মানৱ! তোমালোকে নিজ প্ৰতিপালকৰ তাক্বৱা অৱলম্বন কৰা যিজনে তোমালোকক এটা প্ৰাণৰ পৰা সৃষ্টি কৰিছে আৰু তাৰ পৰা তেওঁৰ স্ত্ৰী সৃষ্টি কৰিছে আৰু তেওঁলোক দুজনৰ পৰা বহুতো নৰ-নাৰী বিস্তাৰ কৰিছে; আৰু তোমালোকে আল্লাহৰ তাক্বৱা অৱলম্বন কৰা যাৰ নামৰ দোহাই দি তোমালোকে পৰস্পৰে অধিকাৰ সাব্যস্ত কৰা, আৰু তাক্বৱা অৱলম্বন কৰা তেজ-সম্পৰ্কীয় আত্মীয়তাৰ বিষয়েও। নিশ্চয় আল্লাহ তোমালোকৰ ওপৰত পৰ্যবেক্ষক।\nআৰু ইয়াতীমসকলক তোমালোকে সিহঁতৰ ধন-সম্পদ সমৰ্পণ কৰা; আৰু তোমালোকে অপৱিত্ৰ বস্তুক পৱিত্ৰ বস্তুৰ দ্বাৰা সলনি নকৰিবা লগতে তোমালোকে নিজ সম্পদৰ লগত সিহঁতৰ সম্পদ মিলাই গ্ৰাস নকৰিবা। নিশ্চয় এইটো মহাপাপ।\nআৰু যদি তোমালোকে অশংকা কৰা যে, ইয়াতীম ছোৱালীসকলৰ লগত তোমালোকে সুবিচাৰ কৰিব নোৱাৰিবা, তেন্তে তোমালোকৰ ৰুচি অনুযায়ী নাৰীসকলৰ মাজৰ পৰা দুজনী, তিনিজনী অথবা চাৰিজনীক বিবাহ কৰা; আৰু যদি আশংকা কৰা যে, (সিহঁতৰ মাজত) সুবিচাৰ কৰিব নোৱাৰিবা তেনেহ’লে এজনীকেই (বিবাহ কৰা) অথবা তোমালোকৰ অধিকাৰভুক্ত দাসীকেই গ্ৰহণ কৰা। অবিচাৰ কৰাৰ পৰা বচাৰ এইটোৱেই সম্ভৱপৰ উপায়।\nআৰু তোমালোকে নাৰীসকলক মনৰ সন্তুষ্টচিত্তে সিহঁতৰ মোহৰ প্ৰদান কৰা; তাৰ পিছত সিহঁতে যদি সন্তুষ্টচিত্তে মোহৰৰ কিছু অংশ ৰেহাই দিয়ে তেন্তে তোমালোকে সেয়া আনন্দৰে তৃপ্তিসহকাৰে ভোগ কৰা।\nআৰু তোমালোকে নিৰ্বোধসকলৰ হাতত তোমালোকৰ ধন-সম্পদ অৰ্পণ নকৰিবা; যাৰ দ্বাৰা আল্লাহে তোমালোকৰ জীৱিকাৰ উপকৰণ কৰিছে। অৱশ্যে তাৰ পৰাই সিহঁতৰ খোৱা-বোৱা পিন্ধাৰ ব্যৱস্থা কৰা আৰু তোমালোকে সিহঁতৰ লগত সদালাপ কৰিবা।\nআৰু তোমালোকে ইয়াতীমসকলক সিহঁতৰ বিবাহৰ বয়সত উপনীত নোহোৱা লৈকে পৰীক্ষা কৰিবা; তাৰ পিছত সিহঁতৰ মাজত ভাল বেয়া বিচাৰৰ জ্ঞান দেখিবলৈ পালে সিহঁতৰ সম্পদ সিহঁতক উভতাই দিবা। আৰু সিহঁত ডাঙৰ হৈ যাব বুলি তোমালোকে লৰা-লৰিকৈ অপচয় কৰি খাই শেষ নকৰিবা। যিয়ে অভাৱমুক্ত সি যেন নিবৃত্ত থাকে আৰু যিয়ে বিত্তহীন সি যেন সংযত পৰিমাণে ভোগ কৰে। তাৰ পিছত যেতিয়া তোমালোকে সিহঁতৰ সম্পদ উভতাই দিবা তেতিয়া সাক্ষী ৰাখিবা; আৰু হিচাব গ্ৰহণত আল্লাহেই যথেষ্ট।\nপিতৃ-মাতৃ আত্মীয়-স্বজনৰ পৰিত্যক্ত সম্পত্তিত পুৰুষৰ অংশ আছে আৰু পিতৃ-মাতৃ লগতে আত্মীয়-স্বজনৰ পৰিত্যক্ত সম্পত্তিত নাৰীৰো অংশ আছে, সেয়া অলপেই হওঁক বা বেছিয়েই হওঁক, এইটো নিৰ্ধাৰিত অংশ।\nআৰু সম্পত্তি বন্টন কৰা অৱস্থাত আত্মীয়, ইয়াতীম আৰু অভাৱগ্ৰস্ত লোক উপস্থিত থাকিলে সিহঁতক তাৰ পৰা অলপ হ'লেও প্ৰদান কৰিবা আৰু সিহঁতৰ লগত সদালাপ কৰিবা।\nআৰু সিহঁতৰ ভয় কৰা উচিত যে, যদি সিহঁতে নিজৰ পিছত নিঃসহায় সন্তান এৰি থৈ যায় তেন্তে সিহঁতেও সিহঁতৰ বিষয়ে উদ্বিগ্ন হ’লেহেঁতেন। এতেকে সিহঁতে যেন আল্লাহৰ তাক্বৱা অৱলম্বন কৰে আৰু সঙ্গত কথা কয়।\nনিশ্চয় যিসকলে ইয়াতীমসকলৰ সম্পদ অন্যায়ভাৱে গ্ৰাস কৰে, দৰাচলতে সিহঁতে নিজৰ পেটত অগ্নি ভৰাই লয় অনতিপলমে সিহঁত প্ৰজ্জ্বলিত জুইত প্ৰৱেশ কৰিব।\nআল্লাহে তোমালোকক তোমালোকৰ সন্তান সম্পৰ্কে এই নিৰ্দেশ দিছে যে, এজন পুত্ৰৰ অংশ দুজনী কন্যাৰ অংশৰ সমান; কিন্তু যদি কেৱল দুজনীতকৈ বেছি কন্যা থাকে তেন্তে তেওঁলোকৰ বাবে পৰিত্যক্ত সম্পত্তিৰ তিনি ভাগৰ দুভাগ, আৰু কেৱল এজনী কন্যা থাকিলে তেন্তে তাইৰ বাবে অৰ্ধাংশ। সন্তান থাকিলে (মৃত ব্যক্তিৰ) পিতৃ-মাতৃ উভয়ৰে পৰিত্যক্ত সম্পত্তিৰ ছয় ভাগৰ এভাগ; সি (মৃত ব্যক্তি) নিঃসন্তান হ’লে আৰু পিতৃ-মাতৃ উত্তৰাধিকাৰী হ’লে তাৰ মাকৰ বাবে তিনি ভাগৰ এভাগ; আৰু যদি তাৰ ভাই-ভনী থাকে তেনেহ’লে মাকৰ বাবে ছয় ভাগৰ এভাগ; এইবোৰ বন্টন হ’ব তাৰ অছিয়ত আৰু ঋণ পৰিশোধ কৰাৰ পিছত। তোমালোকৰ পিতা আৰু সন্তানসকলৰ মাজত কোন বেছি উপকাৰী সেয়া তোমালোকে নাজানা। এই বিধান আল্লাহৰ; নিশ্চয় আল্লাহ সৰ্বজ্ঞ, প্ৰজ্ঞাময়।\nতোমালোকৰ স্ত্ৰীসকলৰ পৰিত্যক্ত সম্পত্তিৰ অৰ্ধাংশ তোমালোকৰ বাবে, যদি সিহঁতৰ কোনো সন্তান নাথাকে আৰু সিহঁতৰ সন্তান থাকিলে তোমালোকৰ বাবে সিহঁতৰ পৰিত্যক্ত সম্পত্তিৰ চাৰি ভাগৰ এভাগ; অছিয়ত পালন আৰু ঋণ পৰিশোধ কৰাৰ পিছত। তোমালোকৰ সন্তান নাথাকিলে সিহঁতৰ বাবে তোমালোকৰ পৰিত্যক্ত সম্পত্তিৰ চাৰি ভাগৰ এভাগ, আৰু তোমালোকৰ সন্তান থাকিলে সিহঁতৰ বাবে তোমালোকৰ পৰিত্যক্ত সম্পত্তিৰ আঠ ভাগৰ এভাগ; তোমালোকে যি অছিয়ত কৰিবা সেয়া প্ৰদান কৰাৰ পিছত আৰু ঋণ পৰিশোধ কৰাৰ পিছত। আৰু যদি কোনো পুৰুষ অথবা নাৰীৰ ‘কালালাহ’ বা পিতৃ-মাতৃ আৰু সন্তানহীন উত্তৰাধিকাৰী হয়, আৰু কেৱল তাৰ এজন ককায়েক-ভায়েক অথবা এজনী বায়েক-ভনীয়েক থাকে তেন্তে প্ৰত্যেকৰে বাবে ছয় ভাগৰ এভাগ। সিহঁত ইয়াৰ অধিক হ’লে সকলোৱে তিনি ভাগৰ এভাগত সমান অংশীদাৰ হ’ব; এইবোৰ যিটো অছিয়ত কৰা হয় সেইটো পালন কৰাৰ পিছত আৰু ঋণ পৰিশোধ কৰাৰ পিছত, কাৰো ক্ষতি নকৰাকৈ। এইটো হৈছে আল্লাহৰ নিৰ্দেশ; আৰু আল্লাহ সৰ্বজ্ঞ, সহনশীল।\nএইবোৰ আল্লাহৰ নিৰ্ধাৰিত সীমাৰখা। যিয়ে আল্লাহ আৰু তেওঁৰ ৰাছুলৰ আনুগত্য কৰিব আল্লাহে তেওঁক জান্নাতত প্ৰৱেশ কৰাব, যাৰ তলত নদীসমূহ প্ৰবাহিত, তাত তেওঁলোক চিৰস্থায়ী হ’ব; আৰু এইটোৱেই হৈছে মহাসাফল্য।\nযিয়ে আল্লাহ আৰু তেওঁৰ ৰাছুলৰ অবাধ্যতা কৰিব আৰু তেওঁৰ নিৰ্ধাৰিত সীমাৰেখা লংঘন কৰিব আল্লাহে তাক জুইত নিক্ষেপ কৰিব, তাত সি চিৰস্থায়ী হ’ব; আৰু তাৰ বাবে আছে লাঞ্ছনাদায়ক শাস্তি।\nআৰু তোমালোকৰ নাৰীসকলৰ মাজত যিয়ে ব্যভিচাৰ কৰে সিহঁতৰ বিৰুদ্ধে তোমালোকৰ মাজৰ পৰা চাৰিজন সাক্ষী তলব কৰা। যদি সিহঁতে সাক্ষী দিয়ে তেন্তে সিহঁতক (নাৰীসকলক) ঘৰত অৱৰুদ্ধ কৰি ৰখা যেতিয়া লৈকে সিহঁতৰ মৃত্যু নহয় অথবা আল্লাহে সিহঁতৰ বাবে আন কোনো ব্যৱস্থা কৰি নিদিয়ে।\nআৰু তোমালোকৰ মাজত যি দুজন (নৰ-নাৰী) এনে অপকৰ্মত লিপ্ত হ’ব সিহঁতক শাস্তি দিয়া। যদি সিহঁতে তাওবা কৰে আৰু নিজকে সংশোধন কৰি লয় তেন্তে সিহঁতক এৰি দিয়া। নিশ্চয় আল্লাহ পৰম তাওবা কবুলকাৰী, পৰম দয়ালু।\nনিশ্চয় আল্লাহে সেইসকল লোকৰ তাওবা কবুল কৰে যিসকলে অজ্ঞতাবশতঃ বেয়া কাম কৰে আৰু ততালিকে তাওবা কৰে, এওঁলোকেই হৈছে সেইসকল লোক যিসকলৰ তাওবা আল্লাহে কবুল কৰে। আৰু আল্লাহ সৰ্বজ্ঞ, প্ৰজ্ঞাময়।\nতাওবা সিহঁতৰ বাবে নহয় যিহঁতে আজীৱন বেয়া কাম কৰে, অৱশেষত সিহঁতৰ কাৰোবাৰ মৃত্যু উপস্থিত হ’লে সি কয়, ‘মই এতিয়া তাওবা কৰিছো’, আৰু সিহঁতৰ বাবেও নহয়, যিসকলৰ মৃত্যু কাফিৰ অৱস্থাত হয়। ইহঁতেই সেইসকল লোক যিসকলৰ বাবে আমি কষ্টদায়ক শাস্তি প্ৰস্তুত কৰি ৰাখিছো।\nহে ঈমান্দাৰসকল! বলপূৰ্বকভাৱে নাৰীসকলৰ উত্তৰাধিকাৰ হোৱা তোমালোকৰ বাবে বৈধ নহয়। তোমালোকে সিহঁতক যি প্ৰদান কৰিছা তাৰ পৰা কিছু অংশ আত্মসাৎ কৰাৰ উদ্দশ্যে সিহঁতক অৱৰুদ্ধ কৰি নাৰাখিবা, কিন্তু যদি সিহঁতে স্পষ্ট বেয়া আচৰণ কৰে (তেন্তে সেয়া সুকীয়া কথা)। আৰু তোমালোকে সিহঁতৰ লগত সৎভাৱে জীৱন যাপন কৰিবা; তোমালোকে যদি সিহঁতক অপছন্দ কৰা তেন্তে এনেকুৱাও হ’ব পাৰে যে, যিটোত আল্লাহে বহু কল্যাণ নিহিত কৰি ৰাখিছে আৰু তোমালোকে সেইটোকে অপছন্দ কৰি আছা।\nআৰু তোমালোকে যদি এজনী স্ত্ৰীৰ ঠাইত আন এজনী স্ত্ৰী গ্ৰহণ কৰিবলৈ থিৰ কৰা আৰু সিহঁতৰ এজনীক বহু পৰিমাণে অৰ্থও দিছা, তথাপিও তাইৰ পৰা একোৱেই ওভতাই নলবা। তোমালোকে মিছা অপবাদ আৰু প্ৰকাশ্য পাপাচৰণৰ দ্বাৰা সেয়া গ্ৰহণ কৰিবানে?\nআৰু কেনেকৈ তোমালোকে সেয়া গ্ৰহণ কৰিবা? অথচ তোমালোকে ইজনে সিজনৰ লগত সংগত হৈছিলা (সম্ভোগ কৰিছা) আৰু সিহঁতেও তোমালোকৰ পৰা দৃঢ় অঙ্গীকাৰ লৈছিল।\nনাৰীসকলৰ মাজৰ পৰা যিসকলক তোমালোকৰ পিতৃ পুৰুষে বিবাহ কৰিছে, তোমালোকে সিহঁতক বিবাহ নকৰিবা, কিন্তু পূৰ্বে যি সংঘটিত হৈছে (সেয়া ক্ষমা কৰা হ’ল)। নিশ্চয় সেয়া আছিল অশ্লীলতা, মাৰাত্মক ঘৃণিত বিষয় আৰু নিকৃষ্ট পথ।\nতোমালোকৰ ওপৰত হাৰাম কৰা হৈছে, তোমালোকৰ মাতৃসকলক, জীয়েকসকলক, বাই-ভনীসকলক, জেঠাই-পেহীসকলক, জেঠাই-মাহীসকলক, ভতিজা ছোৱালীসকলক, ভাগিনীসকলক (ছোৱালী), ধাই মাতৃসকলক, পিয়াহ সম্বন্ধীয় বাই-ভনীসকলক, শাহুয়েক আৰু তোমালোকৰ স্ত্ৰীসকলৰ মাজত যাৰ লগত সম্ভোগ কৰিছা তাইৰ আগৰ স্বামীৰ দ্বাৰা গৰ্ভজাত ছোৱালীক, যাক তোমালোকে লালন-পালন কৰিছা; কিন্তু যদি সম্ভোগ কৰা নাই তেন্তে তোমালোকৰ বাবে কোনো অপৰাধ নাই। তোমালোকৰ বাবে আৰু নিষিদ্ধ কৰা হৈছে তোমালোকৰ ঔৰষজাত পুত্ৰৰ স্ত্ৰীসকলক আৰু দুজনী ভনীক-বায়েকক একত্ৰিত কৰা, অতীতত যি হ’ল, সেয়া হ’ল। নিশ্চয় আল্লাহ ক্ষমাশীল, পৰম দয়ালু।\nআৰু নাৰীসকলৰ মাজত তোমালোকৰ অধিকাৰভুক্ত দাসীৰ বাহিৰে আনৰ বিবাহ বন্ধনত থকা তিৰোতাসকল তোমালোকৰ বাবে নিষিদ্ধ কৰা হৈছে, তোমালোকৰ বাবে এইবোৰ আল্লাহৰ বিধান। উল্লেখিত নাৰীসকলৰ বাহিৰে অন্য নাৰীসকলক ধন-সম্পদৰ বিনিময়ত বিবাহ কৰা তোমালোকৰ বাবে বৈধ কৰা হৈছে, অবৈধ যৌন সম্পৰ্কৰ বাবে নহয়। সিহঁতৰ মাজত যিসকলৰ লগত তোমালোকে সম্ভোগ কৰিছা সিহঁতক সিহঁতৰ নিৰ্ধাৰিত মোহৰ অৰ্পণ কৰিবা। মোহৰ নিৰ্ধাৰণৰ পিছত তোমালোকে কোনো (কম-বেছি কৰাৰ) বিষয়ত পৰস্পৰ সহমত হ’লে তাত তোমালোকৰ কোনো দোষ নাই। নিশ্চয় আল্লাহ সৰ্বজ্ঞ, প্ৰজ্ঞাময়।\nআৰু তোমালোকৰ মাজত যাৰ স্বাধীন ঈমান্দাৰ নাৰী বিবাহ কৰাৰ সামৰ্থ নাই, সি যেন তোমালোকৰ অধিকাৰভুক্ত ঈমান্দাৰ দাসীক বিবাহ কৰে; আল্লাহে তোমালোকৰ ঈমান সম্পৰ্কে পৰিজ্ঞাত। তোমালোক ইজনে সিজনৰ সমান; এতেকে তোমালোকে সিহঁতক সিহঁতৰ মালিকৰ অনুমতিক্ৰমে বিবাহ কৰিবা আৰু সিহঁতক সিহঁতৰ মোহৰ ন্যায়সংগত হিচাপে প্ৰদান কৰিবা। সিহঁত হ’ব সজচৰিত্ৰা, ব্যভিচাৰিণী নহয় আৰু উপপতি (গোপন যৌনসঙ্গী) গ্ৰহণকাৰীণীও নহয়। এতেকে বিবাহিতা হোৱাৰ পিছত যদি সিহঁত ব্যভিচাৰ কৰে তেন্তে সিহঁতৰ শাস্তি হ’ব স্বাধীন নাৰীৰ শাস্তিৰ অৰ্দ্ধেক; তোমালোকৰ মাজত যিসকলে ব্যভিচাৰক ভয় কৰে এইবোৰ বিধান তেওঁলোকৰ বাবেহে; আৰু ধৈৰ্য ধাৰণ কৰা তোমালোকৰ বাবেই মঙ্গল। আল্লাহ ক্ষমাপৰায়ণ, পৰম দয়ালু।\nআল্লাহে তোমালোকৰ ওচৰত বিশদভাৱে বৰ্ণনা কৰিব বিচাৰে, আৰু তোমালোকৰ পূৰ্বৱৰ্তীসকলৰ ৰীতিনীতি তোমালোকক অৱহিত কৰিব বিচাৰে লগতে তোমালোকক ক্ষমা কৰিব বিচাৰে। আল্লাহ সৰ্বজ্ঞ, প্ৰজ্ঞাময়।\nআৰু আল্লাহে তোমালোকৰ তাওবা কবুল কৰিব বিচাৰে; আৰু যিসকলে কুপ্ৰবৃত্তিৰ অনুসৰণ কৰে সিহঁতে বিচাৰে যে, তোমালোকে প্ৰবলভাৱে (সত্য পথৰ পৰা) বিচ্যুত হোৱা।\nআল্লাহে তোমালোকৰ পৰা (বোজা) লঘু কৰিব বিচাৰে, কাৰণ মানুহক সৃষ্টি কৰা হৈছে অতি দুৰ্বল।\nহে মুমিনসকল! তোমালোকে ইজনে সিজনৰ সম্পত্তি অন্যায়ভাৱে গ্ৰাস নকৰিবা; কিন্তু পাৰস্পৰিক সন্মতিত ব্যৱসায়-বানিজ্যৰ মাধ্যমত হ’লে সেয়া ভিন্ন কথা; আৰু নিজেই নিজকে হত্যা নকৰিবা; নিশ্চয় আল্লাহ তোমালোকৰ প্ৰতি পৰম দয়ালু।\nআৰু যিয়ে সীমালংঘন কৰি অন্যায়ভাৱে এনেকুৱা কৰিব, অনতিপলমে আমি তাক জুইত নিক্ষেপ কৰিম, আৰু এই কাম আল্লাহৰ বাবে অতি সহজ।\nতোমালোকক যি নিষেধ কৰা হৈছে তাৰে মাজৰ পৰা যিবোৰ কবিৰা গুণাহ সেইবোৰৰ পৰা তোমালোকে যদি বিৰত থাকা তেন্তে আমি তোমালোকৰ সৰু-সুৰা পাপসমূহ ক্ষমা কৰি দিম আৰু তোমালোকক সন্মানজনক স্থানত প্ৰৱেশ কৰাম।\nআৰু তোমালোকে আকাংক্ষা নকৰিবা সেইবোৰ বস্তুৰ যাৰ দ্বাৰা আল্লাহে তোমালোকৰ এজনক আনজনৰ ওপৰত শ্ৰেষ্ঠত্ব প্ৰদান কৰিছে। পুৰুষে যি অৰ্জন কৰে সেয়া তাৰ প্ৰাপ্য অংশ আৰু নাৰীয়ে যি অৰ্জন কৰে সেয়া তাইৰ প্ৰাপ্য অংশ; আৰু আল্লাহৰ ওচৰত তেওঁৰ অনুগ্ৰহ প্ৰাৰ্থনা কৰা, নিশ্চয় আল্লাহ সকলো বস্তু সম্পৰ্কে সৰ্বজ্ঞ।\nপিতৃ-মাতৃ আৰু আত্মীয়-স্বজনৰ পৰিত্যক্ত সম্পত্তিৰ প্ৰত্যেকৰে বাবে আমি উত্তৰাধিকাৰী কৰিছো আৰু যিসকলৰ লগত তোমালোকে অঙ্গীকাৰাৱদ্ধ সিহঁতক সিহঁতৰ অংশ দি দিয়া। নিশ্চয় আল্লাহ সকলো বস্তুৰ সম্যক দ্ৰষ্টা।\nপুৰুষসকল নাৰীসকলৰ তত্ত্বাৱধায়ক, কাৰণ আল্লাহে সিহঁতৰ এজনক আনজনৰ ওপৰত শ্ৰেষ্ঠত্ব দিছে আৰু এই বাবেও যে, পুৰুষসকলে নিজৰ ধন-সম্পদ ব্যয় কৰে। সেয়ে পূণ্যশীলা স্ত্ৰীসকল অনুগতা আৰু লোকচকুৰ অন্তৰালতো সেইবোৰ বিষয় সংৰক্ষণ কৰে যিবোৰ আল্লাহে সংৰক্ষণ কৰিছে; আৰু তোমালোকে স্ত্ৰীসকলৰ মাজত যিসকলৰ অবাধ্যতাৰ আশংকা কৰা সিহঁতক সদুপদেশ দিয়া, আৰু সিহঁতৰ শয্যা বৰ্জন কৰা লগতে সিহঁতক প্ৰহাৰ কৰা। যদি সিহঁতে তোমালোকৰ অনুগত হয় তেন্তে সিহঁতৰ বিৰুদ্ধে কোনো পথ অন্বেষণ নকৰিবা। নিশ্চয় আল্লাহ শ্ৰেষ্ঠ, মহান।\nআৰু যদি তোমালোকে সিহঁত উভয়ৰ মাজত বিৰোধ আশংকা কৰা তেন্তে তোমালোকে স্বামীৰ পৰিয়ালৰ পৰা এজন আৰু স্ত্ৰীৰ পৰিয়ালৰ পৰা এজন বিচাৰক নিযুক্ত কৰা; সিহঁত উভয়ে যদি নিষ্পত্তি বিচাৰে তেন্তে আল্লাহে সিহঁতৰ মাজত মীমাংসাৰ অনুকূল অৱস্থা সৃষ্টি কৰি দিব। নিশ্চয় আল্লাহ সৰ্বজ্ঞ, সবিশেষ অৱহিত।\nতোমালোকে আল্লাহৰ ইবাদত কৰা, আৰু তেওঁৰ লগত আন কাকো অংশীদাৰ স্থাপন নকৰিবা; লগতে পিতৃ-মাতৃ আৰু আত্মীয়-স্বজন, ইয়াতীম, অভাৱগ্ৰস্ত, নিকট প্ৰতিৱেশী, দূৰ-প্ৰতিৱেশী, সঙ্গী-সাৰথী, মুছাফিৰ আৰু তোমালোকৰ অধিকাৰভুক্ত দাস-দাসীসকলৰ প্ৰতি সদ্ব্যৱহাৰ কৰা। নিশ্চয় আল্লাহে দাম্ভিক, অহংকাৰীক পছন্দ নকৰে।\nযিসকলে কৃপণতা কৰে আৰু মানুহক কৃপণতাৰ নিৰ্দেশ দিয়ে আৰু আল্লাহে নিজ অনুগ্ৰহত সিহঁতক যি প্ৰদান কৰিছে সেয়া গোপন কৰে; আৰু আমি কাফিৰসকলৰ বাবে লাঞ্ছনাদায়ক শাস্তি প্ৰস্তুত কৰি ৰাখিছো।\nআৰু যিসকলে মানুহক দেখুৱাবলৈ নিজৰ ধন-সম্পদ ব্যয় কৰে লগতে আল্লাহ আৰু শেষ দিৱসৰ প্ৰতি ঈমান পোষণ নকৰে আৰু চয়তান যাৰ সঙ্গী হয়। এতেকে সেই সঙ্গী কিমান যে নিকৃষ্ট!\nসিহঁতে আল্লাহ আৰু শেষ দিৱসৰ প্ৰতি ঈমান আনিলে আৰু আল্লাহে সিহঁতক যি প্ৰদান কৰিছে তাৰ পৰা ব্যয় কৰিলে সিহঁতৰ কি ক্ষতি হ’লেহেঁতেন? আৰু আল্লাহে সিহঁতৰ বিষয়ে সম্যক অৱগত।\nনিশ্চয় আল্লাহে অণু পৰিমাণও অন্যায় নকৰে আৰু যদি সেয়া কোনো ধৰণৰ পূণ্য হয়, তেওঁ সেইটোক বহুগুণ বৃদ্ধি কৰি দিয়ে আৰু নিজৰ ফালৰ পৰা মহাপ্ৰতিদান প্ৰদান কৰে।\nএতেকে যেতিয়া আমি প্ৰত্যেক উম্মতৰ পৰা এজন সাক্ষী উপস্থিত কৰিম আৰু তোমাক সিহঁতৰ বিৰুদ্ধে সাক্ষীৰূপে উপস্থিত কৰিম তেতিয়া কি অৱস্থা হ’ব?\nযিসকলে কুফৰী কৰিছে আৰু ৰাছুলৰ অবাধ্য হৈছে সিহঁতে সেইদিনা কামনা কৰিব, সিহঁতে যদি মাটিৰ লগত মিহলি সমান হৈ গ’লেহেঁতেন! আৰু সিহঁতে আল্লাহৰ পৰা কোনো কথাই গোপন কৰিব নোৱাৰিব।\nহে মুমিনসকল! তোমালোকে নিচাগ্ৰস্ত অৱস্থাত মুখেৰে যি কোৱা সেয়া নুবুজালৈকে ছালাতৰ নিকটৱৰ্তী নহবা, আৰু জুনুবী (অপৱিত্ৰ) অৱস্থাতো নহয় যেতিয়ালৈকে তোমালোকে গুছল নকৰা, কিন্তু মুছাফিৰ হ’লে সেয়া সুকীয়া কথা; আৰু যদি তোমালোকে অসুস্থ হোৱা অথবা ভ্ৰমণত থকা নাইবা তোমালোকৰ কোনোবাই শৌচস্থানৰ পৰা আহি অথবা তোমালোকে নাৰী সম্ভোগ কৰাৰ পিছত পানী নোপোৱা তেন্তে পৱিত্ৰ মাটিৰ দ্বাৰা তায়াম্মুম কৰা, এতেকে তোমালোকে নিজৰ মুখমণ্ডল আৰু হাত মছেহ কৰা; নিশ্চয় আল্লাহ পাপ মোচনকাৰী, ক্ষমাশীল।\nতুমি সিহঁতক দেখা নাইনে যিসকলক কিতাবৰ এটা অংশ প্ৰদান কৰা হৈছিল? সিহঁতে পথভ্ৰষ্টতা ক্ৰয় কৰে আৰু সিহঁতে বিচাৰে যে, তোমালোকেও পথভ্ৰষ্ট হোৱা।\nআল্লাহে তোমালোকৰ শত্ৰুসকলক ভালদৰে চিনি পায়; আৰু অভিভাৱক হিচাপে আল্লাহেই যথেষ্ট লগতে সহায়কাৰী হিচাপেও আল্লাহেই যথেষ্ট।\nইয়াহুদীসকলৰ মাজত এনেকুৱা কিছুমান লোক আছে যিসকলে কালামসমূহক তাৰ স্থানৰ পৰা পৰিবৰ্তন কৰি বিকৃত কৰে আৰু কয়, ‘আমি শুনিলো আৰু অমান্য কৰিলো, আৰু শুনা নুশুনাৰ দৰে’; আৰু নিজৰ জিভা ঘূৰাই লগতে দ্বীনৰ প্ৰতি তাচ্ছিল্য কৰি কয়, ‘ৰা-ঈনা’। কিন্তু সিহঁতে যদি ক’লেহেঁতেন, ‘আমি শুনিলো আৰু মানিলো, আৰু শুনা আৰু আমাৰ প্ৰতি লক্ষ্য কৰা’, তেন্তে এয়া সিহঁতৰ বাবে ভাল আৰু সঙ্গত হ’লেহেঁতেন। কিন্তু সিহঁতৰ কুফৰীৰ বাবে আল্লাহে সিহঁতক অভিসম্পাত কৰিছে। ফলত সিহঁতৰ অতি কম সংখ্যক লোকে ঈমান আনে।\nহে কিতাবপ্ৰাপ্তসকল! আমি মুখমণ্ডলসমূহক বিকৃত কৰি পশ্চাদফালে ঘূৰাই দিয়াৰ আগতে অথবা আচহাবুচ ছাবতক যিদৰে অভিসম্পাত কৰিছিলো সেইদৰে অভিসম্পাত কৰাৰ আগতে তোমালোকৰ ওচৰত যি আছে তাৰ সমৰ্থকৰূপে আমি যি অৱতীৰ্ণ কৰিছো তাৰ প্ৰতি তোমালোকে ঈমান আনা; (জানি থোৱা) আৰু আল্লাহৰ আদেশ কাৰ্যকৰী হৈয়ে থাকে।\nনিশ্চয় আল্লাহে তেওঁৰ লগত অংশী স্থাপন কৰাক ক্ষমা নকৰে। ইয়াৰ বাহিৰে অন্যান্য অপৰাধসমূহ যাক ইচ্ছা ক্ষমা কৰে আৰু যিয়ে আল্লাহৰ লগত আনক অংশী কৰে সি নিশ্চয় মহাপাপ ৰচনা কৰে।\nতুমি সিহঁতক দেখা নাইনে, যিসকলে নিজকে পৱিত্ৰ বুলি ধাৰণা কৰে? অথচ আল্লাহে যাক ইচ্ছা পৱিত্ৰ কৰে, আৰু সিহঁতৰ ওপৰত সূতা পৰিমাণেও অন্যায় কৰা নহব।\nচোৱা, সিহঁতে আল্লাহ সম্পৰ্কে কেনেকৈ মিছা উদ্ভাৱন কৰি আছে, আৰু প্ৰকাশ্য পাপ হিচাপে এইটোৱেই যথেষ্ট।\nতুমি সিহঁতৰ প্ৰতি লক্ষ্য কৰা নাইনে, যিসকলক কিতাবৰ এটা অংশ প্ৰদান কৰা হৈছিল? সিহঁতে জিব`ত আৰু তাগুতক বিশ্বাস কৰে, সিহঁতে কাফিৰসকলৰ বিষয়ে কয়, ‘এওঁলোকেই মুমিনসকলতকৈ অধিক সঠিক পথপ্ৰাপ্ত’।\nইহঁতেই সেইসকল লোক যিসকলৰ ওপৰত আল্লাহে অভিসম্পাত কৰিছে আৰু আল্লাহে যাক অভিসম্পাত কৰে তুমি কেতিয়াও তাৰ কোনো সহায়কাৰী নাপাবা।\nৰাষ্ট্ৰ শক্তিত সিহঁতৰ কোনো অংশ আছে নেকি? এনেকুৱা হ’লে তেতিয়া সিহঁতে খেজুৰৰ গুটিৰ ওপৰত থকা আৱৰণ পৰিমাণেও কোনো বস্তু মানুহক নিদিলে হয়।\nঅথবা আল্লাহে নিজ অনুগ্ৰহত মানুহক যি প্ৰদান কৰিছে সেই বাবে সিহঁতে মানুহক ঈৰ্ষা কৰে নেকি? তেনেহ’লে আমিতো ইব্ৰাহীমৰ বংশধৰসকলকো কিতাব আৰু হিকমত প্ৰদান কৰিছিলো আৰু আমি তেওঁলোকক বিশাল ৰাজ্য দান কৰিছিলো।\nতাৰ পিছত সিহঁতৰ কিছুমানে ঈমান আনিছিল আৰু আন কিছুমানে ইয়াৰ পৰা বিমুখ হৈছিল; দগ্ধকাৰী হিচাপে জাহান্নামেই যথেষ্ট।\nনিশ্চয় যিসকলে আমাৰ আয়াতসমূহক অস্বীকাৰ কৰে আমি সিহঁতক জুইত প্ৰৱেশ কৰাম; যেতিয়াই সিহঁতৰ ছাল জুইত পুৰি পকি যাব তেতিয়াই ইয়াৰ ঠাইত নতুন ছাল সলনি কৰি দিম, যাতে সিহঁতে শাস্তি ভোগ কৰিব পাৰে। নিশ্চয় আল্লাহ পৰাক্ৰমশালী, প্ৰজ্ঞাময়।\nআৰু যিসকলে ঈমান আনিছে আৰু নেক আমল কৰিছে, অতি শীঘ্ৰে আমি সিহঁতক এনেকুৱা জান্নাতত প্ৰৱেশ কৰাম, যাৰ তলত নিজৰাসমূহ প্ৰবাহিত; তাত সিহঁত চিৰস্থায়ী হ’ব, তাত সিহঁতৰ বাবে পৱিত্ৰ স্ত্ৰী থাকিব আৰু সিহঁতক আমি বিস্তৃত ঘন ছাঁত আশ্ৰয় দান কৰিম।\nনিশ্চয় আল্লাহে তোমালোকক আমানতসমূহ তাৰ গৰাকীলৈ ঘূৰাই দিয়াৰ নিৰ্দেশ দিছে। তোমালোকে যেতিয়া মানুহৰ মাজত বিচাৰকাৰ্য পৰিচালনা কৰিবা তেতিয়া তোমালোকে ন্যায়পৰায়ণতাৰ সৈতে বিচাৰ কৰিবা। আল্লাহে তোমালোকক যি উপদেশ দিয়ে সেয়া কিমান যে উৎকৃষ্ট! নিশ্চয় আল্লাহ সৰ্বশ্ৰোতা, সৰ্বদ্ৰষ্টা।\nহে মুমিনসকল! তোমালোকে আল্লাহৰ আনুগত্য কৰা আৰু ৰাছুলৰ আনুগত্য কৰা লগতে আনুগত্য কৰা তোমালোকৰ মাজৰ ক্ষমতাশীলসকলৰ, তাৰ পিছত তোমালোকৰ মাজত কোনো বিষয় লৈ মতভেদ ঘটিলে সেয়া উপস্থাপন কৰা আল্লাহ আৰু তেওঁৰ ৰাছুলৰ ওচৰত, যদি তোমালোকে আল্লাহ আৰু আখিৰাতক বিশ্বাস কৰা। এই পন্থাই উত্তম আৰু পৰিণামত প্ৰকৃষ্টতৰ।\nতুমি সিহঁতক দেখা নাইনে? যিসকলে দাবী কৰে যে, তোমাৰ প্ৰতি যি অৱতীৰ্ণ হৈছে আৰু তোমাৰ পূৰ্বে যি অৱতীৰ্ণ হৈছে তাত সিহঁতে ঈমান আনিছে, অথচ সিহঁতে তাগুতৰ ওচৰত বিচাৰপ্ৰাৰ্থী হ’ব বিচাৰে, যদিও সেইটোক প্ৰত্যাখ্যান কৰাৰ বাবে সিহঁতক নিৰ্দেশ দিয়া হৈছিল; আৰু চয়তানে সিহঁতক ভীষণভাৱে পথভ্ৰষ্ট কৰিব বিচাৰে।\nসিহঁতক যেতিয়া কোৱা হয়, আল্লাহে যি অৱতীৰ্ণ কৰিছে তাৰ পিনে আৰু ৰাছুলৰ পিনে আহা, তেতিয়া তুমি মুনাফিকসকলক দেখিবা যে, সিহঁতে তোমাৰ পৰা ফালৰি কাটি আঁতৰি গৈছে।\nএতেকে তেতিয়া সিহঁতৰ কি অৱস্থা হ’ব, যেতিয়া সিহঁতৰ কৃতকৰ্মৰ বাবে সিহঁতে কোনো মুছিবতত পতিত হ’ব? তাৰ পিছত সিহঁতে আল্লাহৰ শপতলৈ তোমাৰ ওচৰত আহি ক’ব, ‘আমি কল্যাণ আৰু সম্প্ৰীতিৰ বাহিৰে আন একো বিচৰা নাছিলো’।\nএওঁলোকৰ অন্তৰত কি আছে সেয়া আল্লাহে ভাল দৰে জানে। সেয়ে তুমি সিহঁতক বৰ্জন কৰা, সিহঁতক সদুপদেশ দিয়া আৰু সিহঁতৰ লগত সিহঁতৰ নিজৰ বিষয়ে মৰ্মস্পৰ্শকাৰী কথা কোৱা।\nআৰু আমি যিকোনো ৰাছুল প্ৰেৰণ কৰিছো সেয়া কেৱল এই বাবে যে, যাতে আল্লাহৰ অনুমতিক্ৰমে তেওঁলোকৰ আনুগত্য কৰা হয়, যেতিয়া সিহঁতে নিজৰ প্ৰতি অন্যায় কৰে তেতিয়া সিহঁতে তোমাৰ ওচৰত আহিলে আৰু আল্লাহৰ ওচৰত ক্ষমা প্ৰাৰ্থনা কৰিলে আৰু ৰাছুলেও সিহঁতৰ বিষয়ে ক্ষমা বিচাৰিলে সিহঁতে নিশ্চয় আল্লাহক পৰম ক্ষমাশীল আৰু পৰম দয়ালুৰূপে পাব।\nকিন্তু নহয়, তোমাৰ প্ৰতিপালকৰ শপত! সিহঁত মুমিন হ’ব নোৱাৰে যেতিয়া লৈকে সিহঁতে সিহঁতৰ মাজত সৃষ্টি হোৱা বিবাদ-বিসম্বাদৰ বিচাৰ কাৰ্যত তোমাক মীমাংসাকাৰী হিচাপে মানি নলয়; তাৰ পিছত তোমাৰ মীমাংসা সম্পৰ্কে সিহঁতৰ মনত কোনো দ্বিধা থাকিব নালাগে আৰু যেতিয়া লৈকে সেয়া সৰ্বান্তকৰণে মানি নলয়।\nআৰু যদি আমি সিহঁতক আদেশ কৰিলোহেঁতেন যে, তোমালোকে নিজেই নিজকে হত্যা কৰা অথবা নিজ ঘৰৰ পৰা ওলাই যোৱা তেন্তে সিহঁতৰ কিছু সংখ্যকেই এই আদেশ পালন কৰিলেহেঁতেন। যিটো সিহঁতক আদেশ কৰা হৈছিল সেয়া সিহঁতে পালন কৰিলে সিহঁতৰ ভাল হ’লেহেঁতেন আৰু চিত্তস্থিৰতাত সিহঁত দৃঢ়তৰ হ’লেহেঁতেন।\nআৰু অৱশ্যে তেতিয়া আমি সিহঁতক আমাৰ তৰফৰ পৰা মহাপুৰষ্কাৰ প্ৰদান কৰিলোহেঁতেন।\nআৰু অৱশ্যে আমি সিহঁতক সৰল পথত পৰিচালিত কৰিলোহেঁতেন।\nআৰু যিয়ে আল্লাহ আৰু ৰাছুলৰ আনুগত্য কৰিব সি নবী, ছিদ্দীক্ব (সত্যনিষ্ঠ), শ্বহীদ আৰু সৎকৰ্মপৰায়ণ- যিসকলৰ প্ৰতি আল্লাহে অনুগ্ৰহ কৰিছে তেওঁলোকৰ সঙ্গী হ’ব আৰু এওঁলোক কিমান উত্তম সঙ্গী!\nএইবোৰ আল্লাহৰ অনুগ্ৰহ। সৰ্বজ্ঞ হিচাপে আল্লাহেই যথেষ্ট।\nহে মুমিনসকল! তোমালোকে নিজৰ সতৰ্কতা অৱলম্বন কৰা, তাৰ পিছত সুবিধানুযায়ী দলে দলে বিভক্ত হৈ অগ্ৰসৰ হোৱা অথবা একগোট হৈ অগ্ৰসৰ হোৱা।\nআৰু তোমালোকৰ মাজত কিছুমান এনেকুৱা লোকো আছে যিয়ে নিশ্চয় পিছহোঁহকা মাৰে। তাৰ পিছত তোমালোকৰ ওপৰত কোনো বিপদ আপতিত হ’লে সি কয়, ‘আল্লাহে মোৰ ওপৰত অনুগ্ৰহ কৰিছে যে, মই সিহঁতৰ লগত উপস্থিত নাছিলো’।\nআৰু আল্লাহৰ তৰফৰ পৰা তোমালোকৰ প্ৰতি কোনো অনুগ্ৰহ আহিলে অৱশ্যে সি এনেকৈ ক’ব যেনিবা তোমালোকৰ আৰু তাৰ মাজত কোনো সম্পৰ্কই নাছিল, ‘হায়, যদি সিহঁতৰ লগত থাকিলোহেঁতেন তেন্তে ময়ো বিৰাট সাফল্য লাভ কৰিলোহেঁতেন’।\nএতেকে যিসকলে আখিৰাতৰ বিনিময়ত পাৰ্থিৱ জীৱন বিক্ৰী কৰে সিহঁতে আল্লাহৰ পথত যুদ্ধ কৰা উচিত। আৰু যিয়ে আল্লাহৰ পথত যুদ্ধ কৰিব সি নিহত হওঁক অথবা বিজয়ী হওঁক আমি তাক মহা পুৰষ্কাৰ প্ৰদান কৰিম।\nতোমালোকৰ কি হ’ল যে, তোমালোকে আল্লাহৰ পথত যুদ্ধ নকৰা, অথচ নিঃসহায় নৰ-নাৰী আৰু শিশুসকলে এই বুলি প্ৰাৰ্থনা কৰি আছে যে, ‘হে আমাৰ ৰব! আমাক এই জনপদৰ পৰা উদ্ধাৰ কৰা ইয়াৰ অধিবাসীসকল যালিম; তোমাৰ ফালৰ পৰা আমাৰ বাবে এজন অভিভাৱক নিৰ্ধাৰণ কৰা আৰু তোমাৰ ফালৰ পৰা আমাৰ বাবে এজন সহায়কাৰী নিৰ্ধাৰণ কৰা।\nযিসকলে ঈমান আনিছে তেওঁলোকে আল্লাহৰ পথত যুদ্ধ কৰে, আৰু কাফিৰসকলে তাগুতৰ পথত যুদ্ধ কৰে। এতেকে তোমালোকে চয়তানৰ বন্ধুসকলৰ বিৰুদ্ধে যুদ্ধ কৰা; চয়তানৰ চক্ৰান্ত নিশ্চয় দুৰ্বল।\nতুমি সিহঁতক দেখা নাইনে? যিসকলক কোৱা হৈছিল, ‘তোমালোকে নিজৰ হাত সংবৰণ কৰা, ছালাত কায়েম কৰা আৰু যাকাত প্ৰদান কৰা’; তাৰ পিছত যেতিয়া সিহঁতক যুদ্ধৰ বিধান দিয়া হ’ল তেতিয়া সিহঁতৰ এটা দলে মানুহক এনেকৈ ভয় কৰিছিল যেনেকৈ আল্লাহক ভয় কৰা হয় অথবা তাতোকৈ বেছি আৰু কৈছিল, ‘হে আমাৰ ৰব! আমাক যুদ্ধৰ বিধান কিয় প্ৰদান কৰিলা? আমাক কেইটামান দিনৰ অৱকাশ কিয় নিদিলা? কোৱা, ‘পাৰ্থিৱ ভোগ-বিলাস সামান্য আৰু যিয়ে তাক্বৱা অৱলম্বন কৰে তাৰ বাবে আখিৰাতেই উত্তম, আৰু তোমালোকৰ প্ৰতি সামান্য পৰিমাণো অন্যায় কৰা নহ’ব’।\nতোমালোকে য’তেই নাথাকা কিয় মৃত্যুৱে তোমালোকক লগ পাবই, যদিও তোমালোকে সুউচ্চ সুদৃঢ় দুৰ্গত অৱস্থান নকৰা কিয়। যদি সিহঁতৰ কোনো কল্যাণ হয় তেন্তে সিহঁতে কয়, ‘এইটো আল্লাহৰ তৰফৰ পৰা আহিছে’, আৰু যদি সিহঁতৰ কোনো অকল্যাণ হয় তেন্তে সিহঁতে কয়, ‘এইটো তোমাৰ কাৰণে হৈছে’। কোৱা, ‘সকলো আল্লাহৰ তৰফৰ পৰা হয়’। এই সম্প্ৰদায়ৰ কি হ’ল যে, ইহঁতে একেবাৰেই কোনো কথা নুবুজে!\nতোমাৰ ওচৰত যি কল্যাণ আহে সেয়া আল্লাহৰ তৰফৰ পৰা আহে, আৰু তোমাৰ যি অকল্যাণ হয় সেয়া তোমাৰ নিজৰ কাৰণে হয় আৰু আমি তোমাক মানুহৰ বাবে ৰাছুলস্বৰূপ প্ৰেৰণ কৰিছো; সাক্ষী হিচাপে আল্লাহেই যথেষ্ট।\nযিয়ে ৰাছুলৰ আনুগত্য কৰিলে নিশ্চয় সি আল্লাহৰেই আনুগত্য কৰিলে, আৰু কোনোবাই বিমুখ হ’লে তেন্তে (জানি থোৱা) আমি তোমাক সিহঁতৰ ওপৰত তত্ত্বাৱধায়কৰূপে প্ৰেৰণ কৰা নাই।\nআৰু সিহঁতে কয়, ‘আনুগত্য কৰো’; তাৰ পিছত যেতিয়া তোমাৰ ওচৰৰ পৰা সিহঁত গুচি যায়, তেতিয়া ৰাতিত সিহঁতৰ এটা দলে যি কয় তাৰ বিপৰীত পৰামৰ্শ কৰে। ৰাতিত সিহঁতে যি পৰামৰ্শ কৰে আল্লাহে সেয়া লিপিবদ্ধ কৰি ৰাখে। সেয়ে তুমি সিহঁতক উপেক্ষা কৰা আৰু আল্লাহৰ প্ৰতি ভৰসা কৰা; আৰু কৰ্মবিধায়ক হিচাপে আল্লাহেই যথেষ্ট।\nসিহঁতে কোৰআনক গভীৰভাৱে অনুধাৱন নকৰে নেকি? যদি এয়া আল্লাহৰ বাহিৰে আন কাৰোবাৰ পৰা অহা হ’লেহেঁতেন, তেন্তে সিহঁতে নিশ্চয় ইয়াৰ মাজত বহুতো অসঙ্গতি পালেহেঁতেন।\nআৰু যেতিয়া সিহঁতৰ ওচৰত শান্তি অথবা শংকাৰ কোনো সংবাদ আহে তেতিয়া সিহঁতে সেইটো প্ৰচাৰ কৰি থাকে। যদি সিহঁতে সেই সংবাদটো ৰাছুল আৰু সিহঁতৰ মাজত যিসকলে নিৰ্দেশ প্ৰদানৰ অধিকাৰী তেওঁলোকক জনালেহেঁতেন তেন্তে সিহঁতৰ মাজত যিসকলে তথ্য অনুসন্ধান কৰে সিহঁতে সেইটোৰ যথাৰ্থতা নিৰ্ণয় কৰিব পাৰিলেহেঁতেন। তোমালোকৰ প্ৰতি যদি আল্লাহৰ অনুগ্ৰহ আৰু ৰহমত নাথাকিলেহেঁতেন তেন্তে তোমালোকৰ মাজৰ কিছুমানৰ বাহিৰে আটায়ে চয়তানৰ অনুসৰণ কৰিলেহেঁতেন।\nএতেকে তুমি আল্লাহৰ পথত যুদ্ধ কৰা, তুমি তোমাৰ নিজৰ বাহিৰে আনৰ বাবে দায়ী নোহোৱা আৰু মুমিনসকলক (যুদ্ধৰ বাবে) উদ্বুদ্ধ কৰা; সম্ভৱতঃ আল্লাহে কাফিৰসকলৰ শক্তি সংযত কৰিব; আৰু আল্লাহৰ শক্তি সৰ্বপেক্ষা প্ৰবল আৰু শাস্তি দানত অতি কঠোৰ।\nযিয়ে ভাল কামৰ বাবে ছুপাৰিছ কৰিব তাৰ বাবে তাত এটা অংশ থাকিব আৰু যিয়ে বেয়া কামৰ বাবে ছুপাৰিছ কৰিব তাৰ বাবেও তাত এটা অংশ থাকিব। আৰু আল্লাহ প্ৰতিটো বস্তুৰ সংৰক্ষণকাৰী।\nআৰু যেতিয়া তোমালোকক ছালাম দিয়া হয় তেতিয়া তোমালোকে তাতোকৈ উত্তম ছালাম দিবা অথবা অনুৰূপ প্ৰত্যুত্তৰ দিবা। নিশ্চয় আল্লাহ সকলো বিষয়ে পূৰ্ণ হিচাপ গ্ৰহণকাৰী।\nআল্লাহ, তেওঁৰ বাহিৰে আন কোনো সত্য ইলাহ নাই; নিশ্চয় তেৱেঁই তোমালোকক কিয়ামতৰ দিনা একত্ৰিত কৰিব, ইয়াত কোনো সন্দেহ নাই; আৰু কথাত আল্লাহতকৈ অধিক সত্যবাদী আৰু কোন হব পাৰে?\nএতেকে তোমালোকৰ কি হ’ল যে, তোমালোকে মুনাফিকসকলৰ বিষয়ে দুই দলত বিভক্ত হৈ গ’লা? অথচ আল্লাহে সিহঁতে যি অৰ্জন কৰিছে তাৰ বাবে সিহঁতক পূৰ্বাৱস্থালৈ উভতাই দিছে। আল্লাহে যাক পথভ্ৰষ্ট কৰিছে তোমালোকে তাক সৎপথত পৰিচালিত কৰিব বিচৰা নেকি? আৰু আল্লাহে কাৰোবাক পথভ্ৰষ্ট কৰিলে তুমি তাৰ বাবে কেতিয়াও কোনো পথ বিচাৰি নাপাবা।\nসিহঁতে এইটোৱেই কামনা কৰে যে, সিহঁতে যেনেকৈ কুফৰী কৰিছে তোমালোকেও তেনেকৈ কুফৰী কৰা, যাতে তোমালোকে সিহঁতৰ সমান হ’ব পাৰা। সেয়ে আল্লাহৰ পথত হিজৰত নকৰালৈকে সিহঁতৰ কাকো বন্ধুৰূপে গ্ৰহণ নকৰিবা। যদি সিহঁতে মুখ ঘূৰাই লয়, তেন্তে সিহঁতক য’তেই পাবা গ্ৰেফতাৰ কৰিবা আৰু হত্যা কৰিবা আৰু সিহঁতৰ মাজৰ কাকো বন্ধু আৰু সহায়কৰূপে গ্ৰহণ নকৰিবা।\nকিন্তু (সিহঁতক হত্যা নকৰিবা) যিসকলে এনে এটা সম্প্ৰদায়ৰ লগত মিলিত হয় যাৰ মাজত আৰু তোমালোকৰ মাজত সন্ধিচুক্তি আছে অথবা যিসকলে তোমালোকৰ ওচৰত এনেকুৱা অৱস্থাত আগমন কৰে যেতিয়া সিহঁতৰ মন তোমালোকৰ লগত বা সিহঁতৰ সম্প্ৰদায়ৰ লগত যুদ্ধ কৰিবলৈ সংকুচিত হয়। আল্লাহে যদি ইচ্ছা কৰিলেহেঁতেন তেন্তে সিহঁতক তোমালোকৰ ওপৰত ক্ষমতা দিলেহেঁতেন ফলত সিহঁতে তোমালোকৰ লগত যুদ্ধ কৰিলেহেঁতেন। এতেকে সিহঁতে যদি তোমালোকৰ পৰা আঁতৰি যায়, তোমালোকৰ লগত যুদ্ধ নকৰে আৰু তোমালোকৰ ওচৰত শান্তিৰ প্ৰস্তাৱ উপস্থাপন কৰে তেন্তে আল্লাহে তোমালোকৰ বাবে সিহঁতৰ বিৰুদ্ধে কোনো ব্যৱস্থা অৱলম্বনৰ পথ ৰখা নাই।\nতোমালোকে অনতিপলমে আৰু কিছুমান লোক পাবা যিসকলে তোমালোকৰ লগত আৰু সিহঁতৰ সম্প্ৰদায়ৰ লগত শান্তি বিচাৰিব। যেতিয়াই সিহঁতক ফিতনাৰ ফালে মনোনিবেশ কৰোৱা হয় তেতিয়াই এই বিষয়ে সিহঁতে সিহঁতৰ আগৰ অৱস্থালৈ উভতি যায়। যদি সিহঁতে তোমালোকৰ পৰা বিৰত নাথাকে, তোমালোকৰ ওচৰত শান্তি প্ৰস্তাৱ নকৰে আৰু সিহঁতৰ হস্ত সংবৰণ নকৰে তেন্তে সিহঁতক য’তেই পাবা গ্ৰেফতাৰ কৰিবা আৰু হত্যা কৰিবা, আৰু আমি তোমালোকক ইহঁতৰ বিৰুদ্ধাচৰণৰ স্পষ্ট অধিকাৰ দিছো।\nকোনো এজন মুমিনে আন কোনো মুমিনক হত্যা কৰা বৈধ নহয়, কিন্তু ভুলবশতঃ কৰিলে সেয়া সুকীয়া কথা; আৰু যিয়ে কোনো মুমিনক ভুলবশতঃ হত্যা কৰিলে তেন্তে তাৰ বাবে এজন মুমিন দাস মুক্ত কৰা আৰু তাৰ পৰিয়ালবৰ্গক ৰক্তপণ আদায় কৰা কৰ্তব্য, যদি সিহঁতে ক্ষমা নকৰে; আৰু যদি সেইজন তোমালোকৰ শত্ৰু পক্ষৰ লোক হয় তেন্তে এজন মুমিন দাস মুক্ত কৰা কৰ্তব্য; আৰু যদি সেইজন এনে সম্প্ৰদায়ভুক্ত হয় যিসকলৰ লগত তোমালোক অঙ্গীকাৰাৱদ্ধ তেন্তে তাৰ পৰিয়ালবৰ্গক ৰক্তপণ আদায় দিয়াৰ লগতে এজন মুমিন দাস মুক্ত কৰা কৰ্তব্য। যিয়ে সঙ্গতিহীন সি একাদিক্ৰমে দুমাহ ছিয়াম পালন কৰিব। এইটো আল্লাহৰ তৰফৰ পৰা ক্ষমাস্বৰূপ; আৰু আল্লাহ সৰ্বজ্ঞ, প্ৰজ্ঞাময়।\nআৰু যিয়ে ইচ্ছাকৃতভাৱে কোনো মুমিনক হত্যা কৰিব তাৰ শাস্তি হৈছে জাহান্নাম, তাত সি স্থায়ী হ’ব; আৰু আল্লাহে তাৰ প্ৰতি ক্ৰুদ্ধ হ’ব লগতে তাৰ ওপৰত অভিসম্পাত কৰিব আৰু তাৰ বাবে প্ৰস্তুত ৰাখিব মহাশাস্তি।\nহে মুমিনসকল! তোমালোকে যেতিয়া আল্লাহৰ পথত যাত্ৰা কৰিবা তেতিয়া পাৰ্থক্য নিৰ্ণয় কৰিবা আৰু কোনোবাই তোমালোকক ছালাম কৰিলে পাৰ্থিৱ জীৱনৰ সম্পদৰ আশাত তাক এই বুলি নক’বা যে, ‘তুমি মুমিন নহয়’, কাৰণ আল্লাহৰ ওচৰত অনায়াসলভ্য সম্পদ প্ৰচুৰ আছে। তোমালোকেও আগতে এনেকুৱাই আছিলা, তাৰ পিছত আল্লাহে তোমালোকৰ প্ৰতি অনুগ্ৰহ কৰিছে, সেয়ে তোমালোকে পাৰ্থক্য নিৰ্ণয় কৰিবা। নিশ্চয় তোমালোকে যি কৰা সেই বিষয়ে আল্লাহ সবিশেষ অৱগত।\nমুমিনসকলৰ মাজত যিসকল অক্ষম নহয় অথচ ঘৰত বহি থাকে আৰু যিসকলে আল্লাহৰ পথত নিজৰ ধন-প্ৰাণৰ দ্বাৰা জিহাদ কৰে তেওঁলোক সমান নহয়। যিসকলে নিজৰ ধন-প্ৰাণৰ দ্বাৰা জিহাদ কৰে আল্লাহে তেওঁলোকক যিসকলে ঘৰত বহি থাকে সিহঁতৰ ওপৰত মৰ্যাদা প্ৰদান কৰিছে, সিহঁত প্ৰত্যেকৰে বাবে আল্লাহে জান্নাতৰ প্ৰতিশ্ৰুতি দিছে। যিসকলে ঘৰত বহি থাকে সিহঁতৰ ওপৰত যিসকলে জিহাদ কৰে তেওঁলোকক আল্লাহে মহাপুৰষ্কাৰৰ ক্ষেত্ৰত শ্ৰেষ্ঠত্ব প্ৰদান কৰিছে।\nএইবোৰ তেওঁৰ তৰফৰ পৰা মৰ্যাদা, ক্ষমা আৰু ৰহমত; আৰু আল্লাহ ক্ষমাশীল, পৰম দয়ালু।\nনিশ্চয় যিসকলে নিজৰ ওপৰত অন্যায় কৰে সিহঁতৰ প্ৰাণগ্ৰহণৰ সময়ত ফিৰিস্তাসকলে কয়, ‘তোমালোকে কি অৱস্থাত আছিলা’? সিহঁতে কয়, ‘পৃথিৱীত আমি নিঃসহায় আছিলো’, সিহঁতে কয়, ‘আল্লাহৰ পৃথিৱী ইমান প্ৰশস্ত নাছিলনে যে তোমালোকে আন ঠাইলৈ হিজৰত কৰি যাব নোৱাৰিলা’? ইহঁতৰেই আবাসস্থল জাহান্নাম, আৰু এইটো কিমান যে নিকৃষ্ট আবাস!\nকিন্তু যিসকল অসহায় পুৰুষ, নাৰী আৰু শিশু কোনো উপায় অৱলম্বন কৰিব পৰা নাই আৰু কোনো পথো পোৱা নাই।\nআল্লাহে অতি শীঘ্ৰে সিহঁতৰ পাপ মোচন কৰিব, কাৰণ আল্লাহ পাপ মোচনকাৰী, ক্ষমাশীল।\nআৰু যিয়ে আল্লাহৰ পথত হিজৰত কৰিব সি পৃথিৱীত বহুতো আশ্ৰয়স্থল আৰু প্ৰাচুৰ্য লাভ কৰিব; আল্লাহ আৰু ৰাছুলৰ উদ্দেশ্যে নিজ ঘৰৰ পৰা মুহাজিৰ হৈ ওলাই যোৱাৰ পিছত যাৰ মৃত্যু ঘটিলে তাৰ পুৰষ্কাৰৰ দায়িত্ব আল্লাহৰ ওপৰত; আৰু আল্লাহ ক্ষমাশীল, পৰম দয়ালু।\nআৰু তোমালোকে যেতিয়া দেশ-বিদেশত ছফৰ কৰিবা তেতিয়া যদি তোমালোকৰ আশংকা হয় যে, কাফিৰসকলে তোমালোকৰ বাবে ফিতনা সৃষ্টি কৰিব তেন্তে ছালাত কছৰ কৰিলে তোমালোকৰ বাবে কোনো দোষণীয় নহয়। নিশ্চয় কাফিৰসকল তোমালোকৰ প্ৰকাশ্য শত্ৰু।\nআৰু তুমি যেতিয়া সিহঁতৰ মাজত অৱস্থান কৰিবা তাৰ পিছত সিহঁতৰ লগত ছালাত কায়েম কৰিবা, তেতিয়া সিহঁতৰ এটা দল তোমাৰ সৈতে থিয় হোৱা উচিত আৰু সিহঁতে যেন সশস্ত্ৰ থাকে। সিহঁতৰ ছাজদাহ কৰা হ’লে সিহঁতে যেন তোমালোকৰ পিছফালে অৱস্থান কৰে, আৰু আন এটা দল যিসকলে ছালাতত অংশ লোৱা নাই সিহঁতে যেন আহি তোমাৰ লগত ছালাতত অংশ লয় আৰু সিহঁতে যেন সতৰ্ক আৰু সশস্ত্ৰ থাকে। কাফিৰসকলে কামনা কৰে যে, তোমালোকে যাতে তোমালোকৰ অস্ত্ৰ-শস্ত্ৰ আৰু আচবাব-পত্ৰ সম্পৰ্কে অসতৰ্ক হোৱা যাতে সিহঁতে তোমালোকৰ ওপৰত এবাৰতেই আক্ৰমণ কৰিব পাৰে। যদি তোমালোকে বৰষুণৰ বাবে কষ্ট পোৱা অথবা অসুস্থ অৱস্থাত থকা তেন্তে এনে অৱস্থাত অস্ত্ৰ ৰাখি থলে তোমালোকৰ বাবে কোনো দোষণীয় নহয়; কিন্তু তোমালোকে সতৰ্কতা অৱলম্বন কৰিবা। নিশ্চয় আল্লাহে কাফিৰসকলৰ বাবে লাঞ্ছনাদায়ক শাস্তি প্ৰস্তুত কৰি থৈছে।\nএতেকে যেতিয়া তোমালোকে ছালাত সমাপ্ত কৰিবা তেতিয়া তোমালোকে থিয় হৈ, বহি আৰু শুই থকা অৱস্থাতো আল্লাহক স্মৰণ কৰিবা, তাৰ পিছত যেতিয়া তোমালোকে নিৰাপদ হ’বা তেতিয়া যথাযথভাৱে ছালাত কায়েম কৰিবা; নিশ্চয় নিৰ্ধাৰিত সময়ত ছালাত কায়েম কৰা মুমিনসকলৰ বাবে অৱশ্য কৰ্তব্য।\nআৰু শত্ৰু সম্প্ৰদায়ৰ অনুসন্ধানত তোমালোকে দুৰ্বল নহ’বা। যদি তোমালোকে যন্ত্ৰণা পাই আছা তেন্তে সিহঁতেও তোমালোকৰ দৰেই যন্ত্ৰণা পাই আছে কিন্তু আল্লাহৰ ওচৰত তোমালোকে যিটো আশা কৰা সিহঁতে সেইটো আশা নকৰে; আৰু আল্লাহ সৰ্বজ্ঞ, প্ৰজ্ঞাময়।\nনিশ্চয় আমি তোমাৰ প্ৰতি সত্যসহ কিতাব অৱতীৰ্ণ কৰিছো, যাতে আল্লাহে তোমাক যি জনাইছে সেই অনুযায়ী তুমি মানুহৰ মাজত বিচাৰ মীমাংসা কৰিব পাৰা; আৰু তুমি বিশ্বাস ভঙ্গকাৰীসকলৰ সমৰ্থনত তৰ্ক নকৰিবা।\nআৰু তুমি আল্লাহৰ ওচৰত ক্ষমা প্ৰাৰ্থনা কৰা। নিশ্চয় আল্লাহ ক্ষমাশীল, পৰম দয়ালু।\nআৰু যিসকলে নিজকে প্ৰতাৰিত কৰে তুমি সিহঁতৰ সমৰ্থনত বিতৰ্ক নকৰিবা; নিশ্চয় আল্লাহে বিশ্বাস ভঙ্গকাৰী পাপীক পছন্দ নকৰে।\nসিহঁতে মানুহৰ পৰা গোপন কৰিব বিচাৰে অথচ আল্লাহৰ পৰা গোপন নকৰে, যদিও তেওঁ সিহঁতৰ লগতেই আছে যেতিয়া সিহঁতে ৰাতিত এনেকুৱা কথাৰ পৰিকল্পনা কৰে যিটো তেওঁ পছন্দ নকৰে, আৰু সিহঁতে যি কৰে সেয়া আল্লাহে পৰিবেষ্টন কৰি আছে।\nচোৱা, তোমালোকেই সেইসকল লোক যিসকলে পাৰ্থিৱ জীৱনত সিহঁতৰ সমৰ্থনত বিতৰ্ক কৰিছা; কিন্তু কিয়ামতৰ দিনা আল্লাহৰ সন্মুখত কোনে সিহঁতৰ সমৰ্থনত বিতৰ্ক কৰিব অথবা কোন হ’ব সিহঁতৰ তত্ত্বাৱধায়ক?\nআৰু কোনোবাই বেয়া কাম কৰিলে অথবা নিজৰ ওপৰত অন্যায় কৰিলে তাৰ পিছত আল্লাহৰ ওচৰত ক্ষমা প্ৰাৰ্থনা কৰিলে আল্লাহক সি ক্ষমাশীল, পৰম দয়ালু পাব।\nআৰু কোনোবাই পাপ কৰিলে প্ৰকৃততে সি সেইটো নিজৰ ক্ষতিৰ বাবেই কৰে, আৰু আল্লাহ সৰ্বজ্ঞ, প্ৰজ্ঞাময়।\nআৰু যি ব্যক্তি কোনো অপৰাধ বা পাপ কাম কৰিলে তাৰ পিছত সেইটো কোনো নিৰ্দোষ ব্যক্তিৰ ওপৰত আৰোপ কৰিলে তেন্তে সি মিছা অপবাদ আৰু স্পষ্ট গুণাহৰ বোজা বহন কৰিলে।\nআৰু তোমাৰ ওপৰত যদি আল্লাহৰ অনুগ্ৰহ আৰু দয়া নাথাকিলেহেঁতেন তেন্তে সিহঁতৰ মাজৰ এটা দলে তোমাক পথভ্ৰষ্ট কৰাৰ সংকল্প কৰিয়ে পেলাইছিল। কিন্তু সিহঁতে নিজৰ বাহিৰে আন কাকো পথভ্ৰষ্ট কৰিব নোৱাৰে আৰু তোমাৰো কোনো ক্ষতি কৰিব নোৱাৰে। আল্লাহে তোমাৰ প্ৰতি কিতাব আৰু হিকমত অৱতীৰ্ণ কৰিছে আৰু তুমি যি জনা নাছিলা সেয়া তোমাক শিক্ষা দিছে, তোমাৰ প্ৰতি আল্লাহৰ মহা অনুগ্ৰহ আছে।\nসিহঁতৰ অধিকাংশ গোপন পৰামৰ্শৰ কোনো কল্যাণ নাই, কিন্তু কল্যাণ আছে যিয়ে ছাদাকাহ, সৎকাম আৰু মানুহৰ মাজত শান্তি স্থাপনৰ নিৰ্দেশ দিয়ে, আল্লাহৰ সন্তুষ্টি লাভৰ আশাত যিয়ে এইটো পালন কৰিব নিশ্চয় আমি তাক মহা পুৰষ্কাৰ প্ৰদান কৰিম।\nআৰু কাৰোবাৰ ওচৰত সৎপথ প্ৰকাশ হোৱাৰ পিছত যদি সি ৰাছুলৰ বিৰুদ্ধাচৰণ কৰে আৰু মুমিনসকলৰ পথৰ বাহিৰে অন্য পথ অনুসৰণ কৰে, তেন্তে আমি তাক সেইফালেই উভতাই দিম যিফালে সি উভতি যায় আৰু তাক জাহান্নামত প্ৰৱেশ কৰাম, আৰু সেয়া কিমান যে বেয়া আবাসস্থল!\nনিশ্চয় আল্লাহে তেওঁৰ লগত অংশী স্থাপন কৰাক ক্ষমা নকৰে। ইয়াৰ বাহিৰে অন্যান্য অপৰাধসমূহ যাক ইচ্ছা ক্ষমা কৰে আৰু যিয়ে আল্লাহৰ লগত আনক অংশী কৰে সি ভীষণভাৱে পথভ্ৰষ্ট হয়।\nতেওঁৰ পৰিবৰ্তে সিহঁতে কেৱল দেৱীৰেই পূজা-পাঠ কৰে আৰু বিদ্ৰোহী চয়তানৰ পূজা কৰে।\nআল্লাহে তাক অভিসম্পাত কৰিছে আৰু সি কয়, ‘নিশ্চয় মই তোমাৰ বান্দাসকলৰ পৰা এটা নিৰ্দিষ্ট অংশক মোৰ অনুসাৰী বনাই লম।\n‘আৰু মই নিশ্চয় সিহঁতক পথভ্ৰষ্ট কৰিম, আৰু অৱশ্যে সিহঁতৰ হৃদয়ত মিছা বাসনাৰ সৃষ্টি কৰিম, আৰু অৱশ্যে মই সিহঁতক নিৰ্দেশ কৰিম ফলত সিহঁতে পশুৰ কাণ ফুটা কৰিব, আৰু অৱশ্যে মই সিহঁতক নিৰ্দেশ কৰিম ফলত সিহঁতে আল্লাহৰ সৃষ্টি বিকৃত কৰিব’। আল্লাহৰ পৰিবৰ্তে কোনোবাই চয়তানক অভিভাৱকৰূপে গ্ৰহণ কৰিলে সি অৱশ্যে স্পষ্ট ক্ষতিগ্ৰস্ত হয়।\nসি সিহঁতক প্ৰতিশ্ৰুতি দিয়ে আৰু সিহঁতৰ হৃদয়ত মিছা বাসনাৰ সৃষ্টি কৰে, আৰু চয়তানে সিহঁতক কেৱল প্ৰতাৰণামূলক প্ৰতিশ্ৰুতিয়েই দিয়ে।\nইহঁতৰেই আশ্ৰয়স্থল জাহান্নাম, তাৰ পৰা সিহঁতে নিষ্কৃতিৰ উপায় বিচাৰি নাপাব।\nআৰু যিসকলে ঈমান আনে আৰু সৎকৰ্ম কৰে, অনতিপলমে আমি তেওঁলোকক জান্নাতত প্ৰৱেশ কৰাম, যাৰ তলত নদীসমূহ প্ৰবাহিত, তাত তেওঁলোক চিৰস্থায়ী হ’ব; আল্লাহৰ প্ৰতিশ্ৰুতি সত্য। আৰু কথাত আল্লাহতকৈ সত্যবাদী আৰু কোন হ’ব পাৰে?\nতোমালোকৰ কামনা আৰু কিতাবীসকলৰ কামনা অনুসাৰে কোনো কাম নহ’ব; যিয়ে বেয়া আমল কৰিব সি তাৰ প্ৰতিফল ভোগ কৰিব আৰু সি তাৰ বাবে আল্লাহৰ বাহিৰে আন কোনো অভিভাৱক আৰু সহায়ক বিচাৰি নাপাব।\nআৰু পুৰুষ বা নাৰীৰ মাজত কোনোবাই ঈমানৰ অৱস্থাত সৎকৰ্ম কৰিলে তেওঁলোক জান্নাতত প্ৰৱেশ কৰিব আৰু তেওঁলোকৰ প্ৰতি অণু পৰিমাণো অন্যায় কৰা নহ’ব।\nসেই ব্যক্তিতকৈ দ্বীনৰ মাজত আৰু কোন উত্তম হ’ব? যিয়ে সৎকৰ্মপৰায়ণ হৈ আল্লাহৰ ওচৰত আত্মসমৰ্পণ কৰে আৰু একনিষ্ঠভাৱে ইব্ৰাহীমৰ মিল্লাতক অনুসৰণ কৰে, আৰু আল্লাহে ইব্ৰাহীমক অন্তৰঙ্গ বন্ধু হিচাপে গ্ৰহণ কৰিছে।\nআকাশ আৰু পৃথিৱীত যি আছে সেই সকলো আল্লাহৰেই আৰু সকলো বস্তুকে আল্লাহে পৰিবেষ্টন কৰি আছে।\nআৰু মানুহে তোমাৰ ওচৰত নাৰীসকলৰ বিষয়ে সমাধান বিচাৰে। কোৱা, ‘আল্লাহে তোমালোকক সিহঁতৰ বিষয়ে সমাধান দিছে আৰু ইয়াতীম সম্পৰ্কে যিসকলৰ প্ৰাপ্য তোমালোকে প্ৰদান নকৰা, অথচ তোমালোকে সিহঁতক বিবাহ কৰিব বিচৰা আৰু অসহায় শিশুসকলৰ বিষয়ে লগতে ইয়াতীমসকলৰ প্ৰতি তোমালোকৰ ন্যায় বিচাৰ সম্পৰ্কে যিবোৰ পুথিৰ পৰা তোমালোকক শুনোৱা হয়, আৰু পৰিষ্কাৰভাৱে জনাই দিয়ে’। আৰু যিকোনো সৎকৰ্ম তোমালোকে কৰা নিশ্চয় সেই সম্পৰ্কে আল্লাহ সবিশেষ অৱগত।\nযদি কোনো স্ত্ৰীয়ে তাইৰ স্বামীৰ দুৰ্ব্যৱহাৰ অথবা উপেক্ষাৰ আশংকা কৰে তেন্তে সিহঁত উভয়ে আপোচ-নিষ্পত্তি কৰিব বিচাৰিলে সিহঁতৰ কোনো গুণাহ নাই; আৰু আপোচ-নিষ্পত্তি কৰাটোৱেই শ্ৰেয়। মানুহৰ অন্তৰত লোভণীয় কৃপণতা আছে। যদি তোমালোকে সৎকৰ্মপৰায়ণ হোৱা আৰু মুত্তাক্বী হোৱা, তেন্তে তোমালোকে যি কৰা সেই সম্পৰ্কে আল্লাহেতো জানেই।\nআৰু তোমালোকে যিমানেই ইচ্ছা নকৰা কিয় তোমালোকৰ স্ত্ৰীসকলৰ মাজত তোমালোকে কেতিয়াও সমান ব্যৱহাৰ কৰিব নোৱাৰিবা, কিন্তু তোমালোকে কোনো এজনীৰ প্ৰতি সম্পূৰ্ণৰূপে ঢলি নপৰিবা আৰু আনজনীক ওলোমা অৱস্থাত এৰি নিদিবা; যদি তোমালোকে নিজকে সংশোধন কৰা আৰু তাক্বৱা অৱলম্বন কৰা তেন্তে নিশ্চয় আল্লাহ ক্ষমাশীল, পৰম দয়ালু।\nআৰু যদি সিহঁতে পৰস্পৰে পৃথক হৈ যায় তেন্তে আল্লাহে তেওঁৰ প্ৰাচুৰ্যৰ দ্বাৰা প্ৰত্যেককে অভাৱমুক্ত কৰিব; আল্লাহ প্ৰাচুৰ্যময়, প্ৰজ্ঞাময়।\nআকাশমণ্ডলত যি আছে আৰু পৃথিৱীত যি আছে সেই সকলো আল্লাহৰেই, তোমালোকৰ পূৰ্বে যিসকলক কিতাব দিয়া হৈছিল সিহঁতক আৰু তোমালোককো নিৰ্দেশ দিছো যে, তোমালোকে আল্লাহৰ তাক্বৱা অৱলম্বন কৰা। আৰু যদি তোমালোকে কুফৰী কৰা তথাপিও আকাশমণ্ডলত যি আছে আৰু পৃথিৱীত যি আছে সেই সকলো আল্লাহৰেই, আল্লাহ অভাৱমুক্ত, প্ৰশংসিত।\nআকাশমণ্ডলত যি আছে আৰু পৃথিৱীত যি আছে সেই সকলো আল্লাহৰেই, আৰু কাৰ্যোদ্ধাৰত আল্লাহেই যথেষ্ট।\nহে মানৱ! তেওঁ ইচ্ছা কৰিলে তোমালোকক অপসাৰিত কৰি আন লোকক আনিব পাৰে; আৰু আল্লাহ এই কাম কৰিবলৈ সম্পূৰ্ণ সক্ষম।\nযিয়ে পৃথিৱীৰ প্ৰতিদান বিচাৰে তেন্তে (সি জানি লোৱা উচিত যে) পৃথিৱী আৰু আখিৰাতৰ পুৰষ্কাৰ কেৱল আল্লাহৰ ওচৰতেই; আৰু আল্লাহ সৰ্বশ্ৰোতা, সৰ্বদ্ৰষ্টা।\nহে মুমিনসকল! তোমালোকে ন্যায় বিচাৰত দৃঢ় প্ৰতিষ্ঠিত থাকিবা আল্লাহৰ সাক্ষীস্বৰূপ, যদিও সেয়া তোমালোকৰ নিজৰ বা পিতৃ-মাতৃ আৰু আত্মীয়-স্বজনৰ বিৰুদ্ধে নহওঁক কিয়, সি বিত্তবানে হওঁক অথবা বিত্তহীন, আল্লাহ উভয়ৰেই ঘনিষ্টতৰ। সেয়ে তোমালোকে ন্যায় বিচাৰ কৰিবলৈ প্ৰবৃত্তিৰ অনুসৰণ নকৰিবা। তোমালোকে যদি পাক লগাই কথা কোৱা আৰু অমোনোযোগী হোৱা তেন্তে তোমালোকে যি কৰা সেই সম্পৰ্কে আল্লাহ সম্যক অৱগত।\nহে মুমিনসকল! তোমালোকে ঈমান আনা আল্লাহৰ প্ৰতি, তেওঁৰ ৰাছুলৰ প্ৰতি আৰু সেই পুথিৰ প্ৰতি যিটো তেওঁ নিজ ৰাছুলৰ প্ৰতি অৱতীৰ্ণ কৰিছে আৰু সেই গ্ৰন্থৰ প্ৰতিও ঈমান আনা যিটো তেওঁ ইয়াৰ পূৰ্বে অৱতীৰ্ণ কৰিছে। যিয়ে আল্লাহ আৰু তেওঁৰ ফিৰিস্তাসকল, তেওঁৰ কিতাবসমূহ, তেওঁৰ ৰাছুলসকল লগতে শেষ দিৱসৰ প্ৰতি কুফৰী কৰিলে সি ভ্ৰষ্টতাত বহু দূৰ আঁতৰি গ’ল।\nনিশ্চয় যিসকলে ঈমান আনিছে তাৰ পিছত কুফৰী কৰিছে, আকৌ ঈমান আনিছে আকৌ কুফৰী কৰিছে, তাৰ পিছত সিহঁতৰ কুফৰী প্ৰবৃত্তি বৃদ্ধি পাইছে, আল্লাহে সিহঁতক কেতিয়াও ক্ষমা নকৰিব আৰু সিহঁতক কোনা পথ নেদেখুৱাব।\nমুনাফিকসকলক সুসংবাদ দিয়া যে, নিশ্চয় সিহঁতৰ বাবে কষ্টদায়ক শাস্তি আছে।\nমুমিনসকলৰ পৰিবৰ্তে যিসকলে কাফিৰসকলক বন্ধুৰূপে গ্ৰহণ কৰে সেইসকল লোকে সিহঁতৰ ওচৰত সন্মান বিচাৰে নেকি? অথচ যাৱতীয় সন্মান আল্লাহৰেই।\nকিতাবত তেওঁ তোমালোকৰ প্ৰতি অৱতীৰ্ণ কৰিছে যে, যেতিয়া তোমালোকে আল্লাহৰ আয়াতসমূহ অস্বীকাৰ কৰা শুনিবা আৰু বিদ্ৰূপ কৰা শুনিবা তেতিয়া তোমালোকে সিহঁতৰ লগত নবহিবা, যেতিয়া লৈকে সিহঁতে আন কোনো কথাত নিবিষ্ট নহয়; অন্যথা তোমালোকেও সিহঁতৰ দৰেই হ’বা। নিশ্চয় আল্লাহে মুনাফিকসকলক আৰু কাফিৰসকলক জাহান্নামত একত্ৰিত কৰিব।\nযিসকলে তোমালোকৰ অমঙ্গলৰ অপেক্ষাত থাকে, তাৰ পিছত আল্লাহৰ তৰফৰ পৰা যদি তোমালোকৰ বিজয় হয় তেন্তে কয়, ‘আমি তোমালোকৰ লগত নাছিলো নে’? আৰু যদি কাফিৰসকলৰ বিজয় হয় তেন্তে কয়, ‘আমি তোমালোকৰ বিৰুদ্ধে প্ৰবল নাছিলো নে আৰু আমি তোমালোকক মুমিনসকলৰ পৰা ৰক্ষা কৰা নাইনে’? আল্লাহে কিয়ামতৰ দিনা তোমালোকৰ মাজত বিচাৰ মীমাংসা কৰিব আৰু আল্লাহে কাফিৰসকলৰ বাবে কেতিয়াও মুমিনসকলৰ বিৰুদ্ধে কোনো পথ (উন্মুক্ত) নাৰাখে।\nনিশ্চয় মুনাফিকসকলে আল্লাহৰ লগত প্ৰতাৰণা কৰে, প্ৰকৃততে তেৱেঁই সিহঁতক প্ৰতাৰিত কৰে, আৰু যেতিয়া সিহঁতে ছালাতত থিয় হয় তেতিয়া অলসতাভাৱে থিয় হয়, কেৱল লোকক দেখুৱাবলৈ। আল্লাহক সিহঁতে অতিকৈ কম স্মৰণ কৰে।\nসিহঁত ইয়াৰ মাজত দোদুল্যমান, ইফালেও নহয় সিফালেও নহয়। আল্লাহে যাক পথভ্ৰষ্ট কৰে তুমি তাৰ কেতিয়াও কোনো পথ বিচাৰি নাপাবা।\nহে মুমিনসকল! তোমালোকে মুমিনসকলৰ বাহিৰে কাফিৰসকলক বন্ধুৰূপে গ্ৰহণ নকৰিবা। তোমালোকে নিজৰ ওপৰত আল্লাহৰ প্ৰকাশ্য অভিযোগ কায়েম কৰিব বিচৰা নেকি?\nনিশ্চয় মুনাফিকসকল জাহান্নামৰ সৰ্বনিম্ন স্তৰত থাকিব আৰু সিহঁতৰ বাবে তুমি কেতিয়াও কোনো সহায়ক নাপাবা।\nকিন্তু যিসকলে তাওবা কৰে, নিজকে সংশোধন কৰে, আৰু আল্লাহক দৃঢ়ভাৱে অৱলম্বন কৰে আৰু আল্লাহৰ উদ্দেশ্যে সিহঁতৰ দ্বীনক একনিষ্ঠ কৰে, তেন্তে সিহঁত মুমিনসকলৰ লগত থাকিব আৰু মুমিনসকলক আল্লাহে অৱশ্যে মহাপুৰষ্কাৰ প্ৰদান কৰিব।\nযদি তোমালোকে কৃতজ্ঞতা প্ৰকাশ কৰা আৰু ঈমান আনা তেনেহ’লে তোমালোকক শাস্তি প্ৰদান কৰি আল্লাহৰ কি হ’ব? আৰু আল্লাহে (কৃতজ্ঞতাৰ) পুৰষ্কাৰ দানকাৰী, সৰ্বজ্ঞ।\nবেয়া কথাৰ প্ৰচাৰ আল্লাহে পছন্দ নকৰে, কিন্তু যাৰ ওপৰত যুলুম কৰা হৈছে তাৰ বিষয়টো সুকীয়া; আৰু আল্লাহ সৰ্বশ্ৰোতা সৰ্বজ্ঞানী।\nযদি তোমালোকে সৎকৰ্ম প্ৰকাশ কৰা অথবা গোপন কৰা নাইবা দোষ ক্ষমা কৰা তেন্তে আল্লাহেও দোষ মোচনকাৰী, ক্ষমতাবান।\nনিশ্চয় যিসকলে আল্লাহ আৰু তেওঁৰ ৰাছুলৰ সৈতে কুফৰী কৰে লগতে আল্লাহ আৰু তেওঁৰ ৰাছুলৰ মাজত পাৰ্থক্য কৰিব বিচাৰে আৰু সিহঁতে কয়, ‘আমি কিছুমানৰ ওপৰত ঈমান আনো আৰু কিছুমানৰ লগত কুফৰী কৰো’; আৰু সিহঁতে ইয়াৰ মধ্যৱৰ্তী এটা পথ অৱলম্বন কৰিব বিচাৰে।\nইহঁতেই প্ৰকৃত কাফিৰ; আৰু আমি কাফিৰসকলৰ বাবে লাঞ্ছনাদায়ক শাস্তি প্ৰস্তুত কৰি ৰাখিছো।\nআৰু যিসকলে আল্লাহ আৰু তেওঁৰ ৰাছুলসকলৰ প্ৰতি ঈমান আনিছে আৰু তেওঁলোকৰ কাৰো মাজত পাৰ্থক্য কৰা নাই, অতিসোনকালে তেওঁ সিহঁতক প্ৰতিদান দিব আৰু আল্লাহ ক্ষমাশীল, পৰম দয়ালু।\nকিতাবীসকলে বিচাৰে যে, তুমি আকাশৰ পৰা সিহঁতৰ বাবে এখন কিতাপ অৱতীৰ্ণ কৰা, সিহঁতে মুছাৰ ওচৰত ইয়াতকৈয়ো ডাঙৰ দাবী কৰিছিল। সিহঁতে কৈছিল, ‘আমাক প্ৰকাশ্যভাৱে আল্লাহক দেখুৱা’। ফলত সিহঁতৰ সীমালংঘনৰ কাৰণে সিহঁতক বজ্ৰপাতে ধৰিছিল, তাৰ পিছত সিহঁতৰ ওচৰত স্পষ্ট প্ৰমাণ অহাৰ পিছতো সিহঁতে দামুৰীটোক উপাস্যৰূপে গ্ৰহণ কৰিছিল, তথাপিও আমি সেয়া ক্ষমা কৰিছিলো আৰু আমি মুছাক স্পষ্ট প্ৰমাণ প্ৰদান কৰিছিলো।\nআৰু সিহঁতৰ অঙ্গীকাৰ গ্ৰহণ কৰিবলৈ তূৰ পৰ্বতক আমি সিহঁতৰ ওপৰত উত্তোলন কৰিছিলো আৰু সিহঁতক কৈছিলো, ‘শিৰ নত কৰি দুৱাৰেৰে প্ৰৱেশ কৰা’। আমি সিহঁতক আৰু কৈছিলো যে, ‘শনিবাৰে সীমালংঘন নকৰিবা’, আৰু আমি সিহঁতৰ পৰা দৃঢ় অঙ্গীকাৰ লৈছিলো।\nতাৰ পিছত (সিহঁতক শাস্তি দিয়া হৈছিল) সিহঁতৰ অঙ্গীকাৰ ভঙ্গৰ বাবে, আল্লাহৰ আয়াতসমূহৰ লগত কুফৰী কৰাৰ বাবে আৰু ‘আমাৰ হৃদয়সমূহ আচ্ছাদিত’ এই কথা কোৱাৰ বাবে। বৰং সিহঁতৰ কুফৰীৰ বাবে আল্লাহে সিহঁতৰ অন্তৰসমূহত মোহৰ মাৰি দিছিল। সেয়ে কেৱল সিহঁতৰ কিছুসংখ্যক লোকেই ঈমান আনিব।\nসিহঁতৰ কুফৰীৰ বাবে আৰু মাৰইয়ামৰ বিৰুদ্ধে গুৰুতৰ অপবাদৰ কাৰণে।\nআৰু সিহঁতৰ এই উক্তিৰ কাৰণে যে, আমি আল্লাহৰ ৰাছুল মাৰইয়ামৰ পুত্ৰ ঈছাক হত্যা কৰিছো। অথচ সিহঁতে তেওঁক হত্যা কৰা নাই আৰু ক্ৰুছবিদ্ধও কৰা নাছিল; বৰং সিহঁতৰ বাবে (এজন লোকক) তেওঁৰ সদৃশ কৰা হৈছিল। নিশ্চয় যিসকলে তেওঁৰ বিষয়ে মতভেদ কৰিছিল, সিহঁত অৱশ্যে এই বিষয়ে সংশয়যুক্ত আছিল; এই বিষয়ে অনুমানৰ বাহিৰে সিহঁতৰ কোনো জ্ঞানেই নাই। এইটো নিশ্চিত যে সিহঁতে তেওঁক হত্যা কৰা নাই।\nবৰং আল্লাহে তেওঁক নিজৰ ওচৰলৈ উঠাই লৈছে আৰু আল্লাহ মহা পৰাক্ৰমশালী, প্ৰজ্ঞাময়।\nকিতাবীসকলৰ মাজৰ পৰা প্ৰত্যেকেই তাৰ মৃত্যুৰ পূৰ্বে তেওঁৰ ওপৰত ঈমান আনিব আৰু কিয়ামতৰ দিনা তেওঁ সিহঁতৰ বিৰুদ্ধে সাক্ষী হ’ব।\nসেয়ে ভাল খাদ্যবোৰ আমি ইয়াহুদীসকলৰ দুৰাচাৰীতাৰ কাৰণে আৰু আল্লাহৰ পথৰ পৰা বহুতক বাধা দিয়াৰ কাৰণে সিহঁতৰ ওপৰত হাৰাম কৰিছিলো যিবোৰ সিহঁতৰ বাবে হালাল আছিল।\nআৰু সিহঁতৰ সুত গ্ৰহণৰ কাৰণে, অথচ ইয়াৰ পৰা সিহঁতক নিষেধ কৰা হৈছিল; লগতে অন্যায়ভাৱে মানুহৰ ধন-সম্পদ গ্ৰাস কৰাৰ কাৰণে। আৰু আমি সিহঁতৰ মাজৰ কাফিৰসকলৰ বাবে কষ্টদায়ক শাস্তি প্ৰস্তুত কৰি ৰাখিছো।\nকিন্তু সিহঁতৰ মাজত যিসকল জ্ঞানত মজবুত সিহঁতে আৰু মুমিনসকলে তোমাৰ প্ৰতি যি অৱতীৰ্ণ কৰা হৈছে আৰু তোমাৰ পূৰ্বে যি অৱতীৰ্ণ কৰা হৈছিল তাৰ প্ৰতি ঈমান আনে। ছালাত প্ৰতিষ্ঠাকাৰী, যাকাত প্ৰদানকাৰী আৰু আল্লাহ ও শেষ দিৱসৰ প্ৰতি ঈমান পোষণকাৰী, সিহঁতক অতিসোনকালে আমি মহা পুৰষ্কাৰ প্ৰদান কৰিম।\nনিশ্চয় আমি তোমাৰ ওচৰত অহী প্ৰেৰণ কৰিছো, যেনেকৈ নূহ আৰু তেওঁৰ পৰৱৰ্তী নবীসকলৰ প্ৰতি অহী প্ৰেৰণ কৰিছিলো; আৰু ইব্ৰাহীম, ইছমাঈল, ইছহাক্ব, ইয়াক্বূব আৰু তেওঁৰ বংশধৰ, ঈছা, আইউব, ইউনুছ, হাৰুন আৰু ছুলাইমানৰ ওচৰতো অহী প্ৰেৰণ কৰিছিলো আৰু দাঊদক প্ৰদান কৰিছিলো যাবূৰ।\nআৰু বহুতো ৰাছুল, যিসকলৰ বৰ্ণনা আমি তোমাক দিছো আৰু বহুতো ৰাছুল যিসকলৰ বৰ্ণনা আমি তোমাক দিয়া নাই আৰু অৱশ্যে আল্লাহে মুছাৰ লগত সুস্পষ্ট কথা কৈছে।\nসুসংবাদদাতা আৰু সাৱধানকাৰী ৰাছুল প্ৰেৰণ কৰিছো, যাতে ৰাছুলসকল অহাৰ পিছত আল্লাহৰ বিৰুদ্ধে মানুহৰ বাবে কোনো অভিযোগ নাথাকে; আৰু আল্লাহ পৰাক্ৰমশালী, প্ৰজ্ঞাময়।\nকিন্তু আল্লাহে সাক্ষ্য দিছে তেওঁ তোমাৰ প্ৰতি যি অৱতীৰ্ণ কৰিছে তাৰ মাধ্যমত। তেওঁ সেয়া অৱতীৰ্ণ কৰিছে নিজ জ্ঞানৰ ভিত্তিত আৰু ফিৰিস্তাসকলেও সাক্ষ্য দিছে যদিও সাক্ষীৰূপে আল্লাহেই যথেষ্ট।\nনিশ্চয় যিসকলে কুফৰী কৰিছে আৰু আল্লাহৰ পথৰ পৰা বাধা প্ৰদান কৰিছে সিহঁত অৱশ্যে ভীষণভাৱে পথভ্ৰষ্ট হৈছে।\nনিশ্চয় যিসকলে কুফৰী কৰিছে আৰু যুলুম কৰিছে, আল্লাহে সিহঁতক ক্ষমা নকৰিব আৰু সিহঁতক কোনো পথও নেদেখাব।\nকিন্তু জাহান্নামৰ পথৰ বাহিৰে। তাত সিহঁতে চিৰকাল থাকিব আৰু এইটো আল্লাহৰ বাবে অতি সহজ।\nহে মানৱ! নিশ্চয় ৰাছুলে তোমালোকৰ প্ৰতিপালকৰ পৰা সত্য লৈ আহিছে, এতেকে তোমালোকে ঈমান আনা, এইটোৱে তোমালোকৰ বাবে কল্যাণকৰ হ’ব আৰু যদি তোমালোকে কুফৰী কৰা তেন্তে (জানি থোৱা) আকাশমণ্ডল আৰু পৃথিৱীত যি আছে সেই সকলো আল্লাহৰেই; আৰু আল্লাহ সৰ্বজ্ঞ, প্ৰজ্ঞাময়।\nহে আহলে কিতাব! তোমালোকে নিজৰ ধৰ্মত গুলু নকৰিবা (সীমা চেৰাই নাযাবা) আৰু আল্লাহৰ বিষয়ে সত্যৰ বাহিৰে আন একো নকবা। মাৰইয়ামৰ পুত্ৰ ঈছা মছীহ কেৱল এজন আল্লাহৰ ৰাছুল আৰু তেওঁৰ বাণী, যিটো তেওঁ মাৰইয়ামৰ ওচৰত প্ৰেৰণ কৰিছিল আৰু তেওঁৰ তৰফৰ পৰা এটা ৰূহ। সেয়ে তোমালোকে আল্লাহ আৰু তেওঁৰ ৰাছুলসকলৰ ওপৰত ঈমান আনা আৰু তিনি বুলি নকবা, (এনে উক্তি) পৰিত্যাগ কৰা, এইটোৱেই তোমালোকৰ বাবে কল্যাণকৰ। আল্লাহ হৈছে এজন ইলাহ, তেওঁৰ সন্তান হ’ব—তেওঁ এনে কথাৰ পৰা পৱিত্ৰ-মহান। আকাশমণ্ডলত যি আছে আৰু পৃথিৱীত যি আছে সেই সকলো আল্লাহৰেই; আৰু কৰ্মবিধায়কৰূপে আল্লাহেই যথেষ্ট।\nমছীহে আল্লাহৰ বান্দা হ’বলৈ কেতিয়াও তাচ্ছিল্য বোধ নকৰে, আৰু ঘনিষ্ট ফিৰিস্তাসকলেও নকৰে। যিয়ে তেওঁৰ ইবাদতক তাচ্ছিল্য জ্ঞান কৰিব আৰু অহংকাৰ কৰিব তেওঁ অচিৰেই সিহঁত আটাইকে তেওঁৰ ওচৰত একত্ৰিত কৰিব।\nআনহাতে যিসকলে ঈমান আনিছে আৰু সৎকৰ্ম কৰিছে, তেওঁ সিহঁতক সিহঁতৰ পুৰষ্কাৰ পৰিপূৰ্ণভাৱে দান কৰিব লগতে নিজ অনুগ্ৰহত আৰু বেছিকৈ প্ৰদান কৰিব। আৰু যিসকলে (আল্লাহৰ ইবাদত কৰাক) তাচ্ছিল্য জ্ঞান কৰিছে আৰু অহংকাৰ কৰিছে, সিহঁতক তেওঁ কষ্টদায়ক শাস্তি দিব। আল্লাহৰ বাহিৰে সিহঁতে নিজৰ বাবে আন কোনো অভিভাৱক আৰু সহায়ক নাপাব।\nহে মানৱ! তোমালোকৰ প্ৰতিপালকৰ তৰফৰ পৰা তোমালোকৰ ওচৰত প্ৰমাণ আহিছে আৰু আমি তোমালোকৰ প্ৰতি স্পষ্ট জ্যোতি অৱতীৰ্ণ কৰিছো।\nএতেকে যিসকলে আল্লাহৰ প্ৰতি ঈমান আনিছে আৰু তেওঁক দৃঢ়ভাৱে অৱলম্বন কৰিছে সিহঁতক তেওঁ নিশ্চয় তেওঁৰ দয়া আৰু অনুগ্ৰহৰ মাজত প্ৰৱেশ কৰাব আৰু সিহঁতক সৰল পথত তেওঁৰ ফালে পৰিচালিত কৰিব।\nমানুহে তোমাৰ ওচৰত সমাধান বিচাৰে। কোৱা, পিতৃ-মাতৃহীন নিঃসন্তান ব্যক্তি সম্পৰ্কে আল্লাহে তোমালোকক সমাধান দিছে, কোনো পুৰুষ মৃত্যুবৰণ কৰিলে সি যদি সন্তানহীন হয় আৰু তাৰ এজনী ভনীয়েক বা বায়েক থাকে তেন্তে তাই পৰিত্যক্ত সম্পত্তিৰ অৰ্ধাংশ পাব। আৰু যদি তাই (মৃত নাৰী) সন্তানহীনা হয় তেনেহ’লে তাইৰ ভায়েক বা ককায়েক তাইৰ উত্তৰাধিকাৰী হ’ব। এতেকে যদি দুজনী ভনিয়েক বা বায়েক থাকে তেন্তে সিহঁতে তাৰ পৰিত্যক্তি সম্পত্তিৰ তিনি ভাগৰ দুভাগ পাব। আৰু যদি কেইবাজনো ভাই-ককাই বা বাই-ভনী থাকে তেন্তে এজন পুৰুষৰ অংশ দুজনী নাৰীৰ অংশৰ সমান। তোমালোকে পথভ্ৰষ্ট হ’বা- এই আশংকাত আল্লাহে তোমালোকৰ বাবে স্পষ্টভাৱে বৰ্ণনা কৰিছে; আৰু আল্লাহ সকলো বস্তু সম্পৰ্কে সবিশেষ অৱগত।


তাৰকাৰাজ্য - অসমীয়া ৱিকিপিডিয়া\nতাৰকাৰাজ্য (ইংৰাজী: Galaxy) হৈছে মহাকৰ্ষণ শক্তিৰ দ্বাৰা আবদ্ধ এটি অতি বৃহৎ সুশৃঙ্খল ব্যৱস্থা যি তৰা, আন্তঃনাক্ষত্ৰিক গেছ আৰু ধূলিকণা, প্লাজমা তথা প্ৰচুৰ পৰিমাণে অদৃশ্য বস্তুৰ (কৃষ্ণ পদাৰ্থ) দ্বাৰা গঠিত। এক আদৰ্শ তাৰকাৰাজ্যত ১০ নিযুতৰ পৰা ১০ লাখ নিযুত পৰ্যন্ত তৰা থাকে যিবোৰ সকলো এক সাধাৰণ মহাকৰ্ষণীয় কেন্দ্ৰৰ চাৰিওফালে ঘূৰ্ণীয়মান। একক তৰাৰ উপৰিও তাৰকাৰাজ্যত বহুতৰা ব্যৱস্থা, তাৰকামণ্ডল আৰু বিভিন্ন ধৰণৰ নীহাৰিকা থাকে। অধিকাংশ তাৰকাৰাজ্যৰ ব্যাস কেইবাশ আলোকবৰ্ষৰ পৰা কেইবা হাজাৰ আলোকবৰ্ষ পৰ্যন্ত আৰু ইহঁতৰ মধ্যবৰ্তী দূৰত্ব নিযুত আলোকবৰ্ষ পৰ্যন্ত হ'ব পাৰে।\nতাৰকাৰাজ্যৰ শতকৰা ৯০ ভাগ ভৰৰ বাবে কৃষ্ণ পদাৰ্থক দায়ী কৰা হয় যদিও ইয়াৰ অস্তিত্ব আৰু গঠন সম্পৰ্কে অনেক অনিশ্চয়তা আছে। তাৰকাৰাজ্যৰ অভ্যন্তৰত অতিবৃহৎ কৃষ্ণগহ্বৰৰ অস্তিত্বৰ প্ৰমাণ পোৱা গৈছে। আন্তঃতাৰকাৰাজ্যৰ স্থান পাতল প্লাজমাৰ দ্বাৰা পূৰ্ণ। বৰ্তমানলৈকে প্ৰায় ১০ হেজাৰ নিযুততকৈও অধিক তাৰকাৰাজ্য পৰ্যবেক্ষণ কৰা হৈছে।\nগঠন আৰু আকৃতিত ভিত্তি কৰি তাৰকাৰাজ্যসমূহক তিনিটা মূল শ্ৰেণীত বিভাজন কৰা হৈছে: উপবৃত্তাকাৰ তাৰকাৰাজ্য (Elliptical galaxy), সৰ্পিল তাৰকাৰাজ্য (Spiral galaxy), আৰু বিষম তাৰকাৰাজ্য (Irregular galaxy)।\nIC 2006, এক উপবৃত্তাকাৰ তাৰকাৰাজ্য\nপিনহুইল তাৰকাৰাজ্য, এক সৰ্পিল তাৰকাৰাজ্য\nNGC1300, এক দণ্ডযুক্ত সৰ্পিল তাৰকাৰাজ্য\nআঙঠিৰ আকৃতিৰ এক বিষম তাৰকাৰাজ্য\nউপবৃত্তাকাৰ তাৰকাৰাজ্যসমূহ প্ৰায় গোলাকাৰ নাইবা ৰাগ্‌বী বলৰ দলে উপবৃত্তাকাৰ। নক্ষত্ৰবোৰৰ সৰহভাগ ৰঙা আৰু সৰ্পিল তাৰকাৰাজ্যৰ নক্ষত্ৰসমূহতকৈ পুৰণি। গোটেই তাৰকাৰাজ্যখন একেলগে আৱৰ্তন নকৰে যদিও, নক্ষত্ৰবোৰ ইয়াৰ কেন্দ্ৰৰ চাৰিওফালে দীৰ্ঘাকৃতি কক্ষপথত আৱৰ্তন কৰি থাকে।\nসৰ্পিল তাৰকাৰাজ্যৰ কেন্দ্ৰীয় অংশ ঘূৰণীয়া থালিৰ দৰে। যিবোৰৰ কেন্দ্ৰীয় অংশ বেলুনৰ দৰে বা সৰু দণ্ডৰ দৰে সেইবোৰক দণ্ডযুক্ত সৰ্পিল তাৰকাৰাজ্য (Barred spiral galaxy) বুলি কোৱা হয়। হাতীপটি এক দণ্ডযুক্ত সৰ্পিল তাৰকাৰাজ্য। সৰ্পিল তাৰকাৰাজ্যৰ কেন্দ্ৰৰ পৰা পকোৱা স্প্ৰীঙৰ দৰে কেইবাটাও গেছ, ধূলিকণ আৰু নক্ষত্ৰৰে গঠিত বাহু ওলাই অহা যেন দেখিবলৈ পোৱা যায়। গতিকে সৰ্পিল তাৰকাৰাজ্য দেখাত কেইবাটাও উজ্জ্বল বাহুযুক্ত সমতল চকাৰ দৰে। ইয়াৰ নক্ষত্ৰবোৰও উজ্জ্বল। বাহুবোৰত থকা গেছ আৰু ধূলিকণ গোট খাই নতুন নতুন নক্ষত্ৰৰ জন্ম হয়। এইবোৰ তাৰকাৰাজ্য ইয়াৰ অক্ষদণ্ডৰ চাৰিওফালে আৱৰ্তন কৰে। দূৰৱৰ্তী নক্ষত্ৰবোৰৰ তুলনাত কেন্দ্ৰীয় অক্ষৰ ওচৰৰ নক্ষত্ৰবোৰৰ ঘূৰ্ণনবেগ বেছি।\nবিষম তাৰকাৰাজ্যৰ কোনো নিৰ্দিষ্টি আকৃতি নাই। মেগেলানিক ডাৱৰ এটা বিষম তাৰকাৰাজ্য।\n↑ Sparke, L. S.; Gallagher III, J. S. (2000). Galaxies in the Universe: An Introduction. Cambridge University Press. ISBN 0-521-59740-4.\n↑ Hupp, E.; Roy, S.; Watzke, M. (August 12, 2006). "NASA Finds Direct Proof of Dark Matter". NASA. http://www.nasa.gov/home/hqnews/2006/aug/HQ_06297_CHANDRA_Dark_Matter.html। আহৰণ কৰা হৈছে: April 17, 2007.\n"https://as.wikipedia.org/w/index.php?title=তাৰকাৰাজ্য&oldid=235716"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=43091।


জন গণ মন - অসমীয়া ৱিকিপিডিয়া\n(ভাৰতৰ ৰাষ্ট্ৰীয় সংগীতৰ পৰা পুনঃনিৰ্দেশিত)\nইংৰাজী শীৰ্ষক: Jana Gana Mana\n(Thou Art the Ruler of the Minds of All People)\nভাৰতৰ ৰাষ্ট্ৰীয় সংগীত\nজনগণমন-অধিনায়ক জয় হে (যন্ত্ৰসঙ্গীত)\nজন গণ মন (হিন্দী: जन गण मन) হৈছে ভাৰতবৰ্ষৰ জাতীয় সংগীত। এই গীতটো বঙালী ভাষাত ৰচিত যদিও ইয়াত সংস্কৃত শব্দহে বেছিকৈ ব্যৱহাৰ হৈছে। ৰবীন্দ্ৰনাথ ঠাকুৰ ৰচিত এই গীতটোৰ ৰচনাকাল জনা নাযায়। ১৯১১ চনত ভাৰতীয় জাতীয় কংগ্ৰেছৰ এখন সভাত পোন প্ৰথমবাৰৰ বাবে এই গীতটো গোৱা হয়। তাতেই স্বাধীন ভাৰতৰ জাতীয় সংগীত হিচাবে স্বীকৃতি লাভ কৰে ইয়াৰ প্ৰথম স্তৱকটোৱে। বঙ্কিমচন্দ্ৰ চট্টোপাধ্যায়ৰ ৰচিত গীত বন্দে মাতৰম্ জাতীয় সংগীতৰ সমপৰ্য্যায়ৰ। বৰ্তমানে "জনগণমন" ভাৰতৰ জাতীয় সংগীত বা "ৰাষ্ট্ৰগান" (নেচনেল এন্থেম্) আৰু "বন্দে মাতৰম্" ভাৰতৰ "জাতীয় স্তোত্ৰ" বা "ৰাষ্ট্ৰগীত" (নেচনেল চং) বুলি বিবেচিত হয়।\n"জনগণমনঅধিনায়ক"ৰ ৰাগ ইমন, তাল কাহাৰবা। দীনেন্দ্ৰনাথ ঠাকুৰ ইয়াৰ স্বৰলিপিকাৰ। "স্বৰবিতান ১৬"ত ইয়াৰ স্বৰলিপি মুদ্ৰিত। জাতীয় সংগীতৰূপে ভাৰত চৰকাৰৰ দ্বাৰা অনুমোদিত স্বৰলিপিটো বিশ্বভাৰতীৰ গ্ৰন্থন বিভাগৰ দ্বাৰা প্ৰকাশিত "ৰাষ্ট্ৰসংগীত" গ্ৰন্থত মুদ্ৰিত।\n3 জাতীয় সংগীতৰ স্বীকৃতি লাভ\n5.1 'কামৰূপ'ৰ উল্লেখ বিতৰ্ক\n6 বিদগ্ধজনৰ মত\n6.1 সুভাষ চন্দ্ৰ বসু\n6.2 অনন্দমোহন সহায়\n6.3 জেমচ্ এইচ কাজিনচ\n6.4 মহাত্মা গান্ধী\n6.5 জৱাহৰলাল নেহৰু\n7 জনপ্ৰিয় মাধ্যমত জাতীয় সংগীত\n"জনগণমন অধিনায়ক জয় হে" ৰবীন্দ্ৰনাথৰ সংগীত সংকলনৰ গীতবিতান "স্বদেশ" পৰ্য্যায়ভুক্ত ১৪ নম্বৰৰ গান। কবিৰ কাব্য সংকলন সঞ্চয়িতাত এই গীতটোৰ কথা "ভাৰতবিধাতা-" শিৰোনামৰে মুদ্ৰিত। মুঠ পাঁচোটি স্তবকৰ মাজত প্ৰথম স্তবকটোকেই জাতীয় সংগীতৰূপে গোৱা হয়। গানটোৰ সম্পূৰ্ণ পাঠটো এইধৰণৰ\nজন গণ মন! অধিনায়ক জয় হে ভাৰত ভাগ্য বিধাতা\nপঞ্জাব সিন্ধু গুজৰাট মাৰাঠা দ্ৰাৱিড় উৎকল বংগ\nৱিন্ধ্য হিমাচল যমুনা গংগা উচ্ছল জলধি তৰঙ্গ\nতৱ শুভ নামে জাগে, তৱ শুভ আশিস মাগে,\nগাহে তৱ জয়গাথা।\nজনগণ মংগলদায়ক জয় হে ভাৰত ভাগ্য ৱিধাতা!\nজয় হে, জয় হে, জয় হে, জয় জয় জয় জয় হে ॥\nঅহৰহ তৱ আহ্ৱান প্ৰচাৰিত শুনি তৱ উদাৰ বাণী\nহিন্দু বৌদ্ধ শিখ জৈন পাৰ্চীক মুছলমান খ্ৰীষ্টানী\nপূৰব পশ্চিমে আসে তৱ সিংহাসনপাশে\nপ্ৰেমহাৰ হয় গাঁথা।\nজনগণঐক্য়ৱিধায়ক জয় হে ভাৰত ভাগ্য ৱিধাতা\nপতনবন্ধুৰপন্থা-অভ্যুদয়-, যুগ যুগ ধাৱিত যাত্ৰী।\nহে চিৰ সাৰথি, তব ৰথচক্ৰে মুখৰিত পথ দিনৰাত্ৰি।\nদাৰুণ বিপ্লবমাজে- তব শঙ্খধ্ৱনি বাজে\nজনগণপথপৰিচায়ক জয় হে ভাৰতভাগ্যৱিধাতা!\nঘোৰ তিমিৰঘন নিবিড় নিশীথে পীড়িত মূৰ্ছিত দেশে\nজাগ্ৰত ছিল তব অবিচল মংগল নত নয়নে অনিমেষে।\nদুঃস্বপ্নে আতঙ্কে ৰক্ষা কৰিলে অংকে\nস্নেহময়ী তুমি মাতা।\nজনগণদুঃখত্ৰায়ক জয় হে ভাৰতভাগ্যৱিধাতা!\nজয় হে,জয় হে, জয় হে, জয় জয় জয় জয় হে॥\nৰাত্ৰি প্ৰভাতিল উদিল সমীৰণ পূৰ্ব উদয়গিৰিভালে-\nগাহে বিহংগম, পুণ্য সমীৰণ নবজীৱনৰস ঢালে।\nতৱ কৰুণাৰুণৰাগে নিদ্ৰিত ভাৰত জাগে\nতৱ চৰণে নত মাথা।\nজয় জয় জয় হে জয় ৰাজেশ্ৱৰ ভাৰত ভাগ্য ৱিধাতা!\n"জনগণমন" সংগীতৰ কোনো পাণ্ডুলিপি পোৱা নাযায়। সেইকাৰণে এই গীতটো কেতিয়া ক'ত ৰচিত হৈছিল তাক নিশ্চিতভাৱে জন নাযায়। গীতটো প্ৰথম পোৱা হয় কলকাতাত ১৯১১ চনৰ ২৭ ডিচেম্বৰ তাৰিখে। কলকাতাত আয়োজিত ভাৰতীয় জাতীয় কংগ্ৰেছৰ বাৰ্ষিক ২৬ অধিবেশনত। গানটো গোৱা হৈচিল সমবেত কণ্ঠত। দীনেন্দ্ৰনাথ ঠাকুৰৰ নেতৃত্বত গানৰ ৰিহাৰ্চেল হৈছিল ডাক্তৰ নীলৰতন চৰকাৰৰ বৰ্তমানে মাহাত্মা) হ্যাৰিচন ৰোডস্থ গান্ধীৰ'ড বাসভৱনত। তাৰ পাছদিনা দ্য বেঙ্গলী কাকতত গানটোৰ ইংৰাজী অনুবাদসহ এই সংবাদৰ প্ৰতিবেদন প্ৰকাশিত হয়। ব্ৰাক্ষ্মসমাজ আদি ব্ৰাক্ষ্মসমাজৰ তত্ত্ববোধিনী আলোচনী মুখপত্ৰ তত্ত্ববোধিনী আলোচনী মাঘ ১৩১৮ সংখ্যা অৰ্থাত্ জানুৱাৰী সংখ্যাত ১৯১২ "ভাৰতবিধাতা" শিৰোনামৰে প্ৰকাশিত এই গীতটো ব্ৰহ্মসংগীত আখ্যাৰে প্ৰচাৰিত হৈছিল। সেই বছৰেই মাঘোত্‌সৱতো এই গীতটো গোৱা হয়।\nঅধুনা ৰাজ্যৰ মদনপল্লী নামৰ ঠাইত ৰবীন্দ্ৰনাথে অন্ধ্ৰপ্ৰদেশ "জনগণমন"ৰ ইংৰাজী অনুবাদ কৰিছিল। ১৯১১ চনত প্ৰথম প্ৰকাশিত হৈ এই গীতটো ৰবীন্দ্ৰনাথৰ সম্পাদিত তত্ত্ববোধিনী আলোচনীৰ পাততেই থাকি যায়। ১৯১৮ - ১৯১৯। ১৯ চনত বেচান্ত থিওজফিক্যাল কলেজৰ অধ্যক্ষ জেমচ্ এইচ্ কাজিনচে ৰবীন্দ্ৰনাথক তাত কেইটামান দিন অতিবাহিত কৰিবলৈ আমন্ত্ৰণ জনায়। কাজিনচ্ আইৰিচ ভাষাৰ লোক আছিল। আইৰিচ ভাষাৰ এজন বিতৰ্কিত কবি আৰু ৰবীন্দ্ৰনাথৰ বিশিষ্ট বন্ধুৰ ২৮ ফেব্ৰুৱাৰীত এখন ছাত্ৰ সন্মিলনত তেওঁ কাজিনচৰ অনুৰোধক্ৰমে গীতটো বঙালীতে গায় শুনায়। তাৰ কিছুদিনৰ পাছত মদনপল্লীৰ প্ৰাকৃতিক সৌন্দৰ্য্যত মুগ্ধ হৈ কবিয়ে গীতটো ইংৰাজীলৈ অনুবাদ কৰে আৰু পাশ্চাত্য সংগীতৰ বিশেষজ্ঞা কাজিনচৰ পত্নী মাৰ্গাৰেটে গীতটোৰ স্বৰলিপি ৰচনা কৰে। এই স্বৰলিপিটোৰ আজিও অনুসৰণ কৰা হয়। মদনপল্লীৰ বেচান্ত থিওজফিক্যাল কলেজৰ গ্ৰন্থাগাৰত আজিও সেই মূল ইংৰাজী অনুবাদটোৰ ফ্ৰেমবদ্ধ আকাৰে প্ৰদৰ্শিত হয়।\n১৯৩০ ভ্ৰমণকালত ছ'ভিয়েট সংঘৰ মস্কো ছোৱালীসকলে-পায়োনিয়াৰ্চ কমিউনৰ এটি অনাথ বালকে ৰবীন্দ্ৰনাথাক গান এটি গাবলৈ অনুৰোধ কৰাত তেওঁ সিহঁতক জনগণমন গাই শুনাইছিল। ১৯৩৭ চনতেই জাতীয় সংগীত হিচাবে প্ৰথম জনগণমন গীতটোৰ প্ৰস্তাৱ কৰে জুলাই ৫ চন ১৯৪৩। সুভাষ চন্দ্ৰ বসু আজাদ হিন্দ ফৌজ গঠনৰ কথা ঘোষণা কৰা হয় আৰু সেইদিনাই প্ৰথম জাতীয় চং গীত হিচাবে জনগণমন গোৱা হয়। ইয়াৰ পাছত সেই বছৰেই ২৫ আগষ্টত নেতাজীয়ে আনুষ্ঠানিকভাৱে আজাদ হিন্দ ফৌজৰ সেনাপতি পদ গ্ৰহণ কৰে আৰু অক্টোবৰ ২১ চিঙ্গাপুৰত আৰজি হুকুমত্‌হিন্দ প্ৰতিষ্ঠা কৰে। -এ-সেইদিনাও জাতীয় সংগীত হিচাবে জনগণমন গোৱা হৈছিল। নেতাজীয়ে আজাদ হিন্দ চৰকাৰৰ চেক্ৰেটাৰী আনন্দমোহন সহায়ৰ ওপৰত দ্বায়িত্ব দিয়ে গীতটো হিন্দুঃস্থানী অনুবাদৰ বাবে। তেওঁ লয়ালপুৰৰ তৰুণ কবি হুচেইনৰ সাহায্যত কামটো সম্পাদন কৰে। অনুবাদৰ সময়ত মূল গীতটোৰ সামান্য পৰিবৰ্তন ঘটে যদিও তাৰ মূল ভাৱ আৰু সুৰ অক্ষুণ্ণ থাকে। পৰৱতীকালত আনন্দমোহন সহায়ৰ লিখিনিৰ পৰা জনা যায় যে সেই সময়ত এই গীতে ভাৰতৰ লগতে বিদেশতো জনপ্ৰিয়তা অৰ্জন কৰিছিল। জাপান আৰু জাৰ্মানীৰ বিজ্ঞ সমাজ এই গীত শুনি অভিভুত হৈছিল। ১৯৪ চনৰ মাৰ্চ মাহত আজাদ হিন্দ ফৌজে মৌডক ৰণক্ষেত্ৰত জয়লাভ কৰি ভাৰতৰ মাটিত প্ৰবেশ কৰে আৰু সেইদিনাই প্ৰথম ভাৰতৰ মাটিত জনগণমন ভাৰতৰ জাতীয় সংগীতৰূপে বজোৱা হয়।\nজাতীয় সংগীতৰ স্বীকৃতি লাভ[সম্পাদনা কৰক]\nভাৰতৰ ৰাষ্ট্ৰীয় প্ৰতীকসমূহ\nপ্ৰতীক অশোক স্তম্ভ\nসংগীত জন গণ মন\nস্তোত্ৰ বন্দে মাতৰম্\nপশু ঢেঁকীয়াপতীয়া বাঘ\nঐতিহ্যবাহী পশু ভাৰতীয় হাতী\nপক্ষী ভাৰতীয় ময়ূৰ\nজলচৰ প্ৰাণী শিহু\nগছ বট গছ\n"জনগণমন'ক জাতীয় সংগীতৰূপে দিয়াৰ প্ৰস্তাৱ ৰাখে নেতাজী সুভাষ চন্দ্ৰ বসুৱে। ভাৰতৰ স্বাধীনতাৰ প্ৰাকঁকালত কোনো জাতীয় সংগীত নিৰ্বাচিত নহ'ল। চন ১৯৪৭ জাতিসংঘ স্বাধীনতাৰ পৰৱৰ্তী কালত জাতিসংঘ ভাৰতীয় প্ৰতিনিধিসকলৰ ওচৰত কোনো এটা অনুষ্ঠানত বজাবলৈ ভাৰতৰ জাতীয় সংগীতৰ ৰেকৰ্ড বিচৰা হ'ল। তেওঁলোকে তৎক্ষণাত বিষয়টো ভাৰত চৰকাৰক অৱগত কৰে আৰু "জনগণমন" বজোৱাৰ মত পোষণ কৰে। চৰকাৰৰ অনুমোদনক্ৰমে জাতিসংঘৰ অৰ্কেষ্ট্ৰাবাদনৰ এটা গ্ৰমোফোন ৰেকৰ্ড সেই অনুষ্ঠানত সাফ্যলতাৰে বজোৱা হয়। জৱাহৰলাল নেহৰুৱে পাছত কৈছিল যে সেইদিনা এই গীতৰ সুৰৰ সকলোৱে প্ৰশংসা কৰিছিল আৰু বিভিন্ন ৰাষ্ট্ৰৰ প্ৰতিনিধিসকলে এই সুৰটোৰ স্বাতন্ত্ৰ্য আৰু আভিজাতত্যত মুগ্ধ হৈ ইয়াৰ স্বৰলিপি বিচাৰিছিল। পৰৱৰ্তীকালত "গায়নযোগ্যতা" বা "singability"ৰ কাৰণে "বন্দে মাতৰম্"ৰ সলনি "জনগণমন"কেই ভাৰতৰ জাতীয় সংগীত কৰাৰ পক্ষে বিশেষজ্ঞসকলে মত পোষণ কৰে। ভাৰতৰ মুছলমান সমাজেও এই গীতটো গ্ৰহণ কৰিছিল। "বন্দে মাতৰম্"ত দেশক হিন্দু দেৱীৰ ৰূপত বন্দনা কৰাত এই গীতটো তেওঁলোকে গ্ৰহণ নকৰিলে। অৱশেষত ২৪ জানুৱাৰী ১৯৫০ তাৰিখে ভাৰতৰ সংবিধান সভাত এই গীতটোকেই "জাতীয় সংগীত" বা "নেচনেল এন্থেম" হিচাবে গ্ৰহণ কৰে। সভাপতি ডক্তৰ ৰাজেন্দ্ৰ প্ৰসাদে কৈছিল, "জনগণমন" নামে পৰিচিত গীতটো কথা আৰু সুৰসহ ভাৰতৰ জাতীয় সংগীতৰূপে চৰকাৰী গীত হ'ব। কোনো নিৰ্দিষ্ট কাৰণ উপস্থিত হ'লে চৰকাৰে এই গীতৰ কথাত যিকোনো ধৰণৰ পৰিবৰ্তন আনিব পাৰিব। "বন্দে মাতৰম্" গীতটো যিহেতু ভাৰতৰ জাতীয় সংগ্ৰামত বিশেষ গুৰুত্বপূৰ্ণ স্থানৰ অধিকাৰী, গতিকে এই গীতটোও জনগণমনৰ সমমৰ্য্যাদাপূৰ্ণ হ'ব।\nজাতীয় সংগীতৰ বাদনৰ বিষয়ে ভাৰতীয় সেনাবাহিনীৰ কিছু স্পষ্ট নিৰ্দেশনামা আছে। জাতীয় অভিবাদনকালত- ভাৰত গণৰাজ্যৰ সাংবিধানিক প্ৰধান ৰাষ্ট্ৰপতি আৰু ৰাজ্যবিলাকৰ সাংবিধানিক প্ৰধান ৰাজ্যপাল আৰু বিভিন্ন বিদেশী ৰাষ্ট্ৰৰ ৰাষ্ট্ৰপ্ৰধানসকলক জাতীয় অভিবাদন জনোৱাৰ বাবে (অনুষ্ঠান বিশেষে) জাতীয় সংগীত বজোৱা হয়। চন ১৯৫০ৰ জানুৱাৰী মাহৰ পৰা ৰাজকীয় অভিবাদনৰ সলনি জাতীয় অভিবাদন জনোৱাৰ সময়ৰ পৰাই এই প্ৰথা চলি আহিছে। বিদেশী ৰাষ্ট্ৰৰ ৰাষ্ট্ৰপ্ৰধানসকলক অভিবাদন জনোৱাৰ সময়ত প্ৰথমে সেই দেশৰ জাতীয় সংগীত বজোৱা হয় আৰু পাছত ভাৰতৰ জাতীয় সংগীত বজোৱা হয়। এইখিনিতে মনত ৰখা ভাল যে এই নিৰ্দিষ্ট কেইজনমান পদাধিকাৰীৰ ভিন্ন দেশৰ বাদে কাৰো অভিবাদন জাতীয় সংগীতেৰে নহয়। তথাপিও কিছু নিৰ্দিষ্ট ক্ষেত্ৰত প্ৰধানমন্ত্ৰীক জাতীয় সংগীতৰ দ্বাৰা অভিবাদন জনোৱা হয়।\nজাতীয় পতাকা উত্তোলনৰ সময়ত\nপ্ৰতি বছৰে স্বাধীনতা দিৱসত জাতীয় পতাকা গণতন্ত্ৰ দিৱসত আৰু উত্তোলনৰ সময়ত জাতীয় সংগীত বজোৱা হয়। ইয়াৰ উপৰি কেইবাটাও ক্ষেত্ৰত জাতীয় সংগীত ব্যৱহৃত হয়। যেনে-সেনাবাহিনীত লয়েল টোষ্ট প্ৰদানৰ সময়ত, নৌবাহিনীৰ পতাকা উত্তোলনৰ সময়ত, কুচকাৱাজৰ প্ৰত্যয়নৰ উদ্দেশ্যে পতাকা আনীত হ'লে ইত্যাদি। অন্যান্য চৰকাৰী বিভাগ আৰু সাধাৰণ ব্যৱহাৰৰ ক্ষেত্ৰতো এই নিয়ম প্ৰযোজ্য। জাতীয় সংগীত ৫২ চেকেণ্ড গোৱা হয় অথবা সংক্ষেপতে গালে ২০ চেকেণ্ডতে ইয়াৰ প্ৰথম আৰু শেষ পংক্তি গোৱা হয়। কিন্তু এক মিনিটৰ অধিক সময় এই গীত গোৱা নহয়। জাতীয় সংগীত গোৱাৰ সময়ত উঠি থিয় দিয়াটো কৰ্তব্য। পূৰ্বতে চিনেমা হ'লত চিনেমা শেষ হোৱাৰ পাছত জাতীয় সংগীত বজোৱাৰ প্ৰথা আছিল। বৰ্তমানে এই প্ৰথা বিলুপ্ত।\nস্বাধীন ভাৰতৰ জাতীয় সংগীত ঘোষিত হোৱাৰ পাছত জনগণমনক লৈ কিছু বিতৰ্কৰ সূত্ৰপাত হয়। প্ৰকৃতপক্ষে গানটো লিখা হৈছিল ১৯১১ চনৰ ডিচেম্বৰ মাহত ৰজা পঞ্চম জৰ্জৰ দিল্লী দৰবাৰৰ কিছুদিন আগতে। এই গানটো প্ৰথম গোৱা হৈছিল সেই বছৰৰে ২৯ ডিচেম্বৰত ভাৰতীয় জাতীয় কংগ্ৰেছৰ অধিবেশনৰ দ্বিতীয় দিনা। সেইদিনাৰ এজেণ্ডা আছিল ৰজা পঞ্চম জৰ্জক অলপ আনুগত্যমূলক স্বাগত জনোৱাৰ প্ৰস্তাবনা। ৰজাৰ সন্মানত সেইদিনা হিন্দীতে ৰামভূজ চৌধুৰীৰ এটা গান গোৱা হয়।\nআৰু সেইদিনাই ৰবীন্দ্ৰনাথ দৰে এজন বিশিষ্ট ব্যক্তিৰ গান অনুষ্ঠানত গোৱা হোৱাত সংবাদমাধ্যমৰ ভুলতে এটা ভ্ৰান্ত খবৰ প্ৰচাৰিত হয় যে ৰবীন্দ্ৰনাথৰ গানটোও সম্ৰাটৰ সন্মানাৰ্থে ৰচিত হৈছে। পাছদিনা ইংৰাজী বাতৰিকাকতসমূহত এই সংবাদ প্ৰচাৰিত হয় যে: "বঙালী কবি ৰবীন্দ্ৰনাথ ঠাকুৰে বিশেষকৈ সম্ৰাটক স্বাগত জনাইয়ে এই গান ৰচনা কৰিছে। " স্বাভাৱিকভাৱেই ৰবীন্দ্ৰনাথবিৰোধীসকলে প্ৰচাৰ কৰি থাকিল যে গানটো আচলতে সম্ৰাটৰ বন্দনাগান। প্ৰসঙ্গক্ৰমে উল্লেখযোগ্য যে এই বাতৰিকাকতসমূহৰ দুই এখনে "বন্দে মাতৰম্" ৰবীন্দ্ৰনাথৰ ৰচিত আৰু "জনগণমন"ক হিন্দী গানৰ আখ্যাও দিছিল।\nপ্ৰকৃত ঘটনা জনা যায় নবেম্বৰ ২০ চনৰ ১৯৩৭ বিশ্বভাৰতীৰ প্ৰাক্তন পুলিনবিহাৰী সেনলৈ ৰবীন্দ্ৰনাথে লিখা এখন চিঠিৰ পৰা:\n“ ...সেই বছৰ ভাৰতসম্ৰাটৰ আগমনৰ আয়োজন চলিছিল। ৰাজচৰকাৰৰ নিষ্ঠাবান মোৰ এজন বন্ধুৱে মোক সম্ৰাটৰ জয়গান ৰচনা কৰাৰ কাৰণে বিশেষভাৱে অনুৰোধ কৰিছিল। শুনি বিস্মিত হৈছিলো। সেই বিস্ময়ৰ লগত মনৰ উত্তাপৰো সংযোগ ঘটিছিল। তাৰেই প্ৰবল প্ৰতিক্ৰিয়াৰ হেঁচাত মই জনগণমনঅধিনায়ক গানত সেই ভাৰতভাগ্যবিধাতাৰ জয় ঘোষণা কৰিছো। পতনৰ ফালে ধাবিত যাত্ৰীসকলৰ যি চিৰ সাৰথি, বন্ধুৰ বিপৰীত যুগৰ অভ্যুদয়, যি জনগণৰ অন্তৰ্যামী পথপৰিচায়ক, সেই যুগ-যুগান্তৰৰ মানবভাগ্য ৰথচালক যে পঞ্চম বা ষষ্ঠ জৰ্জ কোনোপধ্যেই হ'ব নোৱাৰে সেই কথা ৰাজভক্ত বন্ধুজনেও অনুভৱ কৰিব পাৰিছিল। ”\nভাৰতৰ জাতীয় সংগীতৰ 'সিন্ধু' শব্দটোক পৰিবৰ্তন কৰি কাশ্মীৰ শব্দটো যোগ কৰাৰ দাবী উঠিল। যিসকলে দাবী তুলিছিল ২০০৫ তেওঁলোকৰ যুক্তি আছিল ১৯৪৭ চনৰ ভাৰত বিভাজনৰ পাছত সম্পূৰ্ণ সিন্ধু প্ৰদেশ পাকিস্তানৰ অন্তৰ্ভুক্ত হৈছে। এই দাবীৰ বিপৰীতে বিৰোধীসকলে যুক্তি দিয়ে যে জাতীয় সংগীতত 'সিন্ধু' শব্দটো কেবলমাত্ৰ সিন্ধু প্ৰদেশ নহয় বৰং সিন্ধি আৰু ভাৰতীয় সংস্কৃতিৰ এক অবিচ্ছেদ্য অংশ সিন্ধু নদী ভাষা আৰু সংস্কৃতিৰ পৰিচায়ক। এই যুক্তি মানি ভাৰতৰ উচ্চতম ন্যায়ালয়ে জাতীয় সংগীতৰ ভাষাত কোনোধৰণৰ পৰিবৰ্তনৰ বিপক্ষে মত দিয়ে।\n১৯৮৫ চনত কেইজনমান ছাত্ৰই ৰাজ্যৰ জিহোবাস উইটনেচ কেৰালা বিদ্যালয়ত জাতীয় সংগীত গাবলৈ অস্বীকাৰ কৰাত সিহঁতক স্কুলখনৰ পৰা বহিষ্কাৰ কৰা হয়। এজন অভিভাবকে উচ্চতম ন্যায়ালয়ৰ দ্বাৰস্থ হয়। উচ্চতম ন্যায়ালয়ে কেৱল উচ্চ ন্যায়ালয়ৰ ৰায় সলনি কৰি স্কুল কৰ্তৃপক্ষক ছাত্ৰকেইজনক পুনৰ ভৰ্তি কৰোৱাৰ নিৰ্দেশ দিয়ে। উচ্চতম ন্যায়ালয়ৰ এই ঐতিহাসিক ৰায়ত কোৱা হৈছিল যে-" আমাৰ ঐতিহ্যই আমাক সহিষ্ণুতা শিকায় (ভাৰতীয়), আমাৰ দৰ্শনে আমাক সহিষ্ণুতা শিকায়, আমাৰ সংবিধানে আমাক সহিষ্ণুতা শিকায়, আমি যেন তাক নষ্ট নকৰো। "\n'কামৰূপ'ৰ উল্লেখ বিতৰ্ক[সম্পাদনা কৰক]\nইংৰাজী ৰাষ্ট্ৰীয় দৈনিক 'দা টাইম্‌ছ অৱ ইণ্ডিয়া'ত ১৯৫০ চনৰ ২৬ জানুৱাৰীত প্ৰকাশিত বাতৰিত (১৯৯৭ চনৰ ২৬ জানুৱাৰীৰ সংখ্যা 'দা টাইম্‌ছ অৱ ইণ্ডিয়া'ৰ লগত স্বাধীনতাৰ ৫০ বৰ্ষপুৰ্তি উপলক্ষত ১৯৫০ চনৰ ২৬ জানুৱাৰীৰ সংখ্যা বিশেষ পৰিপুৰিকা হিচাপে পুনৰ প্ৰকাশ কৰা হৈছিল) 'জন গণ মন'ৰ ৰবীন্দ্ৰনাথ ঠাকুৰে কৰা মূল অনুবাদত 'কামৰূপ' শব্দটো আছিল বুলি উল্লেখ কৰে, যিটো পাছলৈ 'সিন্ধু' শব্দলৈ পৰিৱৰ্তন কৰা হয়। এই বিষয়টো লৈ ই-জগত আৰু সাধাৰণ ৰাইজৰ মাজত বিয়পা গুঞ্জণৰ পৰিপ্ৰেক্ষিতত বিষয়টো অসমৰ বিধান সভাত আলোচিত হয়। ১৭ ডিচেম্বৰ, ২০১৩-ত অসম গণ পৰিষদৰ বিধায়ক ফণীভূষণ চৌধুৰীয়ে বিধানসভাত উত্থাপন কৰা এক সংকল্প প্ৰস্তাৱৰ উত্তৰ দি বনমন্ত্ৰী ৰকিবুল হুছেইনে কয় যে সংশ্লিষ্ট কাকত গোষ্ঠীৰপৰা চৰকাৰীভাৱে স্পষ্টীকৰণ বিচৰা হৈছে। কাকতখনৰ উদ্ধৃতিৰে চৌধুৰীয়ে ৰাষ্ট্ৰীয় সংগীতত পুনৰাই 'কামৰূপ'ৰ অন্তৰ্ভুক্তিৰ বাবে দাবী কৰে। ইয়াৰ প্ৰত্যুত্তৰত ভিত্তিহীন বাতৰিৰে অসমৰ ৰাইজক বিভ্ৰান্ত কৰাৰ অভিযোগ তুলি হুছেইনে প্ৰয়োজনবশতঃ কাকতখনৰ বিৰূদ্ধে আইনী ব্যৱস্থা গ্ৰহণতো ইংগিত দিয়ে। বিধান সভাই টাইমছ অৱ ইণ্ডিয়াৰপৰা তথ্য বিচৰাৰ সিদ্ধান্ত গ্ৰহণ কৰে, আৰু প্ৰয়োজন হ'লে আইনী ব্যৱস্থা লোৱাৰ পথো মুকলি ৰাখে।\nবিদগ্ধজনৰ মত[সম্পাদনা কৰক]\nসুভাষ চন্দ্ৰ বসু[সম্পাদনা কৰক]\n(আৰজি হিন্দ-এৰ হুকুমতৰ নিদেৰ্শনামা)\n“ ৰবীন্দ্ৰনাথৰ গান "জয় হে" আমাৰ জাতীয় সংগীত হ'ল। ”\nঅনন্দমোহন সহায়[সম্পাদনা কৰক]\nচেক্ৰেটাৰী, আৰজি হুকুমত হিন্দ-এ\n“ অনেক উচ্চশিক্ষিত জাপানীয়ে স্বীকাৰ কৰে যে আমাৰ জাতীয় সংগীতে মানুহক অনুপ্ৰাণিত কৰাৰ ক্ষেত্ৰত তেওঁলোকৰ জাতীয় সংগীতকো চেৰ পেলায় যায়। বিভিন্ন সময়ৰ জনসমীক্ষাত তেওঁলোকে এই কথা কৈছে। নেতাজীয়ে মোক কৈছিল যে জাৰ্মানীসকল যিয়ে নিজৰ জাতীয় সংগীতকে পৃথিৱীৰ শ্ৰেষ্ঠ বুলি ভাবে তেওঁলোকৰো সৰহ সংখ্যক নহ'লেও তেখেতৰ কাষত মুক্তকণ্ঠে স্বীকাৰ কৰিছিল যে আমাৰ জাতীয় সংগীতো তেওঁলোকৰটোৰ দৰেই উদ্দীপক। ”\nজেমচ্ এইচ কাজিনচ[সম্পাদনা কৰক]\n“ মোৰ প্ৰস্তাৱ হ'ল ডক্তৰ ৰবীন্দ্ৰনাথৰ গভীৰ দেশাত্মবোধক, আদৰ্শ প্ৰণোদিত আৰু লগতে বিশ্বাত্মবোধক "মৰ্নিং চং অৱ ইণ্ডিয়া" ("জনগণমন") যিটো বিগত বিছ বছৰ ধৰি বেচৰকাৰীভাৱে ভাৰতৰ সংগীতৰ মৰ্য্যাদাত প্ৰতিষ্ঠিত তাক চৰকাৰীভাৱে অনুমোদন জনোৱা হওক। ”\nমহাত্মা গান্ধী[সম্পাদনা কৰক]\n“ "জনগণমন" মাত্ৰ এটি গান নহয় এইটো এটা "দিব্য স্তোত্ৰ"। ইয়াৰ চৰিত্ৰ স্বতন্ত্ৰভাৱেই জাতীয়। ইয়াৰ "গায়নযোগ্যতা"ও আছে। ”\nজৱাহৰলাল নেহৰু[সম্পাদনা কৰক]\n“ …১৯৪৭ চনৰ ১৫ আগষ্টত অনতিপলমে অৰ্কেষ্ট্ৰা আৰু বেণ্ডত বজোৱাৰ উপযোগী সুৰ এটি আমাৰ হাতত থকাটো এক অত্যন্ত জৰুৰী প্ৰশ্ন হৈ উত্থাপিত হয়। আমাৰ প্ৰতিৰক্ষা বিভাগ, বৈদেশিক দূত আৰু প্ৰতিনিধিসকলৰ দৃষ্টিভঙ্গীত কথাটো খুব গুৰুত্ব্পূৰ্ণ। নিশ্চিতভাৱেই স্বাধীনতাৰ পাছত "গড চেভ দ্য কিং" আমাৰ সেনাবাহিনীত বজোৱাৰ উপযুক্ত নাছিল। বাৰম্বাৰ বজাব পৰা সুৰ এটি আমাৰ পৰা বিচৰা হয় কিন্তু আমি তাৰ কোনো সদুত্তৰ দিব পৰা নাছিলো। কাৰণ এই সংক্ৰান্তত চূড়ান্ত সিদ্ধান্ত লোৱাৰ অধিকাৰী একমাত্ৰ সংবিধান সভা। কিঞ্চিত পৰিবৰ্তনৰ সৈতে "জনগণমন"ৰ সুৰ দক্ষিণপূব এচিয়াত আজাদ বিন্দ ফৌজৰ কতৃত্বত জাতীয় সংগীত হিচাবে গৃহীত হৈছিল আৰু তাৰ লগে লগে ভাৰততো তাৰ জনপ্ৰিয়তা বৃদ্ধি পাইছিল।\nচন ১৯৪৭ত নিউয়ৰ্কত জাতিসংঘৰ সাধাৰণ সভাৰ সময়ৰ কথা। কোনো এখন অনুষ্ঠানত বজাবলৈ আমাৰ প্ৰতিনিধিসকলক আমাৰ জাতীয় সংগীতটো বিচৰা হয়। প্ৰতিনিধিসকলে "জনগণমন"ৰেকৰ্ড কৰি অৰ্কেষ্ট্ৰাৰ অনুশীলনৰ কাৰণে তাকে প্ৰদান কৰে। তেওঁলোকে যেতিয়া এক বৃহত্ সন্মিলনত ইয়াক বজায় তেতিয়া এই গানটো অত্যন্ত প্ৰশংসিত হয় আৰু অনেক দেশৰ প্ৰতিনিধিসকলে এই নতুন সুৰৰ স্বতন্ত্ৰ আৰু আভিজাত্যত মুগ্ধ হৈ ইয়াৰ স্বৰলিপি বিচাৰে। "জনগণমন"ৰ সেই অৰ্কেষ্ট্ৰাবাদনটো ৰেকৰ্ড কৰি ভাৰতলৈ পঠোৱা হয়। আমাৰ প্ৰতিৰক্ষা বিভাগৰ বেণ্ডত এই সুৰটি বজোৱা হ'ল আৰু আমাৰ বৈদেশিক দূতাবাস আৰু প্ৰতিনিধিমহলত প্ৰয়োজন অনুসৰি ইয়াৰ ব্যৱহাৰ হ'ল। অনেক দেশৰ পৰা আমালৈ এই সুৰৰ কাৰণে প্ৰশংসাবাৰ্তা আৰু অভিনন্দন পত্ৰ আহি থাকিল। বিশেষজ্ঞসকলে ক'লে তেওঁলোকে ইতিপূৰ্বে শুনা আন্যান্য দেশৰ জাতীয় সংগীতৰ সুৰতকৈ এই সুৰ শ্ৰেষ্ঠতৰ। দেশেবিদেশে –বিশেষজ্ঞ সংগীতবিদ, বেণ্ড আৰু অৰ্কেষ্ট্ৰা অকলোতে এই সুৰ বজা হ'ল। কোনো কোনো সময়ত সুৰৰ সামান্য তাৰতম্য হৈ যায়। যাৰ কাৰণে অল ইণ্ডিয়া ৰেডিঅ'ই এই গানৰ অনেক ৰূপান্তৰণ সংগ্ৰহ কৰাত সক্ষম হৈছে।\nসুৰৰ এই সাধাৰণ প্ৰশংসাৰ বাদেও কব পাৰি যে সেই সময়ত নিৰ্বাচনযোগ্য কোনো যথাযথ জাতীয় গানৰ সংগীতায়োজন আমাৰ হাতত নাছিল, যাক বিদেশলৈ পঠাব পাৰি। সেই অৱস্থাত মই সকলো প্ৰাদেশিক গভৰ্নৰসকললৈ চিঠি দিওঁ আৰু জনগণমন বা অন্য কোনো গান জাতীয় সংগীত হিচাবে কৰিব লগা নিৰ্বাচনত তেওঁলোকৰ মতামত বিচাৰো। মই তেওঁলোকক কৈছিলো যে উত্তৰ দিয়াৰ আগতেই তেওঁলোকে যেন তেওঁলোকৰ প্ৰধানমন্ত্ৰীসকলৰ লগতো কথা হয়। মই তেওঁলোকক এইটো স্পষ্টকৈ জনাই দিছিলো যে চূড়ান্ত সিদ্ধান্ত লোৱাৰ অধিকাৰী একমাত্ৰ সংবিধান সভা। কিন্তু বৈদেশিক দূতাবাস আৰু প্ৰতিৰক্ষা বিভাগত নিৰ্দেশ পঠাবলৈ জৰুৰী হোৱাৰ হেতুকে সাময়িক এক সিদ্ধান্তৰ প্ৰয়োজনীয়তা দেখা দিছে। এজনৰ বাহিৰে চেণ্ট্ৰেল প্ৰভিঞ্চ বা মধ্য প্ৰদেশৰ সকলো গভৰ্নৰেই ("জনগণমন"ৰ) পক্ষত স্বাক্ষৰ প্ৰদান কৰে। এই কাৰণে কেবিনেটে সিদ্ধান্ত গ্ৰহণ কৰে যে সংবিধান সভাই কোনো সিদ্ধান্তত উপনীত নোহোৱা পৰ্য্যন্ত সাময়িকভাৱে জনগণমন ব্যৱহৃত হ'ব।\nপ্ৰাদেশিক গভৰ্নৰসকলক সেই ধৰণেই নিৰ্দেশ দিয়া হয়। এইটো স্পষ্ট হৈ যায় যে "জনগণমন"ৰ বিন্যাস সম্পূৰ্ণ যথাযথ নাছিল। কিছু পৰিবৰ্তনৰ প্ৰয়োজন আছিল। কেবল শব্দবিন্যাসতেই নহয় আটাইতকৈ দৰকাৰী সুৰটিতে প্ৰয়োজন আছিল সেইয়া যাতে সেইটো অৰ্কেষ্ট্ৰা আৰু বেণ্ডত বজাব পাৰি।\nজনপ্ৰিয় মাধ্যমত জাতীয় সংগীত[সম্পাদনা কৰক]\nজন গণ মন-ইণ্ডিয়ান নেচনেল এন্থেম শীৰ্ষক এটা ঐতিহাসিক ভিডিঅ' ভাৰত গণৰাজ্যৰ স্বৰ্ণজয়ন্তী উপলক্ষে মুকলি কৰা হয়। ২৬ জানুৱাৰীত ভাৰতৰ সংসদ ভৱনৰ চেণ্ট্ৰেল হ'লত ৰাষ্ট্ৰপতিয়ে এই ভিডিঅ'ৰ উদ্বোধন কৰে। ভৰত বালা প্ৰযোজিত এই ভিডিঅ'ৰ সংগীত পৰিচালনা কৰে ভাৰত চৰকাৰে। আৰু প্ৰকাশ কৰে এ আৰ ৰহমান ভাৰত চৰকাৰৰ সংস্কৃতি যুৱ ও ক্ৰীড়া মন্ত্ৰণালায়ে। দেশৰ ৩৫ জন প্ৰধান শিল্পীয়ে এই এলবামত কণ্ঠ বা বাদ্যদান কৰিছিল।\nঅসমীয়া লিপি লেটিন লিপি\nসা ৰে গ গ গ গ গ গ গ - গ গ ৰে গ ম - sā rē ga ga ga ga ga ga ga - ga ga rē ga ma -\nগ - গ গ ৰে - ৰে ৰে নি, ৰে সা - ga - ga ga rē - rē rē ni, rē sā -\nসা সা প - প প - প প প প - প ম ধ প ম sā sā pa - pa pa - pa pa pa pa - pa ma dha pa ma\nম ম - ম ম ম - ম গ ৰে ম গ ma ma - ma ma ma - ma ga rē ma ga\nগ - গ গ গ - গ ৰে গ প প - ম - ম - ga - ga ga ga - ga rē ga pa pa - ma - ma -\nগ - গ গ ৰে ৰে ৰে ৰে নি, ৰে সা ga - ga ga rē rē rē rē ni, rē sā\nসা ৰে গ গ গ - গ - ৰে গ ম - - - - - sā rē ga ga ga - ga - rē ga ma - - - - -\nগ ম প প প - ম গ ৰে ম গ - ga ma pa pa pa - ma ga rē ma ga -\nগ - গ - গ ৰে ৰে ৰে ৰে নি, ৰে সা - ga - ga - ga rē rē rē rē ni, rē sā -\nসা সা প প প - প প প - প প ম ধ প ম sā sā pa pa pa - pa pa pa - pa pa ma' dha pa ma\nম - ম ম ম - ম গ ৰে ম গ - ma - ma ma ma - ma ga rē ma ga -\nসাং নি সাং - - - - - sāṁ ni sāṁ - - - - -\nনি ধ নি - - - - - ni dha ni - - - - -\nধ প ধ - - - - - dha pa dha - - - - -\nসা ৰে গ গ গ গ ৰে গ ম - - - - - sā rē ga ga ga ga rē ga ma - - - - -\n↑ গানসংখ্যা ১৪, "স্বদেশ" পৰ্য্যায়, "গীতবিতান" (প্ৰথম খণ্ড), ৰবীন্দ্ৰনাথ ঠাকুৰ, বিশ্বভাৰতী গ্ৰন্থনবিভাগ, কলকাতা, বৈশাখ ১৩৮১, সংস্কৰণৰ পাঠ\n↑ "গানৰ পাছত ৰবীন্দ্ৰনাথ", সমীৰ সেনগুপ্ত, প্যাপিৰাস, কলকাতা, ২০০৮, পৃ.১১৬\n↑ Vani Doraisamy. "India beats: A Song for the Nation" (English ভাষাত) (HTML). The Hindu. http://www.hindu.com/mag/2006/03/19/stories/2006031900120400.htm। আহৰণ কৰা হৈছে: 2007-07-25.\n↑ ৰবিজীৱনী (সপ্তম খণ্ড), প্ৰশান্তকুমাৰ পাল, আনন্দ পাবলিচাৰ্চ প্ৰাইভেট লিমিটেড, কলকাতা, ১৯৯৭ পৃ ৩৮১,\n↑ Our National Songs. Publication Division, Ministry of Information and Broadcasting, Government of India, New Delhi, 1962, p.3\n↑ "গায়ক ৰবীন্দ্ৰনাথ" পাৰ্থ বসু, আনন্দ পাব্লিচাৰ্চ প্ৰাইভেট লিমিটেড, কলকাতা, পৃ ৬৭.\n↑ পশ্চিমবংগ আলোচনী, নেতাজী সংখ্যা, ১৪০৩ বঙ্গাব্দ, পৃ ৬৫-১৬৮\n↑ "National Symbols of India". High Commission of India, London. http://www.hcilondon.net/india-overview/land-people/national-symbols.html। আহৰণ কৰা হৈছে: 2007-09-03.\n↑ Our National Songs, Publication Division,Ministry of Information and Broadcasting, Government of India, NewDelhi, 1962, p.4 (মূল ইংৰাজীৰ পৰা অনূদিত)\n↑ India: Are we still singing for the Empire? by Pradip Kumar Datta\n↑ ষ্টেট্‌চমেন্, ডিচেম্বৰ ১৮, ১৯১১\n↑ গানৰ পাছত ৰবীন্দ্ৰনাথ, সমীৰ সেনগুপ্ত, প্যাপিৰাচ, ২০০৮, পৃথকে উদ্ধৃত ১১৬\n↑ "Bijoe Emmanuel & Ors V. State of Kerala & Ors [1986 INSC 167"]. World Legal Information Institute. August 11, 1986. http://www.worldlii.org/in/cases/INSC/1986/167.html.\n↑ 15.0 15.1 State to seek newspaper clarification on report. STAFF Reporter. Assam Tribune, 17-12-2013\n↑ বিধান সভাত আলোচনা, 'জন গণ মন'ত 'কামৰূপ' শব্দ, ষ্টাফ ৰিপ'ৰ্টাৰ, আমাৰ অসম, ১৮ ডিচেম্বৰ ২০১৩, প্ৰথম পৃষ্ঠা\n↑ পশ্চিমবংগ আলোচনী. নেতাজী সংখ্যা, ১৪০৩ বঙ্গাব্দ, পৃ এ-১৬৫: উদ্ধৃত আৰু মূল ইংৰাজীৰ পৰা অনূদিত\n↑ The Nation, March 10, 1949 (মূল ইংৰাজীৰ পৰা অনূদিত)\n↑ ৰবিজীবনী (সপ্তম খণ্ড), প্ৰশান্তকুমাৰ পাল, আনন্দ পাবলিচাৰ্চ প্ৰাইভেট লিমিটেড, কলকাতাত ১৯৯৭ (উদ্ধৃত আৰু মূল ইংৰাজীৰ পৰা অনূদিত) ৩৮১. পৃ [[\n↑ Our National Songs, Publication Division, Ministry of Information and Broadcasting, Government of India, New Delhi, 1962,(মূল ইংৰাজী পৰা অনূদিত)\n↑ ভাৰতৰ সংসদত প্ৰদান কৰা এক বক্তব্য, ২৫ আগষ্ট, ১৯৪৮ (Our National Songs, Publication Division, Ministry of Information and Broadcasting, Government of India, New Delhi, 1962, p.7-8 মূল ইংৰাজীৰ পৰা অনূদিত)\nVideo of Jana Gana Mana as performed by various vocalists and instrumentalists.\n"https://as.wikipedia.org/w/index.php?title=জন_গণ_মন&oldid=234911"ৰ পৰা অনা হৈছে\nএই পৃষ্ঠাখন ০২ জুন, ২০২০ তাৰিখে ০০:০৯ বজাত অন্তিম সংশোধন কৰা হৈছিল।


Covid 19 Impact On fertility: alerting Specialist on Fertility and IVF Dr Souren Bhattacharjee|Covid-19 Impact On Fertility: কোভিড ১৯-এ প্ৰজনন শক্তিৰ ওপৰত প্ৰভাৱ পেলাইছে ! সতৰ্কবাণী বিশেষজ্ঞ চিকিৎসকৰ ...– News18 assam\nHome » photogallery » health-well-being »Covid-19 Impact On Fertility: কোভিড ১৯-এ প্ৰজনন শক্তিৰ ওপৰত প্ৰভাৱ পেলাইছে ! সতৰ্কবাণী বিশেষজ্ঞ চিকিৎসকৰ ...\nCovid-19 Impact On Fertility: কোভিড ১৯-এ প্ৰজনন শক্তিৰ ওপৰত প্ৰভাৱ পেলাইছে ! সতৰ্কবাণী বিশেষজ্ঞ চিকিৎসকৰ ...\nCovid-19 Impact On Fertility: কোভিড এক যৌন সংক্ৰমিত ৰোগ নহয়, কিন্তু ই পুৰুষ আৰু মহিলা দুয়োৰে প্ৰজনন প্ৰণালী প্ৰভাৱিত কৰে।\n| January 13, 2022, 12:26 IST\nকোভিড পৰিস্থিতিত (Covid-19 Impact On Fertility), বহুতো দম্পতীয়ে সন্তান জন্ম দিয়াৰ কথা ভাবি আছে, কিন্তু পিছ পৰি আছে। চিকিৎসকৰ মতে, কোভিডৰ দ্বাৰা সংক্ৰমিত হোৱা মাতৃসকলৰ গৰ্ভধাৰণৰ বিপদাশংকা থাকে আৰু একেদৰে ল'ৰাৰ শুক্ৰাণুৰ সংখ্যা হ্ৰাস হোৱা আৰু নতুন শুক্ৰাণুৰ জন্ম হোৱা দুয়োটাতে সমস্যা দেখা দিব পাৰে।\nচিকিৎসকসকলে কৈছে যে পৰিস্থিতি প্ৰায় ৩ ৰ পৰা ৪ মাহ একে থাকিব। কিন্তু হয়, কোভিড এক যৌন সংক্ৰমিত ৰোগ নহয়, কিন্তু ই পুৰুষ আৰু মহিলা দুয়োৰে প্ৰজনন প্ৰণালী (Covid-19 Impact On Fertility) প্ৰভাৱিত কৰে।\nকলকাতা বিৰলা ফাৰ্টিলিটি আৰু আইভিএফ চেণ্টাৰ মুৰব্বী ড. সৌৰেন ভট্টাচাৰ্যৰ (Dr. Souren Bhattacharjee, Centre Head Birla Fertility & IVF) মতে, জৰীপটোত কোৱা হৈছে যে বেছিভাগ পুৰুষৰ ৩ দিনৰ বাবে জ্বৰ হয় কিন্তু প্ৰকৃত সমস্যাটো হৈছে তেওঁলোকৰ উৰ্বৰতা লগতে শুক্ৰাণুৰ সংখ্যা কম, টেষ্টিকুলাৰৰ প্ৰদাহ (Testicular Inflammation), শুক্ৰাণু নলীৰ প্ৰদাহ (Sperm Duct Inflammation) আৰু টেষ্টিকুলাৰৰ বিষ (Testicular Pain) আছে।\nএকে সময়তে, কোভিডত আক্ৰান্ত মহিলাসকলে হৰ্মোনেল পৰিৱৰ্তনৰ পৰা ঋতুস্ৰাৱলৈকে সমস্যাৰ সন্মুখীন হৈছে। অৱশ্যে, হৰমনৰ স্তৰ ৪ ৰ পৰা ৫ সপ্তাহৰ ভিতৰত ঠিক হৈ আছে। চিকিৎসকৰ মতে, কোভিড থকা লোকসকলৰ ১% সন্তান ধাৰণৰ সমস্যাত ভোগে লগতে চিন্তা, ঘৰৰ চাপৰ পৰা কাম ইত্যাদি আছে।\nতেওঁ লগতে কয় যে যদি সন্তান জন্ম দিয়াৰ সময়ত এগৰাকী মাতৃ কোভিডৰ দ্বাৰা সংক্ৰমিত হয়, তেন্তে মাতৃৰ মৃত্যু, উচ্চ ৰক্তচাপ, বৃক্কৰ যকৃতৰ অঙ্গৰ সমস্যা আৰু আনকি প্ৰাক-পৰিপক্ক কেঁচুৱাৰ জন্ম হোৱাৰ আশংকা থাকে ।\nএইটোও ঘটিছে যে শেহতীয়াকৈ সন্তান জন্ম দিয়াৰ পিছত, তেওঁক বিশেষ যত্নত ৰাখিব লগা হৈছে বা আন সমস্যা হৈছে। Omicronৰ একে প্ৰভাৱ আছে, ড. ভট্টাচাৰ্য।\nতাতকৈও বেয়া ঘটনা আছে য'ত কেঁচুৱাটোৰ ২.৫ কিলোগ্ৰামতকৈ ওজন হ্ৰাস হৈছে বা জন্মৰ আগতে মৃত্যু বৰণ কৰিছে। ভট্টাচাৰ্যই লগতে কয় যে সন্তান জন্ম দিয়াৰ আগতে সকলোৱে এই কথাবোৰ মনত ৰাখি আগবাঢ়ি যোৱা উচিত।।\nযিসকলে আইভিএফ মোডত সন্তান জন্ম দিবলৈ গৈ আছে তেওঁলোকৰ বাবেও বিপদাশংকা আছে। যদি এই প্ৰক্ৰিয়াৰ সময়ত মাতৃ কোভিডৰ দ্বাৰা সংক্ৰমিত হয়, ৰোগটো ভ্ৰূণৰ মাজেৰেও পাৰ হ'ব পাৰে। তেনে ক্ষেত্ৰত, আপুনি ২-৩ মাহ অপেক্ষা কৰিব লাগে আৰু তাৰ পিছত আগবাঢ়িব লাগে।\nযিকোনো সিদ্ধান্ত লোৱাৰ আগতে ডাক্তৰৰ পৰামৰ্শ ল'বলৈ ডা. ভট্টাচার্যই জনাইছে।


অমিতাভ বচ্চনৰ নানাৱতিৰ স্বাস্থ্যকৰ্মীক উদ্দেশ্যি প্ৰশংসাসূচক পুৰণি ভিডিঅ' বৰ্তমানৰ বুলি ভাইৰেল! - Factcrescendo Assamese\nচীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক’ৰনা ভাইৰাছ ৰোগত ভুগি সমগ্ৰ বিশ্বতে এতিয়ালৈকে কেইবালাখ মানুহৰ মৃত্যু হৈছে আৰু বহু লাখ মানুহ এতিয়াও আক্রান্ত হৈ আছে । বিশ্বৰ আন দেশৰ লগতে ভাৰতত এতিয়ালৈকে বহু হেজাৰ লোকৰ মৃত্যু হৈছে । অসমতো প্ৰায় ১৬ হাজাৰতকৈ অধিক ৰোগী ইতিমধ্যে চিনাক্ত হৈছে আৰু ইয়াৰে ৩৬জনৰ মৃত্যু হৈছে ।\nশেহতীয়াকৈ বলিউডৰ ‘বিগ বি’ বুলি খ্যাত অভিনেতা অমিতাভ বচ্চন, তেওঁৰ পুত্ৰ অভিষেক বচ্চন, বোৱাৰী ঐশ্বর্য ৰায় আৰু নাতি ক’ৰনা ভাইৰাছত আক্ৰান্ত হোৱা বাতৰিয়ে চাঞ্চল্যৰ সৃষ্টি কৰিছে । এনে সময়তে অমিতাভ বচ্চনৰ এক বিশেষ ভিডিঅ’ ভাইৰেল হৈ পৰিছে । ভিডিঅ’টোত অভিনেতাজনে মুম্বাইৰ নানাৱতি হস্পিটেলৰ স্বাস্থ্য কৰ্মী সকলক প্ৰশংসা কৰা দেখা গৈছে । দাবী কৰা হৈছে যে শেহতীয়াকৈ (১১ জুলাই, ২০২০) অমিতাভ বচ্চন ক’ৰনা পজিটিভ হোৱাৰ ফলত নানাৱতি হস্পিটেলত ভৰ্তি হোৱাৰ পাছত উক্ত ভিডিঅ’ বার্তাটো তেওঁ নানাৱতি হস্পিটেলৰ স্বাস্থ্য কৰ্মী সকলক উদ্দেশ্যি প্ৰকাশ কৰিছে ।\nঅসমত ঈশান নিউজ নামৰ ফেচবুক পে’জৰ পৰা এনে এক ভিডিঅ’ বাতৰি আপলোড কৰা হৈছে য’ত দাবী কৰা হৈছে যে অমিতাভ বচ্চন ক’ৰনা পজিটিভ হোৱাৰ ফলত নানাৱতি হস্পিটেলত ভৰ্তি হোৱাৰ পাছত উক্ত ভিডিঅ’ বার্তাটো তেওঁ নানাৱতি হস্পিটেলৰ স্বাস্থ্য কৰ্মী সকলক উদ্দেশ্যি প্ৰকাশ কৰিছিল । উক্ত ফেচবুক পোষ্টটো ১২ জুলাই, ২০২০ তাৰিখে আপলোড কৰা হৈছিল আৰু এতিয়ালৈকে ২৬৮ বাৰ শ্বেয়াৰ কৰা হৈছে আৰু ভিডিঅ’টো ৪১ হেজাৰবাৰ দর্শন কৰা হৈছে ।\nঠিক তেনেকৈয়ে নিউজ ডেইলি ২৪ নামৰ এটা ফেচবুক পে’জৰ পৰা এই ধৰণৰ আন এক বাতৰি আপলোড কৰা হৈছে ।\nইয়াৰ উপৰিও প্ৰাগ নিউজ নামৰ আন এক ফেচবুক পে’জৰ পৰা এই ধৰণৰ এক বাতৰি আপলোড কৰা হৈছে য’ত দাবী কৰা হৈছে যে উক্ত ভাইৰেল ভিডিঅ’টো অমিতাভ বচ্চন ক’ৰনা পজিটিভ হোৱাৰ ফলত নানাৱতি হস্পিটেলত ভৰ্তি হোৱাৰ পাছত উক্ত ভিডিঅ’ বার্তাটো তেওঁ নানাৱতি হস্পিটেলৰ স্বাস্থ্য কৰ্মী সকলক উদ্দেশ্যি প্ৰকাশ কৰিছিল ।\nসঁচাকৈ অমিতাভ বচ্চন ক’ৰনা পজিটিভ হোৱাৰ ফলত নানাৱতি হস্পিটেলত ভৰ্তি হোৱাৰ পাছত উক্ত ভিডিঅ’ বার্তাটো তেওঁ নানাৱতি হস্পিটেলৰ স্বাস্থ্য কৰ্মী সকলক উদ্দেশ্যি প্ৰকাশ কৰিছিল নেকি? সত্য কি? জানোঁ আহক ।\nপ্ৰথমে আমি ভিডিঅ’টো বিশেষ ছফ্টৱেৰৰ সহায়ত কীফ্ৰেমছত বিভক্ত কৰিলোঁ, গুগলত ৰিভাৰ্ছ ইমেজ চাৰ্ছ কৰিলোঁ আৰু দেখিলোঁ যে ভিডিঅ’টো প্ৰায় তিনিমাহ পুৰণি আৰু এপ্ৰিল ২৩, ২০২০ তাৰিখে ইউটিউবত আপলোড কৰা হৈছিল য’ত ‘অমিতাভ বচ্চনে ক’ৰনা যোদ্ধা সকলক প্ৰশংসা কৰিছে, ভগৱানে বগা কোট পিন্ধি হস্পিটেলত কাম কৰিছে বুলি কৈছে’ বুলি হিন্দীত শিৰোনামা দিয়া হৈছে ।\nইয়াৰ পাছত আমি টুইটাৰত কিছুমান কীৱৰ্ডছ ব্যৱহাৰ কৰি চাৰ্ছ কৰিলোঁ আৰু নানাৱতি হস্পিটেলৰ পৰা এই সম্পৰ্কে এক স্পষ্টীকৰণ (টুইট) জাৰি কৰা দেখিলোঁ । তেওঁলোকে স্পষ্ট কৰিছে যে ভিডিঅ’টো বৰ্তমানৰ নহয় বৰঞ্চ এপ্ৰিল মাহৰ হয় যেতিয়া অভিনেতা জনে ক’ৰনা যোদ্ধা সকলৰ মনোবল বঢ়াবলৈ এই ভিডিঅ’টো ৰেকৰ্ড কৰিছিল ।\nভাইৰেল ভিডিঅ’টো বৰ্তমানৰ নহয় বৰঞ্চ তিনিমাহ পুৰণি হয় । অমিতাভ বচ্চন শেহতীয়াকৈ ক’ৰনা পজিটিভ হোৱাৰ ফলত নানাৱতি হস্পিটেলত ভৰ্তি হোৱাৰ পাছত উক্ত ভিডিঅ’ বার্তাটো তেওঁ নানাৱতি হস্পিটেলৰ স্বাস্থ্য কৰ্মী সকলক উদ্দেশ্যি প্ৰেৰণ কৰিছে বুলি এক ভুৱা বাতৰি প্ৰচাৰ হৈছে আৰু ভাইৰেল হৈ পৰিছে ।\nTitle:অমিতাভ বচ্চনৰ নানাৱতিৰ স্বাস্থ্যকৰ্মীক উদ্দেশ্যি প্ৰশংসাসূচক পুৰণি ভিডিঅ’ বৰ্তমানৰ বুলি ভাইৰেল!\nTagged Amitabh BachchanCoronavirusCOVID 19অমিতাভ বচ্চন\nJuly 14, 2020 July 14, 2020 Manjori Borkotoky


প্ৰত্যয় Assamese Grammar। Assamese Pratyay\nপ্ৰত্যয় Assamese Grammar ৰ আন এক গুৰুত্বপূৰ্ণ অধ্যায়। Assamese Grammar ত আমি বহু কথাই আলোচনা কৰিছোঁ আৰু আজি আমি ইয়াত প্ৰত্যয়ৰ বিষয়ে আলোচনা কৰিম।\nআমি ইয়াৰ আগতে আলোচনা কৰা বিষয়সমূহ Class 9, Class 10 বা HS 1st Year বা HS 2nd Year ৰ পৰীক্ষাৰ বাবেও অতি প্ৰয়োজন। সেই বিষয়সমূহ যদি আপুনি এতিয়াও পঢ়া নাই তেন্তে তলত আমি উল্লেখ কৰা লিংকৰ পৰা পঢ়িব পাৰে।\nপ্ৰত্যয় Assamese Grammar\nগুৰুত্বপূৰ্ণ কিছু প্ৰত্যয়: প্ৰত্যয় ভঙা\nঅসমীয়াত প্ৰত্যয় শব্দ\nHS Final Exam ত সুধা প্ৰত্যয়\nHS second year 2022 (Special)\nHS second year 2020\nHS second year 2019\nHS second year 2018\nHS second year 2017\nHS second year 2016\nHS second year 2015\nHS second year 2014\nHS second year 2013\nHS second year 2012\nHS second year 2009\nHS second year 2008\nHS second year 2007\nHS second year 2006\nHS second year 2005\nHS second year 2004\nHS second year 2003\nHS second year 2002\nHS second year 2001\nHS second year 2000\nHS second year 1999\nকিছু অতিৰিক্ত প্ৰত্যয় ভাঙা\nশেষ বাক্য হিচাপে কিছু কথা\nঅসমীয়া ব্যাকৰণৰ প্ৰত্যয় অতি গুৰুত্বপূৰ্ণ বিষয়। ই কেৱল HSLC Final Exam ৰ বাবেই প্ৰয়োজনীয় নহয়। অসমীয়া ব্যাকৰণৰ প্ৰত্যয় অষ্টম শ্ৰেণীৰ পৰা আৰম্ভ কৰি দশম মান শ্ৰেণী বা একাদশ – দ্বাদশ শ্ৰেণীতো প্ৰয়োজন।\nসেই কাৰণে আমি ইয়াত HS Final Exam ত সুধা কিছু প্ৰত্যয় আলোচনা কৰাৰ ওপৰিও আগন্তুক HSLC Final Exam ৰ বাবে কিছু অতিৰিক্ত প্ৰত্যয় যোগান ধৰা হৈছে।\n১। প্ৰত্যয় কাক বোলে?\nউ : প্রকৃতি বা মূলৰ লগত যিবোৰ বর্ণ বা বর্ণসমষ্টি যোগ হৈ নতুন নতুন অর্থ যুক্ত শব্দৰ সৃষ্টি কৰে, তাকেই প্ৰত্যয় বোলে। যেনেঃ ফুল + অনি = ফুলনি। চুৰ + অনী = চুৰুনী।\n২। অসমীয়া ভাষাত প্রত্যয় কেইবিধ আৰু কি কি? সূত্ৰ লিখি উদাহৰণ দিয়া।\nউ : অসমীয়া ভাষাত প্ৰত্যয় চাৰিবিধ। যেনেঃ\n(ক) কৃৎ প্ৰত্যয়।\n(খ) তদ্ধিত প্ৰত্যয়।\n(গ) স্ত্রী প্ৰত্যয়।\n(ঘ) বিভক্তি বাচক প্ৰত্যয়।\n(ক) কৃৎ প্রত্যয়ঃ ধাতু বা ক্রিয়াৰ মূলৰ লগত যিবোৰ প্রত্যয় যোগ হৈ নতুন পদ গঠন হয়, তাকেই কৃৎ প্ৰত্যয় বোলে।\nযেনেঃ লিখ্ + অক = লিখক\nকৰ্ + ওৱা = কৰোৱা (পাঁচনি ধাতু)\n(খ) তদ্ধিত প্রত্যয়ঃ প্রতিপাদিক বা নাম শব্দৰ পিছত যিবোৰ প্রত্যয় যোগ হৈ নতুন শব্দৰ সৃষ্টি হয়, তাকেই তদ্ধিত প্ৰত্যয় বোলে। যেনেঃ\nদয়া + আলু = দয়ালু\nগাঁও + অলীয়া = গাঁৱলীয়া\nঅসম + ঈয়া = অসমীয়া।\n(গ) স্ত্রী প্ৰত্যয়ঃ নাম শব্দৰ স্ত্রী লিংগ বুজাবলৈ শব্দৰ পিছত যিবোৰ চিন যোগ হয়, তাকেই স্ত্রী প্ৰত্যয় বোলে। যেনেঃ\nউকিল + অনী = উকিলনী\nৰান্ধ + অনী = ৰান্ধনী\nগাল + পোৰা + ঈ = গালপোৰী\n(ঘ) বিভক্তিবাচক প্ৰত্যয়ঃ নাম শব্দ বা ক্ৰিয়া বাচক শব্দৰ লগত যিবোৰ চিন যোগ হৈ পদ গঠন হয়, তাকেই বিভক্তি বোলে। বিভক্তিবোৰকো প্ৰত্যয়ৰ চিন বুলি গণ্য কৰা হয়। যেনেঃ\nকৰ্ + আ = কৰা\nফুল + এ = ফুলে\n৩। নিৰ্দিষ্টতাবাচক প্ৰত্যয় কাক বোলে ? উদাহৰণ দিয়া।\nউঃ নিৰ্দিষ্টকৈ বুজাবলৈ বিশেষ্য শব্দৰ পিছত কিছুমান প্ৰত্যয় যোগ দিয়া হয়। এইবোৰকেই নিৰ্দিষ্টতাবাচক প্ৰত্যয় বোলে। এই প্ৰত্যয়বোৰ বিশেষ্য শব্দৰ উপৰি বিশেষণ, সংখ্যাবাচক শব্দ নাইবা প্ৰথম আৰু দ্বিতীয় পুৰুষৰ বাহিৰে আন কিছুমান সৰ্বনামৰ পাছত যোগ হয়। যেনেঃ মানুহ + টো = মানুহটো, হাত + খন = হাতখন, তিনি + টা = তিনিটা আদি।\nঅণী – ধৰ + অণী = ধৰণী (কৃৎ বাচ্যত)\nঅতি – চল্ + অতি = চলতি\nওঁতা – খা + ওঁতা = খাওঁতা\n৪। সংস্কৃত কৃৎ প্ৰত্যয় কিছুমানৰ উদাহৰণ দিয়া?\nউ: তলত কিছু সংস্কৃত কৃৎ প্ৰত্যয় কিছুমানৰ উদাহৰণ আলোচনা কৰা হল। ই HS Final Exam বা HSLC Final Exam ৰ বাবেও অতি প্ৰয়োজন।\nতব্য – কৃ + তব্য = কৰ্তব্য\nন্যাৎ – ভজ্ + ন্যাৎ = ভাগ্য, ভাজ্য\nক্যপ্ – হন্ + ক্যপ্ = হত্যা\nশানচ্ – বৃৎ + শানচ্ = বৰ্তমান\nক্তিন – শক্ + ক্তিন = শক্তি\nঅনট – ভু + অনট = ভৱন\nশালা – ধৰ্ম + শালা = ধৰ্মশালা\nঅতী – খীৰ + অতী = খীৰতী\nঅতিয়াৰ – সাঁচ + অতিয়াৰ = সাঁচততিয়াৰ\nঅৰি – ফুল + অৰি = ফুলৰি\nঅৰীয়া – বন + অৰীয়া = বনৰীয়া\nআম – ফুল + আম = ফুলাম\nআৰ – কুম্ভ + আৰ = কুমাৰ\nআঙ – খৰ + আঙ = খৰাং\nআলী – ভোগ + আলী = ভোগালী\nআল – গুৰি + আল = গুৰিয়াল\nইলা – কাম + ইলা = কামিলা\nঈ – পঞ্জাৱ + ঈ = পঞ্জাৱী\nউৱাল – পাহ + উৱাল = পাহুৱাল\nউকা – লাজ + উকা = লাজুকা\nময় – বোকা + ময় = বোকাময়\nউৱৈ – খেল + উৱৈ = খেলুৱৈ\nঅনীয়া – দৃশ + অনীয়া = দৰ্শনীয়\nযৎ – শ্ৰু + যৎ = শ্ৰব্য\nশতৃ – মহ্ + শতৃ = মহৎ\nক্ত – পূজ + ক্ত = পূজিত\nঘঞ – প্ৰ-সদ + ঘঞ = প্ৰসাদ\nঅ – হিনস্ + অ = সিংহ\nঅচ – সৃপ + অচ = সৰ্প\nঅতি – বাপ + অতি = বাপতি\nঅতীয়া – তল + অতীয়া = তলতীয়া\nঅন – প্ৰত্যয় + অন = পতিয়ন\nআই – চাফ্ + আই = চাফাই\nআন – শুষ্ক + আন = শুকান\nআমি – মূৰ্খ + আমি = মূৰ্খামি\nআৰী – সোণ + আৰী = সোণাৰী\nআলি – বেজ + আলি = বেজালি\nইয়াল – মৰম + ইয়াল = মৰমিয়াল\nইয়া – মাজ + ইয়া = মজিয়া\nইল – ৰং + ইল = ৰঙিল\nইলি – মাহ + ইলি = মাহিলি\nউৱা – পেট + উৱা = পেটুৱা\nউক – ভাব + উক = ভাবুক\nকুৱা – তেনে + কুৱা = তেনেকুৱা\nহাল – জুই + হাল = জুহাল।\nঢুলীয়া= ঢোল + ঈয়া\nপ্ৰত্যেক= প্ৰতি + এক\nচুৱাপাতনি= চুৱা + পাত + অনি\nবজৰুৱা= বজাৰ + উৱা\nবাঢ়নী= বাঢ় + অনী\nলোহাৰ= লৌহ + আৰ\nমাহেকীয়া= মাহ + এক + ঈয়া\nযজ্ঞ= যজ্ + ন\nবিহগী= বিহগ + ঈ\nনয়ন= নে + অন\nনিপুণতা= নিপুণ + অতা\nবৰ্তমান= বৃৎ + শানচ্\nসামাজিক= সমাজ + ইক\nনাচন = নাচ + অন\nসামগ্ৰিক= সমগ্ৰ + ইক\nখেতিয়ক= খেতি + অক\nবেজালি= বেজ + আলি\nবাটৰুৱা= বাট + অৰুৱা\nতলতীয়া= তল + অতীয়া\nসাদিনীয়া= সাদিন + ঈয়া\nলিখাৰু= লিখ + আৰু\nগন্তব্য= গম্ + তব্য\nখঙাল= খং + আল\nসেউজীয়া= সেউজ+ ঈয়া।\nখজুৱতি = খজুৱা+অতি (কৃৎ প্রত্যয়)\nলাগতিয়াল = লাগ+অতি+আল (কৃৎ প্রত্যয়)\nক্ষীৰতী = ক্ষীৰ+অতী (কৃৎ প্রত্যয়)\nনাচন = নাচ+অন্ (কৃৎ প্রত্যয়)\nভগন = ভগ+অন্ (কৃৎ প্রত্যয়)\nখাৱন = খা+অন (কৃৎ প্রত্যয়)\nভঙন = ভাঙ+অন্ (কৃৎ প্রত্যয়)\nফুৰণ = ফু+অন্ (কৃৎ প্রত্যয়)\nজপনা = জাপ+অনা (কৃৎ প্রত্যয়)\nবাজনা = বাজ+অনা (কৃৎ প্রত্যয়)\nজিৰণি = জিৰা+অনি (কৃৎ প্রত্যয়)\nকোপনি = কোপা+অনি (কৃৎ প্রত্যয়)\nশপনি = শাপ+অনি (কৃৎ প্রত্যয়)\nউজনি = উজা+অনি (কৃৎ প্রত্যয়)\nনাচনী = নাচ+অনী (কৃৎ প্রত্যয়)\nৰোৱণী = ৰা+অনী (কৃৎ প্রত্যয়)\nজিৰণীয়া = জিৰা+অনীয়া (কৃৎ প্রত্যয়)\nবিলনীয়া = বিলা+অনীয়া (কৃৎ প্রত্যয়)\nপলৰীয়া = পল+অৰীয়া (কৃৎ প্রত্যয়)\nখাৱৰীয়া = খা + অৰীয়া (কৃৎ প্রত্যয়)\nপুৱতী = পু+অতী (তদ্ধিৎ প্রত্যয়)\nহাঁহি = হাঁহ+ঈ (কৃৎ প্রত্যয়)\nৰখীয়া = ৰাখ+ঈয়া (কৃৎ প্রত্যয়)\nকাহুৰা = কাহ+উৰা (কৃৎ প্রত্যয়)\nসোণোৱালী = সোণ+ওৱালী (তদ্ধিৎ প্রত্যয়)\nঘৰচীয়া = ঘৰচী+ঈয়া (কৃৎ প্রত্যয়)\nফুলতী = ফুল+অতী (কৃৎ প্রত্যয়)\nআগতীয়া = আগ+অতীয়া (কৃৎ প্রত্যয়)\nদন্দুৰা = দন্দ+উৰা (তদ্ধিৎ প্রত্যয়)\nকাঠনি = কাঠ+অনি (কৃৎ প্ৰত্যয়)\nহালোৱা = হাল+উৱা (তদ্ধিৎ প্রত্যয়)\nভাৱৰীয়া = ভাও+অৰীয়া (কৃৎ প্ৰত্যয়)\nনাৱৰীয়া = নাও+অৰীয়া (তদ্ধিৎ প্রত্যয়)\nআধৰুৱা = আধ+অৰুৱা (কৃৎ প্ৰত্যয়)\nবাটৰুৱা = বাট+অৰুৱা (তদ্ধিৎ প্ৰত্যয়)\nগাঁৱলীয়া=গাঁও+অলীয়া (তদ্ধিত্ প্ৰত্যয়)\nমজলীয়া = মাজ+অলীয়া (কৃৎ প্রত্যয়)\nমিছলীয়া = মিছা+অলীয়া (তদ্ধিত্ প্ৰত্যয়)\nপনীয়া = পানী+আ (কৃৎ প্রত্যয়)\nমাছুৱৈ = মাছ+উৱৈ (তদ্ধিৎ প্রত্যয়)\nকপৰা = কপৰ+আ (কৃৎ প্রত্যয়)\nমিঠাই = মিঠা+ই (কৃৎ প্রত্যয়)\nজোনাক = জোন+আক (কৃৎ প্রত্যয়)\nসাৰুৱা = সাৰ+উৱা (তদ্ধিৎ প্রত্যয়)\nঠগামি = ঠগ+আমি (কৃৎ প্রত্যয়)\nপূঁজাৰী = পূজা+আৰী (কৃৎ প্রত্যয়)\nজুৱাৰী = জুৱা+আৰী (কৃৎ প্রত্যয়)\nগুৰিয়াল = গুৰি+আল (তদ্ধিত প্রত্যয়)\nতেজাল = তেজ+আল (তদ্ধিত প্রত্যয়)\nওজালি = ওজা+আলি (তদ্ধিত প্ৰত্যয়)\nসোনালী = সোণ+আলী (তদ্ধিত প্ৰত্যয়)\nপাখি = পাখ+ই (তদ্ধিত প্রত্যয়)\nকুঁহি = কোঁহ+ই (তদ্ধিত প্রত্যয়)\nমাদুলি = মাদুল+ই (তদ্ধিত প্রত্যয়)\nমজিয়া = মাজ+ইয়া (তদ্ধিত প্রত্যয়)\nমৰমিয়াল = মৰম+ইয়াল (তদ্ধিত প্রত্যয়)\nৰুগী = ৰোগ+ঈ (তদ্ধিত প্রত্যয়)\nখুলীয়া = খোল+ঈয়া (তদ্ধিত প্রত্যয়)\nজুলীয়া = জোল+ঈয়া (তদ্ধিত প্রত্যয়)\nৰান্ধনী = ৰান্ধ+অনী (কৃৎ প্রত্যয়)\nদয়ালু = দয়া+আলু\nবিদেশী = বিদেশ+ঈ\nহাতী = হাত+ঈ\nবিৱৰণী = বিৱৰণ+ঈ\nভগনীয়া = ভাগ+অনীয়া\nনাৱিক = নৌ+ইক\nলিখাৰু = লিখ+আৰু (কৃৎ প্রত্যয়)\nকৰোতা = কৰ+ওতা (কৃৎ প্রত্যয়)\nফুলনি = ফুল+অনি\nবিচনী = বিচ+অনি\nমগনীয়া = মাগ+অনীয়া (কৃৎ প্রত্যয়)\nঅসমীয়া = অসম+ঈয়া\nলিখক = লিখ+অক (কৃৎ প্রত্যয়)\nভোগালী = ভোগ+আলী\nশৰীৰিক = শৰীৰ+ইক\nবাল্মিকী = বল্ম+ইক+ঈ\nসামাজিক = সমাজ+ইক\nবাপতি = বাপ+অতি (তদ্ধিৎ প্রত্যয়)\nলাহতী = লাহ+অতী\nনামনি = নাম+অনি\nমজলীয়া = মাজ+অলীয়া\nখেতিয়ক = খেতি+অক (তদ্ধিৎ প্রত্যয়)\nখেলৱৈ = খেল+উৱৈ\nৰান্ধন = ৰান্ধ+অন (কৃৎ প্রত্যয়)\nৰান্ধনি = ৰান্ধ+অনি (কৃৎ প্রত্যয়)\nখুন্দনা = খুন্দ+অনা (কৃৎ প্রত্যয়)\nভঙনীয়া = ভাঙ+অনীয়া (কৃৎ প্রত্যয়)\nজাননী = জান+অনী (কৃৎ প্রত্যয়)\nভাগনীয়া = ভাগ+অনীয়া (কৃৎ প্রত্যয়)\nদেখনীয়াৰ = দেখ+অনীয়াৰ (কৃৎ প্রত্যয়)\nভাগনীয়াৰ = ভাগ+অনীয়াৰ (কৃৎ প্রত্যয়)\nক্ষীৰাতি = ক্ষী+অতী (কৃৎ প্রত্যয়)\nচলন্ত = চল+অন্ত (কৃৎ প্রত্যয়)\nজলন্ত = জল+অন্ত (কৃৎ প্রত্যয়)\nসাঁচতীয়া = সাঁচ+অতীয়া (কৃত্ প্ৰত্যয়)\nকৰতীয়া = কৰ+অতীয়া (কৃত্ প্ৰত্যয়)\nযুঁজাৰু = যুঁজ+আৰু (কৃৎ প্রত্যয়)\nকাঁহুৰা = কাঁহ+উৰা (কৃৎ প্রত্যয়)\nলেহুকা = লেহ+উকা (কৃৎ প্রত্যয়)\nসৰাল = সৰ+আল (কৃৎ প্রত্যয়)\nৰখীয়া = ৰখ+ঈয়া (কৃৎ প্রত্যয়)\nমাৰীয়া = মাৰ+ঈয়া (কৃৎ প্রত্যয়)\nধৰোতা = ধৰ+ওতা (কৃৎ প্রত্যয়)\nখাওঁতে = খা+ওঁতে (কৃৎ প্রত্যয়)\nলওঁতে = ল+ওতে (কৃৎ প্রত্যয়)\nকৰিলে = কৰ+ইলে (কৃৎ প্রত্যয়)\nধৰিলে = ধৰ+ইলে (কৃৎ প্রত্যয়)\nখালত = খা+ইলত (কৃৎ প্রত্যয়)\nলিখা = লিখ+আ (কৃৎ প্রত্যয়)\nধৰা = ধৰ+আ (কৃৎ প্রত্যয়)\nউঠি = উঠ+ই (কৃৎ প্রত্যয়)\nধৰি = ধৰ+ই (কৃৎ প্রত্যয়)\nনামতি = নাম+অতি (তদ্ধিৎ প্রত্যয়)\nআগতীয়া = আগ+অতীয়া (তদ্ধিৎ প্রত্যয়)\nবননি = বন+অনি (তদ্ধিত্ প্ৰত্যয়)\nফুলনি = ফুল+অনি (তদ্ধিত্ প্ৰত্যয়)\nবনৰীয়া = বন+অৰীয়া (তদ্ধিত্ প্ৰত্যয়)\nলগৰীয়া = লগ+অৰীয়া (তদ্ধিত্ প্ৰত্যয়)\nগাহৰী = গাহ+অৰী (তদ্ধিত্ প্ৰত্যয়)\nভালৰী = ভাল+অৰী (তদ্ধিত্ প্ৰত্যয়)\nহাটৰুৱা = হাট+অৰুৱা (তদ্ধিৎ প্রত্যয়)\nনেজাল = নেজ+আল (তদ্ধিৎ প্রত্যয়)\nৰসাল = ৰস+আল (তদ্ধিৎ প্রত্যয়)\nদুষ্টালি = দুষ্ট+আলি (তদ্ধিৎ প্রত্যয়)\nঘটকালি = ঘটক+আলি (তদ্ধিৎ প্রত্যয়)\nৰঙা = ৰঙ+আ (তদ্ধিৎ প্রত্যয়)\nশিলা = শিল+আ (তদ্ধিৎ প্রত্যয়)\nচোৰাং = চোৰ+আং (তদ্ধিৎ প্রত্যয়)\nখৰাং = খৰ+আং (তদ্ধিৎ প্রত্যয়)\nবিহুৱান = বিহু+আন (তদ্ধিৎ প্রত্যয়)\nফুলাম = ফুল+আম (তদ্ধিৎ প্রত্যয়)\nকাঠাম = কাঠ+আম (তদ্ধিৎ প্রত্যয়)\nমুৰ্খামি = মুৰ্খ+আমি (তদ্ধিৎ প্রত্যয়)\nপাগলামি = পাগল+আমি (তদ্ধিৎ প্রত্যয়)\nমাষ্টৰী = মাষ্টৰ+ই (তদ্ধিৎ প্রত্যয়)\nচাকৰী = চাকৰ+ই (তদ্ধিৎ প্রত্যয়)\nবদমাচী = বদমাচ+ই (তদ্ধিৎ প্রত্যয়)\nচহৰীয়া = চহৰ+ঈয়া (তদ্ধিৎ প্রত্যয়)\nমাজীয়া = মাজ+ঈয়া (তদ্ধিৎ প্রত্যয়)\nৰাগীয়াল = ৰাগ+ইয়াল (তদ্ধিৎ প্রত্যয়)\nপকীল = পক+ইল (তদ্ধিৎ প্রত্যয়)\nৰঙীল = ৰঙ+ইল (তদ্ধিৎ প্রত্যয়)\nমাহেকীয়া = মাহ+একীয়া (তদ্ধিৎ প্রত্যয়)\nবছৰেয়া = বছৰ+একীয়া (তদ্ধিৎ প্রত্যয়)\nকামিলা = কাম+ইলি (তদ্ধিৎ প্রত্যয়)\nমাহিলি = মাহ+ইলি (তদ্ধিৎ প্রত্যয়)\nধনী = ধন+ঈ (তদ্ধিৎ প্রত্যয়)\nগোলাপী = গোলাপ+ঈ (তদ্ধিৎ প্রত্যয়)\nজাপানী = জাপান+ঈ (তদ্ধিৎ প্রত্যয়)\nমথাউৰি = মাথা+উৰি (তদ্ধিৎ প্রত্যয়)\nহাতুৰি = হাত+উৰি (তদ্ধিৎ প্রত্যয়)\nহালোৱা = হাল+ওৱা (তদ্ধিৎ প্রত্যয়)\nজালোৱা = জাল+ওৱা (তদ্ধিৎ প্রত্যয়)\nদহকুৰি = দহ+কুৰি (তদ্ধিৎ প্রত্যয়)\nবাটকুৰি = বাট+কুৰি (তদ্ধিৎ প্রত্যয়)\nলাজকুৰীয়া = লাজ+কুৰীয়া (তদ্ধিৎ প্রত্যয়)\nবাটকুৰীয়া = বাট+কুৰীয়া (তদ্ধিৎ প্রত্যয়)\nবিহুতলী = বিহু+তলী (তদ্ধিৎ প্রত্যয়)\nমাহতলী = মাহ+তলী (তদ্ধিৎ প্রত্যয়)\nসোণতলী = সোণ+তলী (তদ্ধিৎ প্রত্যয়)\nসভাথলী = সভা+থলী (তদ্ধিৎ প্রত্যয়)\nপূজাথলী = পূজা+থলী (তদ্ধিৎ প্রত্যয়)\nপাণবাৰী = পাণ+বাৰী (তদ্ধিৎ প্রত্যয়)\nঘৰবাৰী = ঘৰ+বাৰী (তদ্ধিৎ প্রত্যয়)\nআমবাৰী = আম+বাৰী (তদ্ধিৎ প্রত্যয়)\nধোঁয়াময় = ধোঁয়া+ময় (তদ্ধিৎ প্রত্যয়)\nবোকাময় = বোকা+ময় (তদ্ধিৎ প্রত্যয়)\nভাবুকি = ভাৱ+উকি (তদ্ধিৎ প্রত্যয়)\nঢেঁকীশাল = ঢেঁকী+শাল (তদ্ধিৎ প্রত্যয়)\nহাতীশাল = হাতী+শাল (তদ্ধিৎ প্রত্যয়)\nধৰ্মশালা = ধৰ্ম+শালা (তদ্ধিৎ প্রত্যয়)\nপাঠশালা = পাঠ+শালা (তদ্ধিৎ প্রত্যয়)\nপঢ়াশালী = পঢ়া+শালী (তদ্ধিৎ প্রত্যয়)\nমাৰাশালী = মাৰা+শালী (তদ্ধিৎ প্রত্যয়)\nবিদ্যাবন্ত = বিদ্যা+বন্ত (তদ্ধিৎ প্রত্যয়)\nচফলবন্ত = চফল+বন্ত (তদ্ধিৎ প্রত্যয়)\nহনুমন্ত = হনু+মন্ত (তদ্ধিৎ প্রত্যয়)\nশ্ৰীমন্ত = শ্ৰী+মন্ত (তদ্ধিৎ প্রত্যয়)\nপূজাভাগ = পূজা + ভাগ (তদ্ধিত্ প্ৰত্যয়)\nউতলা = উতল + আ (তদ্ধিত্ প্ৰত্যয়)\nসুমতি = সুম + অতি (তদ্ধিত্ প্ৰত্যয়)\nগৰখীয়া = গৰখী + ঈয়া কৃত্ প্ৰত্যয়)\nকহাঁৰ = কাঁহ + আৰ (তদ্ধিত্ প্ৰত্যয়)\nমানসিক = মানস + ঞ্চিক (তদ্ধিত্ প্ৰত্যয়)\nসম্বন্ধীয় = সম্বন্ধ + ঈয় (তদ্ধিত্ প্ৰত্যয়)\nসাহিত্যিক = সাহিত্য + ইক (ঞ্চিক) (তদ্ধিত্ প্ৰত্যয়)\nনিলাজী = নিলাজ + ঈ (তদ্ধিত্ প্ৰত্যয়)\nবহুৰূপী = বহু + ৰূপী (তদ্ধিত্ প্ৰত্যয়)\nসূৰ্যমুখী = সূৰ্য্য + মুখী (তদ্ধিত্ প্ৰত্যয়)\nসহপাঠী = সহপাঠ + ঈ (তদ্ধিত্ প্ৰত্যয়)\nবছৰেকীয়া = বছৰেক + ঈয়া (তদ্ধিত্ প্ৰত্যয়)\nমৃত্যুজয়ী = মৃত্যুজয় + ঈ (তদ্ধিত্ প্ৰত্যয়)\nসোণাৰী = সোণ + আৰী (তদ্ধিত্ প্ৰত্যয়)\nথলুৱা = থল + উৱা (তদ্ধিত্ প্ৰত্যয়)\nজালুক = জাল + উক (তদ্ধিত্ প্ৰত্যয়)\nনাচনিয়াৰ = নাচ + অনিয়াৰ (কৃত্ প্ৰত্যয়)\nপানীদিহিঙীয়া = পানীদিহিং + ঈয়া (তদ্ধিত্ প্ৰত্যয়)\nশাৰীৰিক = শৰীৰ + ইক (তদ্ধিত্ প্ৰত্যয়)\nব্ৰহ্মপুত্ৰ = ব্ৰহ্ম + পুত্ৰ (তদ্বিত্ প্ৰত্যয়)\nইয়াত আমি 1999 – 2021 চনলৈ HS Final Exam ত সুধা প্ৰত্যয় যোগান ধৰিব প্ৰয়াস কৰিছোঁ। HS Finla Exam ত সুধা প্ৰত্যয় যে HSLC Final Exam বা আন কোনো শ্ৰেণীত সুধিব নোৱাৰিব তেনে কথা নাই।\nনদীয়াল=নদী+ইয়াল (তদ্ধিত্ প্ৰত্যয়)\nলেখাৰু= লেখ+আৰু (তদ্ধিত্ প্ৰত্যয়)\nনাৱৰীয়া=নাও+অৰীয়া (তদ্ধিত্ প্ৰত্যয়)\nযুঁজাৰু= যুঁজাৰু = যুঁজ+আৰু (কৃৎ প্রত্যয়)\nৰণুৱা=ৰণ+উৱা (তদ্ধিত্ প্ৰত্যয়)\nজিৰণীয়া=জিৰা+অনীয়া (কৃত্ প্ৰত্যয়)\nমগনিয়াৰ=মগ+অনিয়াৰ (কৃত্ প্ৰত্যয়\nউজনি=উজা+অনি (কৃত্ প্ৰত্যয়)\nপতিয়ন=পতি+অন ( তদ্ধিত্ প্ৰত্যয়)\nবেগাই=বেগ+আই (তদ্ধিত্ প্ৰত্যয়)\nসাধুতা=সাধু+তা (তদ্ধিত্ প্ৰত্যয়)\nখেতি=খেত+ই (কৃত্ প্ৰত্যয়)\nবিহুৱা=বিহু+উৱা (তদ্ধিত্ প্ৰত্যয়)\nশোৱন=শো+অন (কৃত্ প্ৰত্যয়)\nখলীয়া=খোল+ঈয়া (তদ্ধিত্ প্ৰত্যয়)\nজুইকুৰা=জুই+কুৰা (নিৰ্দিষ্টবাচক প্ৰত্যয়)\nমগনিয়াৰ=মাগ্ +অনিয়াৰ (কৃত্ প্ৰত্যয়)\nৰোৱনী=ৰো+অনী (কৃত্ প্ৰত্যয়)\nঅনাহক=অনা+হক (কৃত্ প্ৰত্যয়)\nআওবাট=আও+বাট (কৃত্ প্ৰত্যয়)\nনাচনি=নাচ+অনী (কৃত্ প্ৰত্যয়)\nকান্দুৰা=কান্দ+উৰা (তদ্ধিত্ প্ৰত্যয়)\nধৰুৱা=ধাৰ+উৱা (তদ্ধিত্ প্ৰত্যয়)\nভঙনীয়া=ভাঙ+অনিয়া (কৃত্ প্ৰত্যয়)\nজপনা=জাপ+অনা (কৃত্ প্ৰত্যয়)\nগাঁৱলীয়া=গাওঁ+অলীয়া (তদ্ধিত্ প্ৰত্যয়)\nধাননি=ধান+অনি (তদ্ধিত্ প্ৰত্যয়)\nকাহুৰা=কাহ+উৰা (কৃত্ প্ৰত্যয়)\nবাঢ়নী=বাঢ়+অনী (কৃত্ প্ৰত্যয়)\nমৰমিয়াল=মৰম+ইয়াল (তদ্ধিত্ প্ৰত্যয়)\nনাচন=নাচ+অনী (কৃত্ প্ৰত্যয়)\nখুলীয়া=খোল+ঈয়া (তদ্ধিত প্ৰত্যয়)\nশাকনি=শাক+অনি (তদ্ধিত প্ৰত্যয়)\nভঙনীয়া=ভাঙ+অনীয়া (কৃত্ প্ৰত্যয়)\nফুলাম=ফুল+আম (তদ্ধিত্ প্ৰত্যয়)\nলাগতিয়াল=লাগ+অতিয়াল (তদ্ধিত্ প্ৰত্যয়)\nক্ষীৰতী=ক্ষীৰ+অতী (তদ্ধিত্ প্ৰত্যয়)\nসাৰুৱা=সাৰ+উৱা (তদ্ধিত্ প্ৰত্যয়)\nৰুগীয়া=ৰোগ+ঈয়া (তদ্ধিত্ প্ৰত্যয়)\nএলেহুৱা=এলাহ+উৱা (তদ্ধিত্ প্ৰত্যয়)\nভাৱৰীয়া=ভাও+অৰীয়া (তদ্ধিত্ প্ৰত্যয়)\nখুলীয়া=খোল+ঈয়া (তাদ্ধিত্ প্ৰত্যয়)\nজিৰণীয়া= জিৰা+অনীয়া (কৃত্ প্ৰত্যয়)\nখজুৱতি=খজুৱা+অতি (কৃত্ প্ৰত্যয়)\nফঁপৰা=ফঁপৰ+আ (তদ্ধিত্ প্ৰত্যয়)\nশাকনি=শাক+অনি (তদ্ধিত্ প্ৰত্যয়)\nমিছলীয়া=মিছা+অলীয়া (তদ্ধিত্ প্ৰত্যয়)\nওজালি=ওজা+আলি (তদ্ধিত্ প্ৰত্যয়)\nকান্দুৰা=কান্দ+উৰা (কৃত্ প্ৰত্যয়)\nমানুহজন=মানুহ+জন (নিৰ্দিষ্টতাবাচক প্ৰত্যয়)\nনগৰীয়া=নগৰ+ঈয়া (তদ্ধিত্ প্ৰত্যয়)\nদেখনিয়াৰ=দেখ+অনিয়াৰ (কৃত্ প্ৰত্যয়)\nবুধিয়ক=বুধি+অক (তদ্ধিত্ প্ৰত্যয়)\nধাননি=ধান+অনি (তদ্ধিত্ প্ৰত্যয়)\nফুলাম= ফুল+আম (কৃত্ প্ৰত্যয়)\nবাঘিনী= বাঘ+ইনী (কৃত্ প্ৰত্যয়)\nপলৰীয়া=পল+অৰীয়া (কৃৎ প্রত্যয়)\nসাহিয়াল=সা+ইয়াল (তদ্ধিত্ প্ৰত্যয়)\nজোনাকী=জোনাক+ঈ (তদ্ধিত্ প্ৰত্যয়)\nভণ্ডামি=ভণ্ড+আমি (তদ্ধিত্ প্ৰত্যয়)\nঅঘাইত= অঘা+আইত (তদ্ধিত্ প্ৰত্যয়)\nবননি=বন+অনি (কৃত্ প্ৰত্যয়)\nমগনিয়াৰ=মগ+অনিয়াৰ (কৃত্ প্ৰত্যয়)\nৰোৱতী=ৰোৱ+অতি (কৃত্ প্ৰত্যয়)\nজুৰণি=জুৰ+অণি (কৃত্ প্ৰত্যয়)\nশিকাৰু = শিক+আৰু (কৃৎ প্রত্যয়)\nমটীয়া= মাটী+ঈয়া (তদ্ধিৎ প্রত্যয়)\nকটাৰী= কটা+আৰী (কৃৎ প্রত্যয়)\nবিহুৱা=বিহু+উৱা (তদ্ধিৎ প্ৰত্যয়)\nপ্ৰচাৰক=প্ৰচাৰ+অক (কৃৎ প্রত্যয়)\nমাহেকীয়া=মাহেক+ঈয়া (তদ্ধিৎ প্ৰত্যয়)\nকপহুৱা=কপাহ+উৱা (তদ্ধিৎ প্ৰত্যয়)\nগঞা = গাওঁ+ইয়া (তদ্ধিৎ প্ৰত্যয়)\nদতুৱা=দাত+উৱা (তদ্ধিৎ প্ৰত্যয়)\nদেখনিয়াৰ=দেখ+অনিয়াৰ (কৃত্ প্ৰত্যয়)\nপষেকীয়া=পষেক+ঈয়া (তদ্ধিত্ প্ৰত্যয়)\nসাঁচতীয়া=সাঁচ+অতীয়া (তদ্ধিত্ প্ৰত্যয়)\nপূজাভাগ= পূজা + ভাগ (তদ্ধিত্ প্ৰত্যয়)\nভায়েৰা= ভায়+এৰা (তদ্ধিত্ প্ৰত্যয়)\nজোনালী=জোন+আলি (তদ্ধিত্ প্ৰত্যয়)\nটেঙৰী=টেঙৰ+ঈ (তদ্ধিত্ প্ৰত্যয়)\nগৰু=গো+ৰূপ (নিৰ্দিষ্টতাবাচক প্ৰত্যয়)\nটেঙেচী=টেঙা+চী (তদ্ধিত্ প্ৰত্যয়)\nপাণখিলা=পাণ+খিলা (নিৰ্দিষ্টবাচক প্ৰত্যয়)\nপতিয়ন=পতি+অন (কৃত্ প্ৰত্যয়)\nফঁপৰা=ফপৰ+আ (কৃত্ প্ৰত্যয়)\nদৰদী=দৰদ+ঈ (তদ্ধিত্ প্ৰত্যয়)\nৰণথলী=ৰণস্থল+ঈ (তদ্ধিত্ প্ৰত্যয়)\nশেহতীয়া=শেহ+অতীয়া (তদ্ধিত্ প্ৰত্যয়)\nহালচা=হাল+চা (তদ্ধিত্ প্ৰত্যয়)\nগঞা = গাওঁ+ঈয়া (তদ্ধিৎ প্ৰত্যয়)\nপৈয়েৰা= পৈয়ৰ+আ (তদ্ধিৎ প্ৰত্যয়)\nকথকী=কথক+ঈ (তদ্ধিৎ প্ৰত্যয়)\nঔৱা=ঔ+ৱা (তদ্ধিত্ প্ৰত্যয়\nৰূপহ=ৰূপ+হ (তদ্ধিৎ প্রত্যয়)\nতলতীয়া=তল+অতীয়া (তদ্ধিৎ প্রত্যয়)\nপনীয়া=পানী+আ (তদ্ধিৎ প্রত্যয়)\nপথিক=পথ+ইক (তদ্ধিত্ প্ৰত্যয়)\nপ্ৰত্যয় ভাঙা গৰখীয়া = গৰখী + ঈয়া কৃত্ প্ৰত্যয়)\nপ্ৰত্যয় ভাঙা মানসিক = মানস + ঞ্চিক (তদ্ধিত্ প্ৰত্যয়)\nকহাঁৰ প্ৰত্যয় ভাঙা = কাঁহ + আৰ (তদ্ধিত্ প্ৰত্যয়)\nসম্বন্ধীয় প্ৰত্যয় ভাঙা = সম্বন্ধ + ঈয় (তদ্ধিত্ প্ৰত্যয়)\nসাহিত্যিক প্ৰত্যয় ভাঙা = সাহিত্য + ইক (ঞ্চিক) (তদ্ধিত্ প্ৰত্যয়)\nনিলাজী প্ৰত্যয় ভাঙা = নিলাজ + ঈ (তদ্ধিত্ প্ৰত্যয়)\nপ্ৰত্যয় ভাঙা বহুৰূপী = বহু + ৰূপী (তদ্ধিত্ প্ৰত্যয়)\nপ্ৰত্যয় ভাঙা সূৰ্যমুখী = সূৰ্য্য + মুখী (তদ্ধিত্ প্ৰত্যয়)\nপ্ৰত্যয় ভাঙা সহপাঠী = সহপাঠ + ঈ\nপ্ৰত্যয় ভাঙা বছৰেকীয়া = বছৰেক + ঈয়া\nপ্ৰত্যয় ভাঙা মৃত্যুজয়ী = মৃত্যুজয় + ঈ\nথলুৱা = থল + উৱা (তদ্ধিত্ প্ৰত্যয়)\nআমি Assamese Medium ত বহু কথাই আলোচনা কৰাৰ প্ৰয়াস কৰি আছো। সেইহেতুকে আজি আমি আপোনালোকৰ বাবে Assamese Grammar ৰ প্ৰত্যয় আলোচনা কৰিলোঁ।\nআমি আশা কৰিছোঁ আপুনি এই বিষয়টো পঢ়াৰ ওপৰিও আনৰ সৈতে ভাগ-বতৰা কৰিব। ইয়াৰ উপৰিও যদি আপোনাৰ কিবা সুধিব লগা থাকে তেন্তে Assamese Medium Facebook Page ক Follow কৰি যোগাযোগ কৰিব পাৰে।


ব্যায়ামৰ বাবে উত্তম উপায় ৰাতিপুৱা নে সন্ধ্যা? — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / ব্যায়ামৰ বাবে উত্তম উপায় ৰাতিপুৱা নে সন্ধ্যা?\nএক সমীক্ষামতে জনা গৈছে যে, ৰাতিপুৱা ব্যায়াম কৰিলে হেনো ৰক্তচাপ কমি যায় আৰু টোপনিও ভাল হয়। কোন সময়ত ব্যায়াম কৰিলে মানুহৰ উপকাৰত আহে, সেই বিষয়টো লৈ এপালাচিয়ান ষ্টেট ইউনিভাৰ্ছিটীৰ ডাঃ স্কট কলিয়াৰ নামৰ গৱেষক এজনে গৱেষণা কৰিছিল। এই গৱেষণাত ডাঃ কলিয়াৰৰ আন দুজন সহযোগী গৱেষকো আছিল, তেওঁলোকৰ নাম হ’ল- কিম্বার্লি ফেয়াৰ ব্ৰাদাৰ আৰু বেন কার্টনাৰ। এই গৱেষকসকলে ৪০ বছৰ বয়সৰ পৰা ৬০ বছৰ বয়সৰ এদল লোকৰ ৰক্তচাপ আৰু টোপনিৰ গতি-বিধিৰ ওপৰত গৱেষণা চলাইছিল। এইসকল লোকে প্রতি সপ্তাহত ৩০ মিনিটকৈ ৩ দিন ব্যায়াম কৰিছিল। পিচে তেওঁলোকে দিনটোৰ একেটা সময়তে ব্যায়াম কৰা নাছিল- তেওঁলোকৰ মাজৰে কোনোবাই ৰাতিপুৱা কোনোবাই দুপৰীয়া আৰু কোনোবাই আকৌ সন্ধিয়া সময়তহে ব্যায়াম কৰিছিল। গৱেষণাৰ ফলাফলত গম পোৱা গ’ল যে, যিসকলে ৰাতিপুৱা সময়ত ব্যায়াম কৰিছিল তেওঁলোকৰ উচ্চ ৰক্তচাপ শতকৰা ১০ ভাগ কমি গৈছিল। গোটেই দিনটো ধৰি এই কমি যোৱা ৰক্তচাপৰ প্ৰভাৱটো তেওঁলোকৰ শৰীৰৰ ওপৰত পৰিছিল। নিশা তেওঁলোকৰ শৰীৰৰ ৰক্তচাপ শতকৰা ২৫ ভাগ পর্যন্ত কমি গৈছিল। আনহাতে, নিশা তেওঁলোকৰ ভাল টোপনি আহে।\nদিনটোৰ শেষত কৰা ব্যায়ামো উপকাৰী\nচিকাগো বিশ্ববিদ্যালয়ৰ ক্লিনিকেল ৰিছাৰ্চ চেণ্টাৰৰ গৱেষণাই আকৌ এক বিপৰীত ঘোষণাহে কৰিছে। এই গৱেষণাত ২০ বছৰ বয়সৰ পৰা ৩০ বছৰ বয়সৰ ৪০ জন লোকক অন্তর্ভুক্ত কৰা হৈছিল। তেওঁলোকক ৫টা দলত ভাগ কৰি ৪টা দলক ৰাতিপুৱা, দুপৰীয়া আৰু সন্ধিয়া পৰত ব্যায়াম কৰিবলৈ নির্দেশ দিয়া হয়। এটা দলক ব্যায়াম কৰিবলৈ দিয়া নহৈছিল। শেষত তেওঁলোকৰ তেজত এণ্ড ক্রিন হৰম’ন’কটিছল আৰু টাইৰোট্রপিনৰ মাত্রা কিমান আছে তাক পৰীক্ষা কৰাৰ অৰ্থে তেওঁলোকৰ প্রত্যেকৰে তেজৰ নমুনাও সংগ্রহ কৰা হয়। গম পোৱা গ’ল যিসকল লোকে ৰাতি ব্যায়াম কৰিছিল, তেওঁলোকৰ তেজত উক্ত দুয়োবিধ হৰমনৰেই মাত্রা সুন্দৰভাবে বাঢ়ি গৈছে। তদুপৰি তেওঁলোকৰ তেজত গ্লুকোজৰ মাত্রা কমি গৈছে।


কৰ্কট ৰোগ সম্পৰ্কীয় নতুন তথ্য: — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / কৰ্কট ৰোগ সম্পৰ্কীয় নতুন তথ্য:\nকৰ্কট ৰোগ সম্পৰ্কীয় নতুন তথ্যৰ বিসয়ে লিখা হৈছে\nকৰ্কট ৰোগত কিছুমান লোকহে আক্ৰান্ত হয়, আনবোৰ নহয় কিয়? এয়া এটা অজান সাঁথৰ হৈ আহিছে। জীৱন শৈলীৰ বাবে বা বংশগত কাৰণত কৰ্কটৰোগ হ’ব পাৰে বুলি সাধাৰণতে ধাৰণা কৰি অহা হৈছিল যদিও তেনে ধাৰণা প্ৰকৃততে যে সত্য নহয়, সেয়া প্ৰমাণিত হৈছে। শেহতীয়াকৈ এটা গৱেষণাত এই তথ্য লাভ কৰা হৈছে যে মানুহৰ দেহত হোৱা সকলো প্ৰকাৰৰ কৰ্কট ৰোগৰ দুই-তৃতীয়াংশৰ ক্ষেত্ৰত কোষ-বিভাজনৰ সময়ত ডি এন এত বিশৃংখলভাৱে পৰিৱৰ্তন বা ভ্ৰান্তিৰ বাবে কৰ্কট ৰোগ হয়। এই পৰিৱৰ্তনবোৰ ধূমপান বা হানিকাৰক ৰাসায়নিক উন্মুক্তকৰণ আদিৰ দৰে বাহ্যিক কাৰকৰ ফলত অথবা বংশগত কাৰকৰ ফলত নহয়। আচলতে এইটো দুৰ্ভাগ্য ক্ৰমে আণৱিক পৰ্যায়ত হোৱা ঘটনা। এক কথাত ক’বলৈ গ’লে কৰ্কটৰোগ যিকোনো ব্যক্তিৰ হ’ব পাৰে। গৱেষণাৰ এই তথ্যই ধূম্ৰপান, হানিকাৰক ৰাসায়নিক আদিৰ দৰে পাৰিপাৰ্শ্বিকতাৰ কাৰক আৰু মেদবহুলতাৰ ফলত কৰ্কটৰোগ হোৱা বুলি ধাৰণাটো ভ্ৰান্ত বুলি প্ৰতিপন্ন কৰিছে। নতুন গৱেষণাটোৰ মতে ধূম্ৰপান, মেদবহুলতা, হানিকাৰক ৰাসায়নিক আদি কৰ্কট ৰোগত আক্ৰান্ত হোৱাৰ সম্ভাৱনা বৃদ্ধিৰ গুৰুত্বপূৰ্ণ কাৰক যদিও এই দুৰাৰোগ্য ৰোগৰ প্ৰধান চালিকা হৈছে ডি এন এৰ বিশৃংখল পৰিৱৰ্তন। গৱেষণাটোত ভাৰত সহিতে বিশ্বৰ ৬৯খন দেশৰ ৪০০ কোটি ৮০ লাখ অৰ্থাৎ বিশ্বৰ মুঠ জনসংখ্যাৰ আধাতকৈ বেছি লোকৰ কৰ্কট ৰোগৰ তথ্যৰ পৰিসংখ্যা বিশ্লেষণক সামৰি লোৱা হৈছে। আমেৰিকা যুক্তৰাজ্যৰ বাল্টিম’ৰেত অৱস্থিত জ’নছ হ’পকিনছ কিমেল কেঞ্চাৰ চেন্টাৰৰ বিজ্ঞানীসকলে সম্পন্ন কৰা এই গৱেষণা ‘ছায়েন্স’ নামৰ প্ৰকাশ কৰা হৈছে।\nউল্লেখ্য, পুৰুষৰ শুক্ৰাণু আৰু মহিলাৰ ডিম্বৰ সংযোজনাৰ ফলত প্ৰথমটো কোষ সৃষ্টি হোৱাৰেপৰা ধাৰাবাহিকভাৱে কোষৰ বিভাজন ঘটি মানৱ শৰীৰৰ বিকাশ হয়। প্ৰতিবাৰেই এটা কোষ দুটালৈ বিভাজিত হয়। য’ত ডি এন এই কঢ়িয়াই নিয়া জেনিটিক ক’ড বা অনুবংশীয় সাংকেতিক চিহ্নৰ নকল হয়। বিজ্ঞানীসকলে ক’ব বিচাৰে যে জেনটিক ক’ড নকল কৰা প্ৰক্ৰিয়াত কেতিয়াবা বিসংগতি হ’ব পাৰে। সময় যোৱাৰ লগে লগে ই পঞ্জীভূত হৈ পৰে আৰু অৱশেষত কৰ্কট ৰোগৰ সৃষ্টি কৰে। ক’ড নকল কৰাৰ সময়ত হোৱা এই বিসংগতি কৰ্কটৰ মৌলিক পৰিৱৰ্তনৰ এটা শক্তিশালী উৎস। যিটো দিশ বছৰ ধৰি বৈজ্ঞানিকভাৱে আওকাণ কৰি অহা হৈছিল। এই নতুন গৱেষণাটোৱে প্ৰথমবাৰৰ বাবে প্ৰতিপন্ন কৰিছে যে ক’ড নকলৰ বিসংগতিৰ ফলতেই মৌলিক পৰিৱৰ্তন ঘটে। গৱেষকসকলে আটাইকেইটা ৩২ প্ৰকাৰৰ কৰ্কট ৰোগ অধ্যয়ন কৰি দেখা পাইছে যে ৬৬ শতাংশ কৰ্কটৰ মৌলিক পৰিৱৰ্তন ক’ড নকলৰ ভুলৰ বাবে হয়। ২৯ শতাংশ জীৱনশৈলী বা পৰিৱেশ সম্পৰ্কীয় কাৰক আৰু বাকী ৫ শতাংশ বংশানুক্ৰমে হোৱা। সোতৰ প্ৰকাৰৰ কৰ্কট ৰোগৰ ক্ষেত্ৰত দেশ, পৰিৱেশ বা অৰ্থনৈতিক বিকাশৰ পৰ্যায় নিৰ্বিশেষে কৰ্কটৰোগৰ ঘটনা আৰু স্বাভাৱিক কোষ বিভাজনৰ মাজত এটা শক্তিশালী যোগসূত্ৰ লাভ কৰিছে। ইয়াৰ অৰ্থ এইটো যে ধূম্ৰপান বা হানিকাৰক ৰাসায়নিক উন্মুক্তকৰণ আদিৰ দৰে জীৱনশৈলীৰ সৈতে সম্পৰ্ক থকা কাৰকে মুঠ কৰ্কট ৰোগীৰ এক তৃতীয়াংশকহে প্ৰভাৱিত কৰে। গৱেষক বাৰ্ট ভ’গেলষ্টিনে এই বুলি পৰামৰ্শ আগবঢ়াইছে যে ধূম্ৰপান, হানিকাৰক ৰাসায়নিক উন্মুক্তকৰণৰ ফলত মুঠ ৰোগীৰ এক তৃতীয়াংশহে কৰ্কট ৰোগৰ কবলত পৰে যদিও কৰ্কটৰোগৰ সম্ভাৱনা বৃদ্ধি কৰা এনেবোৰ কাৰকৰপৰা পৰাপক্ষত আঁতৰত থাকিব লাগে। বিশ্বজুৰি কৰ্কট ৰোগীক অধ্যয়ন কৰা দেখা গৈছে যে অস্বাস্থ্যকৰ পৰিৱেশ আৰু জীৱনশৈলী পৰিহাৰ কৰি কৰ্কট ৰোগৰ সম্ভাৱনা প্ৰায় ৪০ শতাংশলৈ হ্ৰাস কৰাটো সম্ভৱ। কিন্তু এই গৱেষণাটোৰে দেখুৱাব বিচৰা হৈছে স্বাস্থ্যকৰ জীৱন ধাৰা, স্বাস্থ্য সন্মত আহাৰ, ধূম্ৰপান বৰ্জন, হানিকাৰক ৰাসায়নিক অতি কম উন্মুক্তকৰণ বা উন্মুক্তকৰণৰ পৰা মুক্ত, বংশত কৰ্কট ৰোগৰ ইতিহাস নথকা ব্যক্তিৰো কৰ্কট ৰোগ কিয় হয়? গৱেষকসকলে দেখিবলৈ পাইছে যে বিভিন্ন প্ৰকাৰৰ কৰ্কটৰ উৎপত্তিৰ ধৰণজ ভিন্ন ভিন্ন। উদাহৰণস্বৰূপে, পাচনগ্ৰন্থীৰ কৰ্কট ৰোগৰ ৭৭ শতাংশই ডি এন এৰ নকলৰ বিসংগতিৰ ফলত হয়। ১৮ শতাংশ পৰিৱেশ সম্পৰ্কীয় কাৰক- যেয়ে ধূম্ৰপান আৰু বাকী ৫ শতাংশ বংশানুক্ৰমে হোৱা। মূত্ৰাশয়ী, মস্তিষ্ক বা অস্থি আদিৰ দৰে কৰ্কটৰ ক্ষেত্ৰত ৯৫ শতাংশৰো অধিক মৌলিক পৰিৱৰ্তন নকলকৰণৰ ভুলৰ ফলত হোৱা। হাওঁফাওঁৰ কৰ্কট প্ৰায়ে ধূম্ৰপানৰ দৰে পৰিৱেশ সম্পৰ্কীয় কাৰণত হয়। প্ৰায় ৬৫ শতাংশই ধূম্ৰপানৰ ফলত আৰু ৩৫ শতাংশ ডি এন এৰ নকলকৰণৰ ভূলৰ বাবে হয়। এই ক্ষেত্ৰত বংশগত কাৰকৰ ভূমিকা অতি নগণ্য দেখা গৈছে।\nলেখক:অমৰজ্যোতি ভূঞা(দৈনিক অসম)


[ জাপানৰ পৰা মহাবাহুলৈ-২১] – Mahabahoo\nHome/Assam News & Articles/[ জাপানৰ পৰা মহাবাহুলৈ-২১]\n[ জাপানৰ পৰা মহাবাহুলৈ-২১]\n|| আফ্ৰিকাৰ সাহিত্যিকৰ উল্লেখ ||\nআপুনি কিতাপ পঢ়ি ভাল পায়৷ পৃথিৱীৰ বিভিন্ন দেশৰ বহুতো লেখকৰ লেখা আপুনি পঢ়িছে৷ অন্ততঃ তেওঁলোৰৰ গ্ৰন্থ পৰ্যালোচনা খবৰ- কাগজত আপুনি নিশ্চয় পঢ়ে৷\nকিন্ত জানেনে ভাৰতীয় লেখক সকলৰ বাদে আমি পঢ়া বিদেশী লেখক সকলৰ সৰহভাগেই হয় ইউৰোপীয় অন্যথা আমেৰিকান৷ অথচ ইউৰোপ আৰু আমেৰিকাৰ বাহিৰতো সাহিত্যৰ এখন বিৰাট জগত আছে৷\nউদাহৰণ স্বৰূপে আমি সৰহভাগ মানুহেই পাকিস্তানৰ সিপাৰে থকা ইৰানৰ সাহিত্যৰ ভু কে নাপাওঁ৷ ইৰানৰ কবি ৰোমীৰ কালজয়ী কবিতাসমূহে তেওঁক কেৱল ইৰানতেই নহয়, সমগ্ৰ বিশ্বতে উচ্চ আসন দিছে৷ ৰোমীৰ কবিতা অসমীয়া লৈ অনুবাদ হোৱা নাই বুলিয়েই মোৰ ধাৰণা৷ মই গোৰখপুৰত থাকোতে ৰোমীৰ কবিতাৰ হিন্দী অনুবাদ পঢ়ি শিহৰিত হৈছিলো৷পিছত ইংৰাজী অনুবাদো পঢ়িছিলো যদিও হিন্দী অনুবাদটোহে কবিতাৰ আচল ভাৱৰ বেছি ওচৰ-চপা আছিল যেন লাগে৷ আমি আৰবৰ সাহিত্যৰ কথা ভাবো ইৰানৰ সমৃদ্ধিশালী সাহিত্যলৈ সময় কৰিব নোৱাৰো৷\nউচ্চ স্তৰৰ সাহিত্য আছে নিউজিলেণ্ডৰো৷ বিশেষতঃ মাউৰী জনগোষ্ঠীৰ সাধুবোৰ অ’তি মনোৰম৷ অথচ অষ্ট্ৰেলিয়াৰ সাহিত্যৰ প্ৰতি আগ্ৰহী হৈ নিউজিলেণ্ডক আওকাণ কৰো৷\nকিন্ত আমি প্ৰায় মনতেই নেপেলোৱা সাহিত্য হ’ল : আফ্ৰিকাৰ সাহিত্য৷ আফ্ৰিকাৰ বৈচিত্ৰ্যময় সংস্কৃতি, পৰম্পৰা, বিচিত্ৰ প্ৰকৃতিৰ দ্বাৰা বিধৌত সাহিত্য সম্ভাৰ অ’তি ৰমনীয়৷\nমই কানপুৰত পঢ়ি থাকোতে প্ৰবাসী ভাৰতীয় ব্যৱসায়ী শ্ৰীযুত ৰমেশ জগদীপ চোলাংকীয়ে দক্ষিণ আফ্ৰিকাৰ পৰা তেওঁৰ পুত্ৰ এতিয়া সৰগবাসী ডা° আনিকেত ৰমেশ চোলাংকীলৈ পঠিওৱা সেই মহাদেশৰ সাহিত্যৰ অসংখ্য কিতাপৰ অধিকাৰ অৱশেষত মই পাইছিলো_____\nআফ্ৰিকাৰ সাহিত্যৰ ওপৰত যদি ক’বলৈ দিয়া হয়, তেনেহ’লে বহুতো খণ্ডৰ বৃহৎ গ্ৰন্থ শৃংখল হ’বগৈ৷ আফ্ৰিকাৰ লোক সাহিত্য অ’তি সমৃদ্ধিশালী মনোৰম৷ ফেচবুকত ইমান দীঘলীয়া আলোচনা কৰাটো সম্ভৱ নহয়৷ আপোনালোকে আশীৰ্বাদ দিলে আফ্ৰিকাৰ সাহিত্য সম্ভাৰ ভৱিষ্যতে অসমীয়ালৈ অনুবাদ কৰিম বুলি ভাবি থৈছো৷\nআজি মোৰ জোলোঙাত আপোনালোকৈ আফ্ৰিকাৰ দুজনমান মহান লেখকৰ অতিশয় চমু পৰিচয় লৈ আনিছো৷ মই মাত্ৰ উল্লেখহে কৰিলো বুলি ক’ব পাৰে৷ কাৰণ এই সকলৰ এজনৰ বিষয়েও বিস্তাৰিতভাৱে ক’বলৈ গ’লে বহুখণ্ডৰ চিৰিজ লিখিব লিগিব৷\n(১) চিনুৱা আচেবে (Chinua Achebe):-\nচিনুৱা আচেবেৰ জন্ম হৈছিল ১৯৩০ চনৰ ১৬ নৱেম্বৰৰ দিনা নাইজেৰিয়াত আৰু মৃত্যু হয় ২১ মাৰ্চ ২০১৩ চনত আমেৰিকাৰ বোষ্টনত৷ তেখেতক আধুনিক আফ্ৰিকীয় সাহিত্যৰ most dominant figure বুলি কোৱা হয়৷ একেধাৰে কবি, ঔপন্যাসিক আৰু সাহিত্য সমালোচক চিনুৱা আচেবেই তেওঁৰ লেখা সমুখৰ মাজেৰে বৰ্ণবৈষম্যবাদৰ প্ৰকৃত ছবিখন উদঙাই দিছিল৷ চিনুৱা আচেবে সৰ্বপ্ৰথম জোচেফ কনৰাডৰ Heart of darkness খনৰ কালজয়ী আলোচনাৰ মাজেৰে লাইম লাইটলৈ আহে৷ চিনুৱা আচেবেৰ অ’তিশয় সুখপাঠ্য কিতাপখন হ’ল: Things fall apart. ইয়াত তেওঁ বৰ্ণবৈষম্যবাদৰ প্ৰকৃত ছবিখন বৰ সুন্দৰৰৈ ফুটাই তুলিছে৷\n(২) নেলচন মেণ্ডেলা\nনেলচন মেণ্ডেলাৰ বিষয়ে এটা সৰু পেৰেগ্ৰাফত ক’ব পাৰে জানো? তেখেতে বৰ্ণবৈষম্যবাদৰ বিৰুদ্ধে যুঁজ দিয়াৰ লগতে শক্তিশালী ৰূপত কলম চনাই গৈছিল৷ নেলচন মেণ্ডেলাৰ আত্মজীৱনী Long walk to freedom কিতাপখন প্ৰতিজন শিক্ষিত মানুহেই পঢ়া উচিত৷ইয়াৰ বাদেও Prison letters of Nelson Mandela এখন কালজয়ী কিতাপ৷\n(৩) বুচি এমেচেটা (Buchi Amecheta)\nবুচি এমেচেটা (Buchi Amecheta) আছিল আফ্ৰিকাৰ শক্তিসালী মহিলা লেখিকা৷ লিঙ্গবৈষম্যৰ বিৰুদ্ধে শক্তিশালী কণ্ঠৰে প্ৰতিবাদ কৰা বুচি এমেচেটাৰ ২৫ জুলাই ১৯৪৪ চনত নাইজেৰিয়াৰ লাগচত জন্ম হয়৷ তেখেতৰ মৃত্যু হয় ২০১৭ চনৰ ২৫ জানুৱাৰীৰ দিনা লণ্ডনত৷ তেখেতে ২০ খনতকৈও বেছি কালজয়ী কিতাপ লিখি বিশ্ববাসীৰ হৃদয় জয় কৰিছিল৷ তেখেতৰ কিতাপ সমূহৰ ভিতৰত Second class citizen, The bride price, The slave girl, The joys of motherhood আদি সমূহ প্ৰধান৷ প্ৰতিখন উপন্যাসতেই তেখেতে আফ্ৰিকাৰ নাৰীৰ ওপৰত হোৱা শোষণ, অত্যাচাৰ আৰু বৈষম্য আৰু সামাজিক কু-প্ৰথা সমূহ উদঙাই দিছিল৷ তেখেতৰ ভাষা ইমানেই সুমধুৰ যে কিতাপখন হাতত ল’লে খাৱন-শোৱন সকলো পাহৰিব৷ বুচি এমেচেটাই একমাত্ৰ লেখিকা যাৰ প্ৰত্যেকখন কিতাপেই পঢ়িছিলো বুলি মই দাবী কৰিব পাৰো৷ প্ৰতিটো শাৰীয়েই হৃদয়ত খলকনি তুলিছিল৷ তেওঁৰ দ্বাৰা সৃষ্ট চৰিত্ৰ সমূহ এনে হয় যে এইসমূহে জীৱনত দুখ-কষ্টৰ মাজেৰে শিক্ষা আৰু অভিজ্ঞতা আহৰণ কৰি সকলোকে আগুৱাই লৈ যায়৷\n(৪) অ’ল চইনকা (Wole Soyinka):\nঅ’ল চইনকাৰ জন্ম ১৩ জুলাই ১৯৩৪ চনত নাইজেৰিয়াৰ আবেওকুটা নামৰ ঠাইত৷ তেখেতে ১৯৮৬ চনত সাহিত্যৰ নোবেল বটা লাভ কৰে৷ সাহিত্যৰ নোবেল পুৰস্কাৰ পোৱা তেখেতেই আছিল প্ৰথমজন আফ্ৰিকীয় লেখক৷\nThe Telephone Conversation নামৰ তেওঁৰ যিখন কালজয়ী সৃষ্টি সেইখন পঢ়ি মোৰ দৰে সামান্য পাঠিকা তিনিদিন মানলৈকে ভাৱ বিভোৰ হৈ আছিলো৷ এজন আফ্ৰিকাৰ মানুহৰ সৈতে এগৰাকী পাশ্চাত্যৰ মহিলাৰ টেলিফোনত সংযোগ হয়৷ তাৰ পিছত কাহিনীটো এনেদৰে আগবাঢ়ে যে আপুনি আন এখন মনৰ জগতত সোমাই পৰিব৷\nমই কানপুৰত পঢ়ি থকা কালত নাট্যকাৰ ফাৰুক চিদ্দিকীৰ”তুমহাৰী অমৃতা” নামৰ এখন কালজয়ী নাটক চাইছিলো৷ নাটকখনত এজন পুৰুষ আৰু এগৰাকী মহিলাৰ বন্ধুত্ব হয় আৰু তেওঁলোকৰ যোগাযোগৰ একমাত্ৰ মাধ্যম হ’ল টেলিফোন৷ গোটেই জীৱন একেবাৰে বৃদ্ধ অৱস্থালৈকে তেওঁলোকৰ এই বন্ধুত্ব অক্ষুণ্ণ থাকে৷ জীৱনৰ প্ৰতিটো বয়সৰ প্ৰত্যেকটো কথা মানুহজনে পুৰুষৰ দৃষ্টিৰে আৰু মহিলা গৰাকীয়ে নাৰীৰ দৃষ্টিৰে ব্যাখ্যা কৰি যায়৷ এই নাটকখনৰ দৰে নাৰী আৰু পুৰুষে নিজৰ সুক্ষ্মতম অনুভৱবোৰ এজনে আনজনক কোৱা কোনো নাটক চোৱা মনত নপৰে৷পঢ়িবলৈ পাইছো যে মুম্বাইত এই নাটকখনত যেতিয়া ফাৰুক শ্বেখ আৰু শ্বাবানা আজমীয়ে ষ্টেজত অভিনয় কৰিছিল তেতিয়া হেনো বলীউডৰ ডাঙৰ ডাঙৰ পৰিচালক /অভিনেতা সকলোৰে মুখৰ মাত হেৰাইছিল৷ আপোনালোকে মন কৰিলে “তুমহাৰী অমৃতা” নাটকখন নেটত বিচাৰি চাব পাৰে৷\nমোৰ এনে লাগে যে, ফাৰুক চিদ্দিকীৰ “তুমহাৰী অমৃতা” নাটকখনৰ কাহিনীটো অ’ল চইনকাৰ The Telephone Conversation ৰ কাহিনীটোৰ দ্বাৰা প্ৰেৰিত হৈছে৷\nঅ’ল চইনকাৰ আনবোৰ কিতাপৰ ভিতৰত The Lion and the Jewel while for Zia, With Love, Lady Babua আদি সমূহ প্ৰধান৷\nচইনকাৰ লেখাৰ শৈলী ইমান সহজ কথা-বতৰাৰ দৰে যে পাঠকে কাহিনীৰ ভিতৰলৈ সোমাই সহজেই ৰস আস্বাদন কৰিব পাৰে৷ তদুপৰি প্ৰতিটো শাৰীতেই মনলৈ আহে what next what next what next_______\n(৫) নুৰুদ্দিন ফাৰাহ (Nuruddin Farah)\n১৯৪৫ চনৰ ২৪ নবেম্বৰৰ দিনা চোমালিয়াৰ বাইদোৱা নামৰ ঠাইত নুৰুদ্দিন ফাৰাহৰ জন্ম৷তেখেতে দুৰ্ভিক্ষগ্ৰস্ত চোমালিয়াৰ প্ৰকৃত ছবিখন লেখাবোৰৰ মাজেৰে দাঙি ধৰিছে৷ ১৯৭০ চনত প্ৰকাশ হোৱা তেখেতৰ From the crooked rib নামৰ কিতাপখন জগদ্বিখ্যাত৷ আজিৰ তাৰিখত নুৰুদ্দিন ফাৰাহেই হ’ল আফ্ৰিকাৰ সৰ্বাধিক চৰ্চিত লেখক৷\nThe Warrior with Three Arrows\nGovernment’s Asset Monetisation Plan: How will it pan out?\nপোহৰ- (চুটি গল্প)


Search Result of Assam Police\nনৱেম্বৰলৈকে সাহায্য প্ৰদানৰ দাবী তৃণমূলৰ নেতা ৰিপুণ বৰাৰ\nপৰিয়ালৰ সদস্যক ৰে'ল বিভাগত চাকৰি দিয়াৰ বাবে কেন্দ্ৰীয় চৰকাৰক হেঁচা দিবলৈকো ৰাজ্যপালগৰাকীক দাবী জনায় বৰাই।\nগাওঁবাসী আৰু এনজিঅ'ৰ সহায়ত সম্ভৱ হৈ উঠিল বানপীড়িত কইনাৰ বিবাহ\nসকলো হেৰুৱাবলগীয়া হৈছে\nৰে'ল আৰক্ষীৰ বৃহৎ সফলতা,নামনিমুৱা কাঞ্চনজংঘা এক্সপ্ৰেছত জব্দ কৰিলে ৮ টা ড্ৰাগছৰ পেকেট\nধৃত অজিত দাসক জেৰা অব্যাহত ৰাখিছে ৰে'ল আৰক্ষীয়ে ।\nমঙলদৈৰ বিভিন্ন অঞ্চলত বানৰ পিছতে খহনিয়াই লৈছে তীব্ৰ ৰূপ,জল সম্পদ বিভাগ আৰু স্থানীয় বিধায়কৰ নাই কোনো গুৰুত্ব\nএই খহনিয়াই মঙলদৈ চহৰৰ প্ৰতিও ভাবুকি কঢ়িয়াই আনিছে।\nঅএনজিচিয়ে স্হানীয় যুৱক-যুৱতীক উপেক্ষিত কৰাৰ অভিযোগত উত্তাল ধনশিৰি,বন্ধ কৰি দিয়া হ'ল মুখ্যদ্বাৰ\nঘটনা সন্দৰ্ভত অ'এন জি চি ৰ বিষয়া গৰাকীৰ বিৰুদ্ধে সৰুপথাৰ আৰক্ষী থানাত এক গোচৰ তৰিলে চুতীয়া ছাত্ৰ সন্থাই ।\nকমনৱেলথ গেমছত খেলাৰ যোগ্যতা অৰ্জন কৰিছে অসমৰ ভাৰত্তোলক পপী হাজৰিকাই\nদিপ্তী হাজৰিকা আৰু স্বৰ্গীয় অনুপ হাজৰিকাৰ কন্যা পপী ৷ ২০১৫ চনৰ পৰা ভাৰত্তোলকৰ অনুশীলন কৰি আহিছে পপীয়ে ।\nজম্মু-কাশ্মীৰত বন্দী হোৱা লস্কৰ-ই-তৈবাৰ সন্ত্ৰাসবাদী বিজেপিৰ সক্ৰিয় সদস্য হোৱা বাতৰিক নস্যাৎ\nতেঁওলোকে আনকি বিজেপিত সোমাই দলৰ শীৰ্ষ নেতৃত্বক হত্যা কৰাৰো ষড়যন্ত্ৰও কৰিছিল।\nইণ্ডো-থাই ইণ্টাৰনেচনেল ফুটছাল কাপ-২০২২ প্ৰতিযোগিতাত খেলিব অসমৰ ছোনিয়া ৰংপিপীয়ে\nছোনিয়াই ইণ্ডো-নেপাল ফুটছাল প্ৰতিযোগীতাতো নিজৰ পাৰদৰ্শিতা দেখুওৱাৰ লগতে দেশৰ বিভিন্ন প্ৰান্তত ফুটছাল খেলি পাৰদৰ্শিতা দেখুৱাবলৈ সক্ষম হৈছে ৷\nজম্মু-কাশ্মীৰত বন্দী হোৱা লস্কৰ-ই-তৈবাৰ সন্ত্ৰাসবাদী বিজেপিৰ সক্ৰিয় সদস্য হোৱাৰ প্ৰমাণ লাভ\nকলকাতা আৰক্ষীৰ ‘লুক-আউট' জাননী নূপুৰ শৰ্মাৰ বিৰুদ্ধে\nনিজৰ দেশৰ ভিতৰতো কলকাতা, হায়দৰাবাদ, মুম্বাই আদিত প্ৰতিবাদী কাৰ্যসূচী ৰূপায়ণ কৰা হৈছিল।\nউদ্ধৱ থাকৰে চৰকাৰৰ বিৰুদ্ধে এইবাৰ মুম্বাই আৰক্ষী থানাত ৰুজু কৰা হৈছে গোচৰ\nএনে পৰিস্থিতিত মুখ্যমন্ত্ৰীগৰাকীয়ে কেনেদৰে এইসকল লোকক সাক্ষাৎ কৰে বুলি অভিযোগ কৰি মালাবাৰ হিল আৰক্ষী থানাত বিজেপি যুৱ মৰ্চাৰ সম্পাদকগৰাকীয়ে এক গোচৰ ৰুজু কৰে ৷ তেওঁ লগতে মুখ্যমন্ত্ৰী উদ্ধৱ ঠাকৰেৰ বিৰুদ্ধে কঠোৰ আইনী ব্যৱস্থা লোৱাৰো দাবী কৰে ৷\nৰাজ্যত আৰক্ষীৰ এনকাউন্টাৰত ৫১ জনৰ মৃত্যু\n১৩৯ জন লোক আহত হৈছে\nবানাক্ৰান্তৰ খবৰ ল'ব গৈ বানপানীত উটি গ'ল কামপুৰৰ ভাৰপ্ৰাপ্ত আৰক্ষী বিষয়া সহ কনিষ্টবল\nদুয়োজনৰ মৃতদেহ উদ্ধাৰ হৈছে\n‘অগ্নিবীৰ'ৰ বাবে কেন্দ্রীয় সশস্ত্ৰ আৰক্ষী বাহিনী (চি এ পি এফ) আৰু আছাম ৰাইফল্‌ছত থাকিব ১০ শতাংশ সংৰক্ষণৰ ব্যৱস্থা\nঅৱশ্যে এই পর্যন্ত বৈঠকক লৈ কোনো আনুষ্ঠানিক তথ্য প্রকাশ কৰা হোৱা নাই ।\nAgniveers from Assam will be absorbed in Assam Police: CM\nWhere is the justification of resorting to agitation in Assam against Agnipath scheme ?\nProhibitory orders under Section 144 CrPC Promulgated in Assam areas\nThis prohibitory order will not be applicable in respect of police and army personnel, on duty Magistrate, Judicial officers and persons engaged in government work or business.\nAll Rights Reserved 2022 © The Janambhumi | Total visits : 84382931